
Antaŭparolo 


Estas malfacile helpi Zamenhof-on. 


Renato Corsetti 


La longa historio de Esperanto montras, ke estas ekstreme facile 
malfaciligi Esperanton kaj ege malfacile plibonigi ĝin. 

La temo de ĉi tiu libro estas ekzemplo, unu el la grandaj 
ekzemploj, pri tio. Zamenhof kreis sistemon de land-nomoj ne 
perfektan sed uzeblan, kaj certe la plej bonan, kiun li povis 
elpensi en sia tempo. Bedaŭrinde tuj je la apero de la lingvo oni 
provis ne uzi ĝin laŭ la plej bona maniero ebla, sed ŝanĝi ĝin laŭ 
la ideologiaj kaj aliaj preferoj de la ŝanĝanto: ŝtatoj ne ekzistu, 
do ni certe forigu la finaĵon -ujo; la sono uj ne estas eltenebla 
por francoj; ne ekzistas belgoj sed nur flandroj kaj valonoj; 
Aristotelo parolis pri la lando Egipto kaj ne pri Egiptujo; ktp. 

Aliflanke neniu provis simpligi la kelkajn verajn malfacilaĵojn: 
la paron Skotlando/Nederlando, ks. Neniu demandis sin kiel plej 
klare prezenti la sistemon al ĉinoj, japanoj kaj al parolantoj de 
aliaj ne-eŭropaj lingvoj, kiuj solvas ĉi tiun problemon en 
maniero tre pli simpla kaj logika. 

La samo okazis en pluraj aliaj kampoj de la lingvo. Pensu nur 
pri la troigita demando pri ata/ita, per kiu oni penis montri sian 
klerecon pli ol teni la sistemon uzebla por “normalaj” homoj. 
Pensu pri la vort-trezoro, en kiu al neanalizeblaj vortoj aldoniĝas 
neanalizeblaj finaĵoj, malgraŭ tio, kion Zamenhof tre klare 
skribis: "Mi aranĝis plenan dismembriĝon de la ideoj en 
memstarajn vortojn...” Se vi volas pli malgrandajn 
ekzemplojn, pensu pri la nealdono de la demanda vorto ĉu 
komence de frazoj. Oni ne faras tion en kelkaj eŭropaj lingvoj, 
do, kial fari tion en Esperanto? Kaj kio pri la japanoj, kiuj ne 
konas la eŭropan demandan fraz-melodion? Ili iru al la infero 
(tion ne diras, sed pensas la uzantoj de tiu ellaso)! Pensu pri la 
! El Fundamenta Krestomatio de la lingvo Esperanto, 12a eldono. 
Parizo: Esperantista Centra Librejo, 1929, p. 248. 

ĉarma escepto dank” al, kiun oni provas defendi per sia vivo, ĉar 
ĝi estas tiel potence pruva pri tio, ke Esperanto vivas kaj 
kapablas produkti esceptojn kiel veraj naciaj lingvoj. 

Miaflanke mi opinias, ke la plej bona decido farita dum la tuta 
historio de Esperanto estis la akcepto de netuŝebla Fundamento, 
kio malebligis (aŭ almenaŭ malpliigis) senkonkludajn lingvajn 
debatojn, kaj permesis al ĉiuj fosi sian sulkon. Sen tio la historio 
de Esperanto ne estus estinta malsimila ol la historio de aliaj 
planlingvoj, kiuj neniam transformiĝis al vere parolataj lingvoj. 

Ni povus debati tra la tuta eterneco, sed vi ne konvinkus min 
ke la radiko libr- estas pli bela ol la radiko kitab-, nek mi 
konvinkus vin, ke la radiko kurt- estas duoblaĵo por mallong-. 
Kaj cetere niaj solvoj, kiel montras ĉi tiu libro pri unu el la 
demandoj, ne estus pli bonaj ol tiuj de Zamenhof. Li havis 
senton kaj intuicion, kiujn multaj el ni tute ne havas. 

Aliflanke nun multaj opinias, ke la situacio de Esperanto estas 
tute alia ol la situacio en la jaro 1905-a, kiam oni bezonis la 
Fundamenton. Nun, oni argumentas, Esperanto jam venkis. Ĝi 
estas lingvo parolata de granda komunumo; tial estas nature ke 
ĝi evoluigu siajn apartajn formojn kaj iĝu tiom malregula kiom la 
parolanta komunumo postulas. Nia rolo estas nur registri tiujn 
formojn. 

Ni povas nomi tiujn esperantistojn “jam-venkistoj” laŭ la 
konata vorto “fin-venkistoj”. Finvenkistoj estas la homoj, kiuj ne 
povos ripozi ĝis Esperanto estos ĉies dua lingvo, instruata en la 
elementaj lernejoj de Tajlando kaj de Belgujo. Jamvenkistoj 
estas la homoj, kiuj diras, ke Esperanto jam venkis, kaj ke sekve 
ni ne bezonas fari ion, por ke ĝi disvastiĝu. Ni lasu tion al la 
ridindaj finvenkistaj zelotoj. Ni ĝuu ĝin kaj klopodu helpi 
Zamenhof-on, igante la lingvon pli lingveca laŭ la ekzemplo de 
niaj (eŭropaj) lingvoj, certe ne de la ĉina. Se tio igas ĝin malpli 
regula, tio ne estas nia zorgo. Finfine ne estas ni, kiuj renkontas 
la neesperantistojn kaj provas instrui ĝin al ili. 

Mi kredas, ke la jamvenkistoj devus fari de tempo al tempo ion 
humilan. Ili rezignu pri siaj esperantologiaj konferencoj, kies 
celo estas montri, ke en Esperanto oni povas uzi grekajn vortojn 
same bone kiel en la franca; kaj ili iru instrui Esperanton al veraj 
komencantoj ie ajn en la mondo, prefere ekster Eŭropo. Tiam ili 
provu respondi la demandon, kial skotoj loĝas en Skotlando sed 

nederoj ne loĝas en Nederlando. Mi volas nur diri, ke de la 
lernantoj venas la postulo pri simpleco kaj kohereco en la kadro 
de la lingvo. Nia tasko, la tasko de la spertuloj pri la lingvo, 
estas respondi tiujn petojn; ni ne faru ion, kio igas la lingvon pli 
malfacila kaj pli malregula por, ekzemple, indonezianoj, simple 
por igi ĝin surface pli simila al la angla aŭ al la latinidaj lingvoj. 

Mi mem opinias, ke Esperanto estas ankoraŭ tre malproksima 
de sia celo: ĝenerala uzo en la mondo kiel justa dua lingvo. Tial 
nia tasko estas teni ĝin lerninda. La kialoj por lerni Esperanton 
kaj ne unu el la grandaj naciaj lingvoj estas ĝia justeco, ĝia idea 
valoro, kaj samtempe ĝia facileco. 

Kalman Kalocsay en sia poemo En amara horo diras: 


Ho, jen vi, Esperanto! Ne glora kaj fiera, 

Nur orfa, senpotenca, senforta, senmatura, 
Svenema kaj senhelpa kaj - eble - senespera, 
Sed nobla, blanka, klara kaj senmakule pura.“ 


lo ajn farata por malfaciligi la vojon de la eble senespera 
Esperanto, estas io ne aprobinda, por diri la aferon milde. Tion, 
je novaj formoj, kiujn ili mem kreas, tamen ne havante la 
intuicion de Zamenhof. 

Tamen en la lastaj tempoj mi vidas ankaŭ signojn de reveno al 
la simpleco de la Fundamento (ekzemple per la lastatempaj 
iniciatoj reeldoni la Fundamenton rete kaj prese). La kvanto da 
kontribuintoj al ĉi tiu libro montras, ke malgraŭ ĉio multaj 
esperantistoj eliras el la ebriiĝa fazo, kiu regis en la antaŭa 
periodo. 

Sukceson al ĉi tiu libro, kiu celas paroli al la menso de 
esperantistoj! 


? La poemo estas reproduktita en la libreto El streĉita kordo, eldonita 
de Hungara Esperanto-Asocio. 

Kial mi favoras -ujo 


Anna Lowenstein 


Por lernantoj, Esperanto ŝajnas tre facila lingvo - ĝis ili atingas 
la lecionon pri landonomoj. Subite ili baraktas en konfuza 
marĉo, en kiu eŭropaj landoj havas unu formon, ekstereŭropaj 
alian - tamen kun pluraj esceptoj. Ĉu ili ne lernis, ke en 
Esperanto ne ekzistas esceptoj? Landoj, kies nomoj ŝajnas 
preskaŭ samaj (Ĉinio, Ĉilio), tamen havas tute malsamajn 
nomojn por la loĝantoj (ĉino, ĉiliano). 

Al tiu konfuzo aldoniĝas la fakto, ke dum la plejmulto da 
esperantistoj finas landonomojn per -io, aliaj preferas la 
finaĵon -ujo. Kiam mi mem lernis Esperanton, la du finaĵoj estis 
same popularaj; verŝajne -ujo estis pli uzata, kvankam sendube 
la situacio variis de lando al lando. En la sepdekaj jaroj mi 
laboris en la Centra Oficejo de UEA, kie parto de la oficistoj 
uzis -ujo, kaj parto -io. Tiu situacio speguliĝis en la eldonaĵoj de 
la asocio; en la Jarlibro oni tiutempe uzis -ujo, sed en la revuo 
Esperanto -io. Simila divido aperis tra la tuta Esperanto- 
gazetaro. Praktike la du formoj pace kunvivis. 

Mi lernis uzi -ujo, kaj mi plu uzas ĝin. Mi neniam vidis kialon 
por ŝanĝi, same kiel mi ne vidas kialon ŝanĝi aliajn sufiksojn: 
lerninte la sufikson -ulo, ekzemple, ĉu oni rajtas laŭ sia 
bontrovo decidi, ke la sufikso prefere estu -uo? Sed kiel -ujo- 
uzanto mi sentas min pli kaj pli sieĝata: de redaktoroj kiuj 
devige ŝanĝas miajn tekstojn, de artikolantoj kiuj informas 
(senbaze) ke la finaĵo -ujo malaperis, kaj de verkantoj de 
lernolibroj, kiuj eĉ ne mencias la ekziston de la -uj-finaĵo, aŭ 
aperigas ĝin nur en piednoto kiel arĥaikaĵon. 

Mi ankoraŭ insistas pri -ujo, parte ĉar mi neniam sentis 
neceson ŝanĝi mian kutiman parolmanerion, sed plejparte ĉar 
laŭ mi la finaĵo -io kondukas al granda konfuzo kaj malreguleco 
en la landonoma situacio. Kial? Nu, miajn argumentojn mi 
klarigis jam antaŭ dek jaroj, en artikolo aperinta en La 
Kancerkliniko en 1996. Ĉar tiu artikolo ŝajnas al mi ankoraŭ 
inter la pli simplaj enkondukoj al la temo, mi invitas legantojn 
de ĉi tiu libro komenci per ĝi. 

Artikolo unue aperinta en La Kancerkliniko, n-ro 79, julio- 
septembro 1996. 


Neniu povas nei, ke la sistemo de landonomoj en Esperanto estas 
la plej malkontentiga parto de la tuta lingvo. La sola maniero 
komplete solvi la problemon nun estus forviŝi la tutan sistemon 
kaj rekomenci. Almenaŭ teorie. Kiel ni ĉiuj scias, neniu nova 
propono iam ajn estos akceptita de la tuta esperantistaro. La 
sola praktika sekvo de tia propono estus aldoni kvaran aŭ kvinan 
sistemon al la pluraj kiuj jam konkurencas inter si. Tial estas 
malutile elpensi drastajn modifojn kaj reformojn; prefere ni 
retenu la ekzistantan sistemon, uzante ĝin laŭeble konsekvence. 

Tradicie la landonomoj estas dividitaj en du kategoriojn. Ĉe la 
unua, la simpla radiko donas la nomon de la loĝantoj (ekz. brito, 
turko), kaj por atingi la landonomon necesas aldoni -ujo aŭ -io 
(Britujo/Britio, Turkujo/Turkio). Ĉe la dua kategorio, aliflanke, 
la simpla radiko donas la landonomon (ekz. Kanado, Maroko) kaj 
per la finaĵo -ano oni akiras la nomon de la loĝantoj (kanadano, 
marokano). Por simpligi la postan diskuton, mi prezentos la du 
kategoriojn per tabelo: 


Landonomo Loĝanto 

l Radiko - -ujo (-io) Radiko - -o 
Franc-ujo (Franc-io) franc-o 
Japan-ujo (Japan-io) japan-o 
Eoipt-ujo (Egipt-io) egipt-o 

Il Radiko - -o Radiko = -ano 
Kub-o kub-ano 
Israel-o israel-ano 
Peru-o peru-ano 


La adjektivon, cetere, oni ĉiam derivas rekte de la radiko, do 
de la loĝantonomo ĉe kategorio |, kaj de la landonomo ĉe 
kategorio ll: franca, japana, egipta, kuba, israela, perua. 


Ĝis tiu punkto, neniu problemo. Sed ni ankoraŭ ne konsideris 
la finaĵon -lando. Ni rigardu kelkajn ekzemplojn. En Skotlando 
loĝas skotoj, en Pollando loĝas poloj, en Finnlando loĝas finnoj, 
en Nederlando loĝas nederoj, en Islando loĝas... Evidente io ne 
estas en ordo. Fakte la landonomoj kiuj finiĝas per -lando 
apartenas jen al la kategorio l, jen al la kategorio Il. Mi 
prezentos ilin denove per tabelo: 


Landonomo Loĝanto 

I Skot-lando skot-o 
Pol-lando pol-o 
Finn-lando finn-o 
Svis-lando svis-o 
Dan-lando dan-o 

Il Nederland-o nederland-ano 
Island-o island-ano 
Irland-o irland-ano 
Novzeland-o novzeland-ano 


Kiel oni vidas, ĉe la kategorio l, la finaĵo -lando estas sufikso, 
kiun oni forigas por atingi la nomon de la loĝantoj. Praktike, do, 
ĝi anstataŭas -ujo/-io. Ĉe la kategorio Il, aliflanke, ĝi estas parto 
de la radiko. 

Kion fari pri tiu malregulaĵo? Ĉu devigi novajn esperantistojn 
lerni listojn de landonomoj, arbitre dividitaj en du grupojn, kaj 
fari ekzercojn por asigni ilin al la ĝusta kategorio? Tiaj ekzercoj 
okupas multajn studohorojn dum la lernado de naciaj lingvoj, 
sed oni ĉiam supozas, ke ili ne necesas por Esperanto. 

Ĝenerale, kiam temas pri la kategorio l, la alternativaj formoj 
en -ujo/-io ja estas uzataj, se malpli ofte ol tiuj en -lando. Mi 
certe aŭdis ekz. Skotujo, Polujo kaj Svisujo. Tial ŝajnas al mi 
preferinde uzi tiujn formojn, kaj rezervi la uzon de -lando por la 
dua grupo, kie ĝi estas esenca parto de la radiko. 

Samaj konsideroj validas por la malpli ofta finaĵo -stano. 
Pakistano certe apartenas al la kategorio Il; ĝiaj loĝantoj 

nomiĝas pakistananoj. Pri Afganistano kaj Uzbeĥistano“, por ne 
mencii Kazaĥstanon kaj aliajn, mi estas malpli certa. Ĉu asigni 
ilin al la unua grupo, laŭ kiu la loĝantoj nomiĝas afganoj, 
uzbeĥoj ktp? En tiu kazo la landoj pli logike nomiĝus Afganujo 
(aŭ -io) kaj Uzbeĥujo (-io). Aŭ ĉu estas preferinde asigni ilin al la 
dua grupo kaj nomi la loĝantojn afganistananoj kaj 
uzbeĥistananoj? Plia malregulaĵo cetere troviĝas en la fakto, ke 
la sufikso en Esperanto estas foje -stano, foje -istano. 

Nun ni turniĝu al la disputveka demando pri -io. Konsideru la 
jenajn parojn: Ĉinio/Ĉilio, Aŭstrio/ Aŭstralio. La landonomoj 
aspektas similaj, sed la nomoj de la loĝantoj estas formataj laŭ 
tute malsamaj principoj: ĉino/ĉiliano, aŭstro/aŭstraliano. 
Mallonge, la nomoj kiuj finiĝas per -io, same kiel tiuj kiuj finiĝas 
per -lando, povas esti asignitaj jen al la kategorio l, jen al la 
kategorio lI: 


Landonomo Loĝanto 

| Ĉin-io ĉin-o 
Aŭstr-io aŭstr-o 
German-io german-o 
Bulsar-io bulsar-o 
Eston-io eston-o 

l  Ĉili-o ĉili-ano 
Aŭstrali-o aŭstrali-ano 
Siri-o siri-ano 
Niĝeri-o niĝeri-ano 
Kolombi-o kolombi-ano 


Oni vidas, ke la -i- de la finaĵo havas tute malsaman funkcion 
en la du kategorioj. Ĉe la unua, ĝi rolas kiel sufikso, alternative 
al -uj-. Ĉe la dua, aliflanke, ĝi ne havas gramatikan funkcion, 
sed estas parto de la radiko. Tial, kiel ĉe -lando, mi preferas 





3 Mi tute ne memoras kial, verkante ĉi tiun artikolon antaŭ pli ol dek 
jaroj, mi decidis uzi la formojn Uzbeĥistano kaj uzbeĥo. Nun mi certe 
skribus tiujn vortojn kun K, ne ĥ. 

rezervi la finaĵon -io por la dua kategorio, kaj uzi ĉe la kategorio 
| nur la finaĵon -ujo. 

Kiel vidite, mia prefer pri -ujo super -io baziĝas tute sur 
formaj kialoj, kaj neniel rilatas al ĝia signifo. Sed mi konscias, 
ke por multaj esperantistoj la problemo prezentiĝas alie. 
Zamenhof klarigis (en Lingvaj Respondoj n-ro 18 B), ke la nomoj 
de la malnovaj landoj estas derivitaj de la nomo de la ĉefa gento 
kiu okupas ilin. La “malnovaj landoj” por li estis la eŭropaj, plus 
kelkaj afrikaj kaj aziaj kiuj sukcesis trafi la konscion de la 
eŭropanoj de tiu epoko: Egiptujo, Arabujo, Etiopujo, Hindujo, 
Ĉinujo, Japanujo. Krom la koreoj, kiuj asertas sian rajton esti 
konsiderataj samrangaj kiel la ĉinoj kaj japanoj, la esperantistoj 
praktike akceptis kaj pluakceptas tiun arbitran dividon de la 
mondo. 

Ankoraŭ disputveka, tamen, estas lia aserto ke la landonomoj 
kun -ujo baziĝas sur gentonomoj. Inter la etnokonsciaj 
esperantistoj, tia klarigo estas nepreterlasebla invito al sinfinaj 
diskutoj. Kiam mi estis redaktoro de la Jarlibro (kiu tiutempe 
ankoraŭ uzis -ujo), belgo skribis por argumenti, ke ne ekzistas 
belgoj, sed flandroj kaj valonoj, kaj do ne havas sencon nomi la 
landon Belgujo. Tial li proponis, ke en la Jarlibro oni uzu la 
formon Belgio. Tiaj proponoj povas nur malfaciligi la lingvon kaj 
krei malregulaĵojn, kiuj ne ekzistis antaŭe. 

La fakto estas, ke la romantikaj argumentoj de Zamenhof pri 
la rilato inter lando kaj gento estis same senbazaj kiel lia divido 
de la landoj laŭ du kategorioj. Se ne ekzistas belgoj, same ne 
ekzistas svisoj aŭ hispanoj aŭ britoj, kaj pro la samaj kialoj. Eĉ 
popolo kiel la italoj, kiu deekstere ŝajnas geografie, politike, 
rase kaj lingve homogena, en la realeco tute ne estas tia. Italujo 
fariĝis unuiĝinta ŝtato nur dum la pasinta jarcento“, kaj ĝia 
lingvo estas artefarita kreaĵo. Kaj kiuj estis tiuj mitaj italoj, kiuj 
donis sian nomon al la lando? Temis pri historie sensignifa tribo 
de la antaŭromia epoko, kiu loĝis en la suda parto de la lando, 
dum la cetero estis dividita inter deko da aliaj multe pli gravaj 
popoloj, inter kiuj estis la latinoj kaj la etruskoj. 

Ne ŝajnas al mi, ke oni ĝustigas la situacion se oni forigas -ujo 
kaj anstataŭigas ĝin per la dubinda -io. Prefere ni konstatu ke 





“ Evidente temas pri la 19a jarcento! 

estas senutile paroli pri “gentoj” aŭ “popoloj” en ĉi tiu 
kunteksto kaj pensu nur pri “ŝtatanoj”. Tiel ni povos trankvile 
pluparoli pri la norvegoj en Norvegujo, la hungaroj en Hungarujo 
kaj la koreoj en Koreujo, sen la neceso unue fari kompletan 
analizon de la historio, politiko kaj etna konsisto de la koncerna 
lando. (Tio kompreneble ne malhelpus nin paroli ankaŭ pri 
subgrupoj, kiuj estas civitanoj de alia ŝtato, ekzemple svedoj 
loĝantaj en Finnujo, germanoj en Italujo ktp.) 

Mi ofte suspektas, tamen, ke se multaj esperantistoj preferas 
la formon kun -io anstataŭ -ujo, iliaj argumentoj pri gentoj kaj 
popoloj estas nur preteksto. Ĉu la vera kialo ne estas ke Svedio, 
Rumanio, Rusio ktp. aspektas pli similaj al la nacilingvaj formoj 
ol Svedujo, Rumanujo kaj Rusujo? Mi agnoskas, ke la finaĵo -ujo 
(same kiel la supersignoj) povas aspekti strange al alilingvanoj. 
Tio en si mem ne ŝajnas al mi sufiĉa kialo por ŝanĝi ĝin. 
Esperanto delonge estas memstara lingvo kun sia propra interna 
logiko, kaj ni ne bezonas adapti ĝin pro la antaŭjuĝoj de 
neinformitaj eksteruloj. 

Zamenhof mem iugrade faris tion kiam li akceptis la koncepton 
de dukategoria sistemo laŭ la modelo de la naciaj lingvoj. Estas 
nun klare, ke per tiu decido li ne solvis la problemon de la 
landonomoj; male li kreis novan, kiel atestas la lavango da 
artikoloj, polemikoj, proponoj kaj kontraŭproponoj rilate al tiu 
temo. 

En la komenco, ŝajne, Zamenhof intencis havi unuecan 
sistemon, laŭ kiu ĉiuj landonomoj finiĝus per -ujo, tiel ke oni 
parolus eĉ pri Brazilujo kaj Ĉilujo. Alivorte, ĉiuj landoj 
apartenus al la kategorio l. (Mi bedaŭras, ke li ne proponis 
anstataŭe ĝeneraligi la kategorion Il, tiel ke ni nun parolus pri 
Brito/britano, Franco/francano, Svedo/svedano, Italio/ italiano 
ktp.) Tamen li decidis rezigni pri tiu unueca sistemo por transiri 
al alia, malpli logika sed pli simila al tiu de la nature evoluintaj 
lingvoj. Farante tion, li enprenis ankaŭ la malregulaĵojn, kiuj 
karakterizas tiujn lingvojn, sed kiuj neniam devus trovi lokon en 
lingvo kiel Esperanto. 

Ne estas eble nun forigi tiun dukategorian sistemon. Ni nur 
povas fari nian eblon por kompreni kiel ĝi funkcias, strebante 
apliki ŝin ĉiam regule kaj konsekvence. 

El nepublikigita korespondaĵo de LLZ 


Aldonas Paul Gubbins: La jenajn foliojn, nur pene deĉifreblajn, 
kaj evidente ne kompletajn, mi trovis inter la paĝoj de unua 
eldono de la Fundamento de Esperanto en Biblioteko Butler, 
Barlastono, Britujo. Sen-dataj, vermovoritaj kaj disfalemaj, ili 
ŝajne devenas de la 19a jarcento. Almenaŭ laŭodore. Pri ajnaj 
transskribaj eraroj kulpas mi. 


. nun preskaŭ preta, kaj ankoraŭfoje mi dankas 
pro via fidela kaj ĉiel fidinda subtenado. Sen 
vi, ho granda forto mistera, mia lingvo 
universala ne estus atinginta la stadion, kiun 
ĝi fakte atingis. Sed, ho ve (kaj pardonu al 
patro, almenaŭ al patriĝonto, iom da orgojlo 
antaŭ la nasko de lia longe sopirata ido), sed 
de tempo al tempo mi kredas mian lingvon 
universalan tro perfekta. Mi timas, ho lumo de 
17 malluma mondo, ke la homaro, vidante ion 
senmakulan, vere genian (via estas la genio, ho 
spiro de l' inspiro, mia nur mano plumon 
tenanta), taksos ĝin artefarita, netuŝebla, iel 
dia kaj pia. 

Al la homaro, kaj tion mi forte bedaŭras, ne 

plaĉas perfekteco: en ĝia ankoraŭ nematura stato 
ĝi preferas pekulon al sanktulo, malbonulon al 
bonulo, vinon al akvo. Sed - mil pardonojn! 
Ankaŭ vi, mi kredas, en via ĉiela paradizo, 
vinon preferas. Aŭ ĉu lakton? Mi ne plu memoras: 
laca mi estas. Tre laca. Sed mi esperas, ke tiel 
kapteblas la esenco de mia argumento. Resume: Ĉu 
eblus iel makuleti la lingvon universalan, por 
ke la homaro akceptu ĝin kiel ion neperfektan, 
do ion normalan kaj ĉiutage - ne sole ŝabate - 
alireblan? 
Respondon senspire atendas via surtera 
sentalentulo, 
via 
LLZ 

PS. Ne necesas poŝtrevene respondi. Sendube pli 
urĝaj aferoj vian atenton meritas. Ekzemple la 
milito en .. [nedeĉifreble] .. danka, se vi povus 
malaltigi je kelkaj kopekoj la koston de 
terpomoj. Ankaŭ pano terure .. [nedeĉifreble] 

















Mia altrespektata amiko, 

pro via lasta skribaĵo mi sincere dankas. Pri 
la florbrasikoj, la terpomoj, la pano kaj la 
malvarmumo de via patrino mi faros mian 
plejeblon. Tamen bonvolu memori, ke ankaŭ 
ĉiopotenco siajn limojn konas kaj mi ne tiom 
junas kiom antaŭe. Sed krom la menciitaj 
florbrasikoj, kaj tiel plu, viaj vortoj min 
profunde emociigis, aparte viaj zorgoj pri 
perfekteco. Mi, ekzemple, estas la plej perfekta 
estaĵo, tamen ĉu min respektas homaro pekema? 
Supraĵe, jes: la adeptaro vizitadas preĝejojn, 
moskeojn, templojn, sed ĉu ĝi kondutas laŭ mia 
principaro? Neniel! Kiel diros Auld (vin li ne 
konos, kara, almenaŭ ne ĝis la postvivo): “kaj 
nia sankta dev”' dekretas / mortigi en nom' de 
civilizo ..” sed, pardonon, mi deflankiĝas 
(lastatempe pli kaj pli: kulpas tiu fiulo 
Alzheimer, unu el miaj malplej agrablaj 
kreitaĵoj). 

Sed, jes. Vi pravas. La homaro preferas 
diablojn, ne diojn. Do nian lingvon universalan 
- mi dankas pro la komplimento pri nia lingvo, 
kara, sed mi timas, ke estontece nur vin kreinto 
oni agnoskos, ne min - la lingvon ni diabligos. 
La unuaj paŝoj al plena malposedo (eta ŝerco 
mia, kara: iam vi komprenos) jam estas faritaj. 
Ekzemple, la akuzativo, kiu multe diabligos (la 
mencio pri via “ido” enkapigis al mi ideon tre 
amuzan, kiun mi rezervos por la estonteco). 

Ankaŭ alian manieron eĉ pli konvinke diabligi 
la lingvon universalan mi elpensis. Certe, kara, 
vi memoras la uj-afikson, per kiu ni tre lerte 

kaj, se vi permesas, tre zamenhofe etikedas la 


diversajn gentu 
enujigante - po 
ankaŭ arbojn. F 
opinios, ke Pol 
tio nervozigas 

sugestas - ĉar 

devenas de simi 
la herezulo, ki 
pardonu, veron, 
[nedeĉifreble] 

-io, alportos p 
montros, ke nia 
perfektas sed h 


po 


malperfekta per 








jojn. Eble ni tro entuziasmiĝis, 
r tiel diri -— ne nur landojn sed 
oje mi timas, ke lernantoj 
ujo estas arbo por poloj. Fakte 
min, ĉar ŝajnas, ke tiel vi 
simioj vivas en arboj - ke homoj 
oj, kiel proponaĉas tiu Darvino, 
u renversis la biblian fikcion, 
pri Adamo kaj Evo, kaj 

sed enkonduki alian finaĵon, do 
lurajn diabligaĵojn. Unue, ĝi 
lingvo universala ne die 
ome malperfektas. Due, ĉar ĉio 
fektigeblas (almenaŭ teorie: kiel 

















vi scias, kara, 
perfektigi kaj 
tute vane), ĝi 
reformemulojn, 
similajn kurioz 
parolantojn, ka 








dum jarcentoj mi provadas 

la mondon kaj la homaron, sed 
altiros lingvistojn, 

eternajn komencantojn, kaj 
aĵojn, eĉ eble ordinarajn 

j ilin kvereligos kaj senpacigos 














ĝis la - kiel diri? - fina venko (tio bele 


sonas, ĉu ne?), 
konstanta kialo 


E 


fantaziaĵojn pr 


majstraĵo, ni p 
de la lingvo un 
fundamentistojn 
glumarko-gvatan 
veruloj - hmm, 

dum la aliaj nu 
kiel torturatoj 


diable diabliga 














Abrupte ĉesas ĉi t 
Butler ne ellibrigis 


tiel provizante la lingvon per 
por plua ekzisto (elmensigu 
i interkompreniĝo, kara; ĉarma 





ideo sed .. [nedeĉifreble] .. laste, kaj jen la 


ovos tuj distingi verajn adeptojn 

iversala, do fidelulojn kaj 

„, disde amatoroj, hobiistoj, 

toj kaj pinglo-portantoj. La 

pli poezie —- la verduloj ujos, 

r krios kaj rabios kaj furiozas 
en infero. Vidu, kara, vere 
solvo. Cetere, pri ita/ata .. 








ie la teksto. Horoj pasigitaj en Biblioteko 
la mankantajn foliojn, tamen senpolvisitaj 


estas plurdekoj da volumoj. Plendis kaj la bibliotekisto, ĉar oni 
ne tuŝu tiom da libroj, damne, kaj la purigistaro, kiu minacas 
procesi kontraŭ la biblioteko pro la enpulmisita polvo. 

La landnoma sufikso -ujo en instruado 


Bertilo Wennergren 


Jam delonge en nia lingvo hejmas du sinonimaj sufiksoj por 
landonomoj: -ujo kaj -io. Siatempe okazis pri tiuj du sufiksoj eĉ 
lingvaj bataloj inter du tendaroj de pacaj batalantoj. Sed tiuj 
tempoj bonŝance pasis. Nun tiuj du samsignifaj sufiksoj 
kunekzistas sufiĉe kviete en nia paca lingvo. Krome apud ili oni 
trovas ankaŭ sufiksecan uzon de -lando por precize la sama 
signifo. Ni havas do eĉ tri samcelajn vortfarilojn. Oni povas diri, 
ke temas pri lingva riĉeco, do pri io pozitiva. 

Mi mem klare preferas la sufikson -ujo. Tio certe malmultajn 
surprizas, ĉar mi estas konata apoganto de la Fundamento de 
Esperanto?. Sed mia prefero de -ujo ne radikas en mia 
Fundamentaneco. Mi uzas la landonoman sufikson -ujo, ĉar tio 
rezultigas pli klaran lingvaĵon. 

Tiu aserto pri klareco eble surprizas iujn legantojn, ĉar ofta 
argumento por la sufikso -io estas, ke ĝi kreas pli internaciajn 
kaj pli rekoneblajn landonomojn. Ekzemple Italio pli similas al 
nacilingvaj formoj kiel Italia, Italie, Italien, Italy ol la formo 
Italujo. Tial Italio devas esti pli facile komprenebla unuavide, 
kaj sekve pli klara. Tute prave, sed mi parolas pri alia speco de 
klareco. Mi parolas pri rekoneblo de la kategorieco. 


Du kategorioj 


En la komenca tempo la landonomoj en Esperanto apartenis al 
nur unu sola klaso: oni formis ĉiujn landonomojn en la sama 
maniero, per la sufikso -ujo, kiun oni aldonis al vorto por la 
koncernaj landanoj: svedoj loĝis en Svedujo, japanoj en 
Japanujo, holandoj en Holandujo, braziloj en Brazilujo kaj eĉ 
amerikoj loĝis en Amerikujo. 





? Zamenhof, L.L.» Fundamento de Esperanto. 9a eldono kun 


enkondukoj, notoj kaj lingvaj rimarkoj de A[ndre] Albault. Esperantaj 
Francaj Eldonejoj, Marmande, 1963. 

Sed jam Zamenhof frue rimarkis, ke tiu simpla skemo ne estas 
praktike taŭga, kaj li senceremonie transiris al dukategoria 
sistemo, en kiu la plimulto de la landonomoj estas sensufiksaj 
vortoj, el kiuj oni formas la vorton por la landanoj per la sufikso 
-ano. Nur relativa malplimulto da nomoj restis en la origina uj- 
klaso. (Tio, ke plej multaj el tiuj uj-nomoj apartenas al landoj 
en Eŭropo, povas tamen doni la impreson, ke la uj-nomoj estas 
pli multaj, sed tiel ne estas. Nur rigardu ĉiun ajn liston de 
landonomoj, ekzemple tiun, kiu aperas en tiu ĉi libreto.) 

Ni havas do jam delonge la jenajn du kategoriojn en nia 
lingvo: 

e “Lando — landanoj”: ekz. Usono — usonanoj, Irlando —~ 

irlandanoj, Birmo — birmanoj 

e “homoj — Homujo”: ekz. germanoj — Germanujo, ĉinoj — 

Ĉinujo, somaloj ~ Somalujo 
Mi nomos ilin ĉi-poste por simpleco la uj-kategorio kaj la an- 
kategorio. 

Mi rimarkigu - parenteze - ke tiu divido laŭ du kategorioj 
esence estas arbitra. Aparteno al la uj-kategorio diras nenion ajn 
pri la koncerna lando kaj ties popolo, kaj aparteno al la an- 
kategorio same diras nenion pri tiu lando kaj ŝia popolo. Multaj 
provis trovi aŭ elpensi ian sistemecon en la klasado, sed tio 
plejparte estis vana. 


Samsignifaj sufiksoj 


Nuntempe plej multaj Esperantistoj uzas anstataŭ -ujo la 
neoficialan sufikson -io, dirante ekzemple Germanio, Ĉinio kaj 
Somalio anstataŭ Germanujo, Ĉinujo kaj Somalujo. En tiaj 
okazoj ambaŭ sufiksoj signifas simple “lando”: 
Germanujo/ Germanio = “la lando de la germanoj”; Ĉinujo/Ĉinio 
= “la lando de la ĉinoj”; Somalujo/Somalio = “la lando de la 
somaloj”. Ankaŭ eblas uzi la radikon land: Germanlando, 
Ĉinlando, Somal(0)lando, sed tio okazas multe malpli ofte. 
Diferencas ĉe tiaj nomoj sole kaj nure la formo de la elemento 
uzata por esprimi la ideon “lando”. Tial ankaŭ landonomoj kiel 
Germanio, Japanio, Pollando kaj Svislando apartenas al la uj- 
kategorio. Temas pri la sama maniero formi la nomojn. Oni 

simple anstataŭigis la elementon uj per i aŭ land. Okazis nure 
supraĵa ŝanĝo. Sed ĉu en la direkto de pliboneco? 


Rekoneblo de la kategorio 


Ĉu ĉi tia teoriumado pri du kategorioj havas ankaŭ praktikan 
valoron? Cu ordinaraj lingvouzantoj bezonas scii la kategorion de 
landonomo por povi ĝin uzi senerare? AŬ ĉu ĉio ĉi estas afero nur 
por gramatikistoj kaj harfenduloj? 

Fakte por povi uzi tiajn ĉi vortojn praktike en Esperanto oni ja 
bezonas scii, kiel ili estas kunmetitaj aŭ ne-kunmetitaj. 
Bedaŭrinde multaj lingvouzantoj ne tre bone tion komprenas, 
nur tre nebule konsciante, aŭ tute ne konsciante, pri la baza 
divido de la landonomoj en du kategoriojn. Kaj el tio fontas 
multa erarado. 

Ege tro ofte oni renkontas diraĵojn de la jena speco: “Mi 
babilis kun du francanoj, tri usonoj kaj unu aŭstralo.” En tiu 
malfeliĉa frazo estas pluraj eraroj diversspecaj: 


e La parolanto ne scias, ke la radiko franc estas nomo de 
homo, sed pensas, ke ĝi estas nomo de lando, kaj sekve li 
uzas ĝin laŭ la reguloj de la an-kategorio, anstataŭ laŭ la 
reguloj de la uj-kategorio. Alternative li ja scias, ke la lando 
estas Francujo/ Francio, sed ne bone komprenis, ke oni tiam 
ne povas aldoni la sufikson -ano anstataŭ -ujo/-io por paroli 
pri la landanoj. (Sed oni ja povas ĝin aldoni, se oni konservas 
la landnoman sufikson: francujano/ franciano = ano de 
Francujo! Francio = franco.) 


e La parolanto imagas, ke usono estas nomo de landano, kaj 
ke la lando estas Usonujo/Usonio/ Usonlando. (AŬ eble li eĉ 
uzas la vorton Usono/usono egale kaj por la lando, kaj por 
ties landanoj.) 


e La parolanto pensas, ke la landonomo Aŭstralio apartenas al 
la uj-kategorio, kaj ke ĝi do enhavas la sufikson -io 
(sinonimo de -ujo). 


Laŭ mi la fonto de tiaj ĉi eraroj troveblas en la baza lernado. 
Multaj simple ne bone enkapigis la sistemon de la du kategorioj. 
Ili ne bone lernis, kiel funkcias nomoj de la uj-kategorio, kaj kiel 

funkcias nomoj de la an-kategorio. Kaj sekve ili ĉion intermiksas 
kaj konfuzas. Aldone ili pri multaj landoj simple ne scias, al kiu 
kategorio ili apartenas. 

Kiel estiĝis tiu mankohava lernado? La bazaj reguloj finfine 
estas sufiĉe simplaj kaj facilaj. Kiel aperis la kaoso en la 
praktika uzado? 


Kulpas la sufikso -io 


Mi tute ne kontraŭas la landonoman sufikson -io. Ĝi estas parto 
de la lingvo, kaj ĝi enkondukiĝis en la lingvon en maniero, kiu 
kontraŭas nenian regulon aŭ principon en la Fundamento. (La 
Fundamento permesas enkondukadon de novaj lingvoelementoj, 
eĉ de tiaj, kiuj estas - parte - samsignifaj kiel jam ekzistantaj 
Fundamentaj elementoj.) 

Sed tamen estas al mi klare, ke tiu konfuzo, kiun mi priskribis 
ĉi-antaŭe, fontas el la vasta uzado de la sufikso -io anstataŭ -ujo 
en landonomoj. Ne ĉio, kio estas rajte enkondukita en la 
lingvon, bone funkcias. Ne ĉio, kio estas establita parto de 
Esperanto, estas utila kaj klara. 

Sed kiamaniere -io kontribuas al la multa erarado pri 
landonomoj? 


La klareco de -ujo 


En la komenco mi skribis, ke mi uzas la landonoman sufikson 
-ujo, ĉar tio rezultigas pli klaran lingvaĵon. Per tio mi celis la 
jenon: kiam oni renkontas landonomon, kiu finiĝas per ...ujo, 
oni tuj rekonas, ke ĝi apartenas al la uj-kategorio. Kaj kiam 
persono, kiu uzas ĉiam nur la sufikson -ujo en tiaj nomoj 
(neniam -io), diras aŭ skribas landonomon, kiu ne finiĝas per 
-ujo, ĉiu perfekte rekonas, ke temas pri landonomo de la an- 
kategorio. En tia uzado ĉiuj landonomoj, ĉu jam konataj de la 
aŭskultanto aŭ leganto, ĉu neniam antaŭe renkontitaj de li, 
kvazaŭ laŭte elkrias sian kategoriecon: Usono (an-kategorio!), 
Vjetnamujo (uj-kategorio!), Ĉilio (an-kategorio!), Uzbekujo (uj- 
kategorio!), Namibio (an-kategorio!), Ganao (an-katesgorio!), 
Etiopujo (uj-kategorio!) Dubo simple ne povas esti. La 

aŭskultanto aŭ leganto tuj scias, kiel nomi la landanojn: 
usonanoj, vjetnamoj, ĉilianoj, uzbekoj, namibianoj, ganaanoj 
kaj etiopoj. T.e. li tion scias, se li bonorde lernis la sistemon: se 
li bone lernis, kiel funkcias nomoj de la uj-kategorio, kaj kiel oni 
uzu nomojn de la an-kategorio. 

Kiam parolas favoranto de la sufikso -io, tia klareco tamen 
plene forestas: Usono, Vjetnamio, Ĉilio, Uzbekio, Namibio, 
Ganao, Etiopio. Nur pri Usono kaj Ganao mankas dubo. La aliaj 
povas esti, ĉu uj-kategoriaj (sed kun la sufikso -io), ĉu an- 
kategoriaj (kun ŝajna sufikso -io). Kaj tie ni finfine renkontas la 
fundamenton de la tuta problemo kaj de la konfuzo: multegaj 
landonomoj havas ŝajnan sufikson -io. (Ankaŭ uj-emuloj uzas 
tiujn samajn nomojn kun ŝajnaj i-sufiksoj: Ĉilio, Namibio, 
Aŭstralio kaj multajn aliajn. Sed kiam uj-emulo skribas aŭ 
parolas, oni scias, ke ne povas temi pri veraj sufiksoj en tiuj 
nomoj, ĉar uj-emulo ne uzas la sufikson -io.) 

uj-uzado do ebligas tujan rekonadon de la kategorio de ĉiu 
landonomo. Se ĉu tiu eblo de rekonado estas treege grava? En 
ordinara komunikado eble ne. Se iu parolas al mi ekzemple pri 
Namibio, mi ne nepre bezonas respondi parolante pri la anoj de 
tiu lando. Sed ekzistas okazoj, kiam tiu rekoneblo vere gravas. 


Instruado de landonomoj 


Por bone kapti la bazan sistemon de la Esperantaj landonomoj, 
kaj por bone kompreni, kiel ilin uzi senerare, oni bezonas la 
tutan aferon lerni ĝuste de la komenco. Tio, kion oni komence 
mislernas aŭ lernas nur duone, oni poste malfacile riparas. Ofte 
rezultas baza konfuzo aŭ sento, ke la tuta afero estas tre 
malfacila aŭ eĉ tute ne lernebla. 

Bedaŭrinde multaj el niaj lernolibroj preterpasas la kampon de 
landonomoj, kaj precipe la dukategorian dividon, tre rapide kaj 
supraĵe. Ili mencias ion neklaran pri diversaj sufiksoj, kaj ofte eĉ 
diras rektajn malveraĵojn. La plej ofta misaĵo estas ŝajnigo, ke 
la uj-kategorio estas la baza kaj plej ofta speco de landonomoj, 
dum la an-kategorio estas kvazaŭ ia escepto. Ni do ne miru, ke 
eĉ multaj progresantoj, progresintoj kaj iafoje eĉ spertuloj 
mankohave uzas landonomojn en Esperanto. Ili simple neniam 
vere lernis, kiel uzi tiajn vortojn. Ne kulpas la mislernintoj. 

Kulpas la lernolibroj kaj la verkintoj de tiuj lernolibroj. En 
kelkaj okazoj eble eĉ la verkinto de la lernolibro neniam bone 
lernis la sistemon, kaj sekve ankaŭ ne povas ĝin bone klarigi. La 
tuta konfuzo estas jam plurajn jardekojn aĝa, kaj multaj nunaj 
verkantoj de instrumaterialo mem lernis Esperanton per 
lernolibroj, kiuj ĉion ĉi nur supraĵe aŭ eĉ rekte erare prezentis. 

En lernolibro do necesas bona kaj klara prezento de la du 
kategorioj, kun facile kompreneblaj ekzemploj, ne nur en tiuj 
lecionoj, en kiuj eksplicite temas pri landonomoj, sed ankaŭ en 
la postaj lecionoj, kie uziĝas landonomoj en la tekstoj kaj 
ekzercoj. Ĝuste tiam plej gravas, ke la landonomoj, kiujn la 
lernantoj renkontas, estu klaraj kaj senkonfuzaj. Necesas, ke ĉiu 
el ili kvazaŭ anoncu sian kategoriecon, por ke la lernantoj ne 
miskomprenu. 

Devas nun jam esti evidente, kiel laŭ mi oni agu pri tio: en la 
unua instruado pri landonomoj, kaj almenaŭ en kelkaj postaj 
lecionoj, ne uziĝu la sufikso -io. Mi jam montris, kiel maleble 
estas rekoni la kategoriecon de nomoj kiel Aŭstralio, Vjetnamio 
kaj Namibio, se parolas aŭ skribas uzanto de la sufikso -io. Niaj 
lernolibroj do estu baze uj-emaj (ĉe nomoj de la uj-kategorio). 
La lernantoj lernu unue pri la sufiksoj -ujo kaj -ano, pri la du 
kategorioj, kaj kiel ili funkcias. Poste ili ekzercu uzon de 
landonomoj kaj nomoj de landanoj, sole kaj nure laŭ uj-ema 
uzado. Kaj en la tuj postaj lecionoj aperu pliaj ekzemploj, daŭre 
sen spuro de la sufikso -io. Tiam la tuta afero lerniĝas facile kaj 
senprobleme. Neniu lernanto bezonas heziti, kiel paroli pri la 
landanoj de lando, kies nomon li renkontas je la unua fojo. Tio 
sekvas aŭtomate el du facilaj reguloj: 

e se la landonomo finiĝas per -ujo, forprenu uj 

e se la landonomo ne finiĝas per -ujo, aldonu an. 

lam poste, kiam la lernantoj jam firme ĉion komprenis pri la 
du kategorioj, kiam ili jam povas flue kaj senprobleme uzi 
landonomojn, nur tiam oni enkonduku la sinonimon -io, 
informante tute honeste, ke nuntempe multaj (eĉ la klara 
plimulto) uzas anstataŭ -ujo la neoficialan sinonimon -io. Tio 
tiam apenaŭ konfuzas la lernantojn. Ili povas facile kaj aŭtomate 
mem krei i-formojn el tiuj uj-formoj, al kiuj ili jam alkutimiĝis. 
Por multaj landoj ili tiam jam sukcese enkapigis la kategoriecon, 

kaj tial ili povas tiujn nomojn plu uzi ĝuste, eĉ se ili renkontas 
ilin en i-vesto. 

Bona lernolibro ĉiuokaze devas instrui ambaŭ sufiksojn. Ambaŭ 
uziĝas en la lingvo, kaj ambaŭ estas lernendaj. Oni nur elektu 
taŭgan vicordon en la instruado. 

Povas esti tente, kaj povas soni logike, unue instrui tiun 
sufikson, kiu estas uzata de la plimulto, kaj nur poste mencii la 
alian. luj lernolibroj fakte agas pli-malpli tiel. Ne malofte ili eĉ 
prezentas uj pli-malpli nur piednote, eble eĉ asertante, ke 
apenaŭ iu ĝin plu uzas, kio simple ne estas prava. 

La lernantoj bezonas lerni ambaŭ sufiksojn, kaj por ke ili bone 
komprenu la sistemon de la Esperantaj landonomoj, ili bezonas 
unue lerni pri -ujo, ĉar uj-uzado estas pli klara rilate la 
kategoriecon de la nomoj. 


Kio pri -lando? 


Uziĝas en uj-kategoriaj landonomoj ankaŭ la radiko land en 
sufikseca maniero. Tio okazas plej ofte ĉe kelkaj landoj, kies 
internacie konataj nomoj finiĝas per ...land aŭ simile, ekzemple 
Finnlando, Svazilando, Tajlando kaj Skotlando (kie loĝas 
respektive finnoj, svazioj, tajoj kaj skotoj). Bedaŭrinde ...lando 
aperas ankaŭ kiel ŝajna sufikso en nomoj kiel Nederlando, 
Irlando kaj Islando (kie ni trovas nederlandanojn, irlandanojn 
kaj islandanojn). 

Tial en lernolibro estas preferinde unue ne prezenti nomojn 
kiel Finnlando kaj Svazilando. Oni povas simple ne mencii ĝuste 
tiujn landojn en la unua instruado pri landonomoj, aŭ oni 
komence prezentu ilin en iliaj malpli oftaj, sed gramatike tute 
eblaj formoj kun uj-sufikso: Finnujo, Svaziujo, Tajujo kaj 
Skotujo. En ia posta leciono, eble kiam oni enkondukas la 
sufikson -io, oni povas instrui ankaŭ la uzon de la radiko land 
kiel sinonimo de -ujo kaj -io. 


Kio pri aliaj uzoj de -io? 
Bedaŭrinde pro la multjara hezitado pri landonomoj en 
Esperanto, enkondukiĝis kelkaj pli aŭ malpli bonaj komplikaĵoj 

en la praktikan uzadon. Tiujn komplikaĵojn oni ne prezentu en la 
unua leciono pri landonomoj. Oni atendu, ĝis la lernantoj bone 
komprenis kaj bone ekregis la bazan sistemon. 

Unu el tiuj komplikaĵoj estas uzo de la la sufikso -io en okazoj, 
en kiuj ĝi ne estas paralelaĵo de -ujo. Temas pri nomoj, en kiuj 
oni aldonas -io ne al vorto por landanoj, sed al vorto por urbo, 
rivero, monto aŭ io simila. Temas pri provoj distingi en 
Esperanto inter samnomaĵoj. Pluraj landoj en la mondo havas 
nomon, kiu ankaŭ estas nomo de io en tiu lando. Ni havas 
ekzemple la landon Kenjo, en kiu ekzistas la monto Kenjo. Ni 
havas la landon Senegalo kun la rivero Senegalo. Ekzistas la 
lando Nikaragvo kun la lago Nikaragvo. Ni havas la landon 
Gvatemalo kun ĝia ĉefurbo Gvatemalo. Ekzistas la lando Belizo 
kun ties eksa ĉefurbo Belizo. Kaj tiel plu. Oni trovas eĉ okazojn, 
en kiuj temas pri pli ol du samnomaĵoj, ekzemple la landon 
Meksiko kun la federacia ŝtato Meksiko, en kiu troviĝas la 
ĉefurbo Meksiko. (Apude estas krome la golfo de Meksiko, kaj en 
Usono troviĝas la ŝtato Nov-Meksiko.) 

Jam Zamenhof proponis imiti la ekzemplojn de la landoj 
Alĝerio kaj Tunizio kun ties ĉefurboj Alĝero kaj Tunizo, kie oni 
povas kvazaŭ rekoni uzon de distinga i-sufikso. En Lingva 
Respondo” Zamenhof prezentis la ideon uzi la formon Meksikio 
por la lando, kaj Meksiko por la urbo. (Pri la ekzisto de la 
federacia ŝtato Meksiko li verŝajne nenion sciis.) Zamenhof mem 
laŭ mia scio neniam praktikis tiun proponon, sed multaj aliaj 
provis ĝin realigi. Tiuj provoj neniam fariĝis sistemaj aŭ 
konsekvencaj, kaj apud formoj kiel Meksikio, Senecalio, 
Luksemburgio kaj Gvatemalio, ĉiam uziĝis ankaŭ la pli simplaj 
kaj pli internaciaj formoj sen i-sufikso. Krome multaj landoj, 
kiuj teorie devus esti kandidatoj por tia distinga i-sufikso, 
apenaŭ iam ajn estis tiel uzataj (Paragvajo, Urugvajo, Malto, 
Singapuro, Kenjo k.a.). 

Efektive neniu iam sukcesis apliki tiun ideon konsekvence kaj 
plene. En iaj okazoj ĝi eĉ tuj fiaskas. La plej bona ekzemplo 





9 Zamenhof, L.L.: Lingvaj Respondoj. Konsiloj kaj Opinioj pri 


Esperanto. Redaktis G[aston] Waringhien. 6a eldono, Esperantaj 
Francaj Eldonejoj, Marmande, 1962 [represo: Pro Esperanto, Vieno, 
1995]. 

estas la du landoj Niĝerio kaj Niĝero, kiuj estas ambaŭ nomataj 
laŭ la sama rivero Niĝero. Teorie do ambaŭ landoj devus nomiĝi 
Niĝerio! 

En 1974 la Akademio de Esperanto oficialigis” interalie la 
landonomojn Gvatemalo, Meksiko, Nikaragvo, Panamo, 
Paragvajo, kaj Urugvajo. En 1985 la Akademio konfirmis sian 
starpunkton per la jena eksplicita rekomendo: 


Principe estas malrekomendite nove formi nomon per iu 
internacia “sufikso” aŭ sufikse uzata fremda vorto (-io, 
-(i)stano, ...), se la tiel ricevita landnomo ne jam ekzistas 
internacie. 


Tial formojn kiel Meksikio, Senegalio kaj Luksemburgio oni 
prefere ne uzu, kaj lernolibroj ilin menciu nur flanke. Tiaj 
landonomoj ja ekzistas, kaj kelkaj el ili eĉ estas ofte uzataj. Oni 
ne kondamnu tiujn el ili, kiuj estas jam forte enradikiĝintaj. Sed 
oni ankaŭ ne rekomendu ilin, kaj oni nepre ne kreu pliajn 
landonomojn de tiu speco. Prefere tiaj komplikaĵoj kaj 
evitindaĵoj estu traktataj nur en instruado al progresantoj aŭ eĉ 
nur en kursoj por progresintoj. En baza instruadoj ili povas nur 
konfuzi la lernantojn. 


Konkludo 


Se vi estas instruisto aŭ verkanto de lernomaterialo pri 
Esperanto - eĉ se vi mem preferas la sufikson -io en landonomoj 
- lernu uzi ankaŭ uj-stilajn nomojn, kaj uzu prefere nur tiajn 
nomojn en via instruado kaj en via instrumaterialo, almenaŭ en 
la komenca tempo. Poste enkonduku ankaŭ la sufikson -io. Vi 
certe rimarkos, ke viaj lernantoj pli bone komprenos, kiel 
funkcias la Esperantaj landonomoj, kaj sekve malpli eraros. 

Mi mem komence uzis nur -io (ĉar ĉiuj ĉirkaŭ mi uzis nur tiajn 
landonomojn), sed poste mi komprenis, ke -ujo estas pli klara. 





7 Oka Oficiala Aldono al la Universala Vortaro. En: Aktoj de la 
Akademio II 1968-1974. Paris, 1976 (Oficiala Bulteno de la Akademio de 
Esperanto, 10). 
Ŝ Rekomendoj pri Landnomoj. En: Aktoj de la Akademio III 1975-1991. 
Redaktis Andre Albault (k.a.). Paris, 1992 (Oficiala Bulteno de la 
Akademio de Esperanto, 11). 

Kaj nun de pluraj jaroj mi senprobleme uzadas nur -ujo. Mi ne 
estas la sola - kiel montras interalie tiu ĉi libreto. Ankoraŭ dum 
longa tempo certe plu kunekzistos ambaŭ sufiksoj, kaj neniu 
povas esti certa, ĉu iam unu el ili plene venkos, nek kiu el ili 
finfine superregos la alian. Dume ni vivas kun tiu duobla kaj 
espereble plu paca uzado. 

Eble tiu ĉi mia artikoleto tentos vin transiri, almenaŭ prove, al 
-ujo. Tiam ne hezitu. Sed pensu aparte pri via instruado. Tie 
-ujo estas speciale rekomendinda kaj utila. 

Nefikcie el la vivo de japana esperantisto 


Tacuo Huĝimoto 


Mi estas japano (1935.06.29 - ) kaj esperantisto de la 22a de 
junio 1953; tion mi notis taglibre. En la daŭro de pli ol 
duonjarcento, mi neniom sentis malkontentecon pri Esperanto; 
sekve, mi havis nenian emon plibonigi ĝin laŭ mia gusto. Plaĉas 
al mi ĉiu detalo de nia lingvo, ekzemple la literoj kun 
supersignoj, la klara prononceblo, la regula gramatiko, la 
(plejparte) eŭropcivilize bazitaj vortoj, ktp. 

Do, evidente, ankaŭ la heroo de nia komuna libro, nome la 
landnoma sufikso -ujo. Ankaŭ ties kromsignifoj je vazo kaj arbo 
estas nature akceptitaj ĉe mi. Kiam la uzo de -io kiel landnomo 
disvastiĝis, mi estis iom embarasita, ĉar ĝis tiam mi sentis 
neniun ĝenon pri la ujo kiel landnomo. 

Ŝajnas, ke la apliko de -io kiel landnomo disvastiĝis pro tio, ke 
ŝi, precipe al eŭropanaj oreloj, sonis “nature”. Ĉi-kuntekste, mi 
devas eldiri mian bedaŭron pri la tiel nomata “natureco” ĉe la 
lingvouzado. Eĉ tiel nomatan naturan lingvon ne ĉiu povas uzi 
nature, do nek parole, nek skribe. Oni sentas sin plej hejme 
parolante sian denaskan dialekton; duavice, sian regionan kaj 
landan komunan lingvon; lastavice, iun fremdan lingvon. 


Esperanto ne estas por ĉiuj lernantoj kaj praktikantoj 
“alilanda” lingvo, sed almenaŭ en la komenco ĝi estas ja 
fremda; kun la tempo oni tamen povas pli kaj pli familiariĝi kun 
ĝi, eĉ intimiĝi kun ĝi, tiel ke, ekzemple, mi mem sentas min 
hejme ĉe Esperanto, kvazaŭ denaska uzanto de la lingvo. 

Bedaŭrinde, malkiel mi, multaj, eĉ eŭropaj esperantistoj, ne 
povoscias uzi parole kaj skribe Esperanton tiel nature, ke oni 
sentus nian lingvon certe natura idiomo. Sen tio, Esperanto- 
uzantoj vole-nevole devas resti sub dezirinda nivelo. Mi bone 
komprenas la lingvan situacion de okcidentaj lernantoj de 
Esperanto, kies naciaj lingvoj estas tiel similaj al Esperanto, ke 
ili ne bezonas tro multe streĉi sin por ellerni almenaŭ elementan 
gradon de Esperanto por kompreni kaj ankaŭ iomete paroli. Tial, 

se ili ne posedas tre bone la gramatikon de Esperanto en detaloj, 
ili ne ĝenas sin kaj fartas bone, eĉ se ilia uzo de Esperanto ne 
estas matura. 


Kompreneble, inter la okcidentaj samideanoj troviĝas pli 
multe da bonaj parolantoj, ol ĉe aziaj esperantistoj, tio tamen 
estas tute natura fakto, ĉar ili ne havas tian malfacilecon, kiun 
sur ĉiu paŝo renkontas azianoj. Tiurilate, nepre leginda artikolo 
aperis en Esperanto de UEA je decembro 2006, “Instrui en Ĉinio” 
de Roman Dobrzynski. Ĝi ja reliefe rakontas tiun, al la 
okcidentanoj eĉ ne imageblan, malfacilecon, kiun travivas ĉinaj 
lernantoj de nia lingvo. Ne tute saman, sed similan malfacilecon 
renkontas ankaŭ ni, japanoj. Plimalpli tiel ankaŭ ĉe koreaj 
samideanoj. 


Mi ŝatus, se okcidentaj samideanoj estus pli modelkonsciaj kaj 
parolus tre pli bone ol nune, ĉar tiam, ekzemple, dum UK- 
semajno neeŭropanoj povus pli trankvile imiti la modelajn 
parolantojn. Sed reale, multaj eŭropanoj parolas laŭ maniero 
forte influita de sia propra lingvo. 


Kelkaj stultuloj ankaŭ en Japanujo, eĉ en intelekta rondo, 
asertas senscie, ke Esperanto estas nur eŭropa lingvo, do ne 
taŭga kiel komuna internacia lingvo por la tuta mondo. Certe, 
origine, nia lingvo devenis de eŭropaj lingvoj, tio tamen ne 
signifas, ke ĝi estas nur eŭropa. Vortare, ĝi ja estas certe 
eŭropa, sed gramatike, ĝi estas ne sole eŭropa, ĝi estas ankaŭ 
universala. Pro tio, mi, neinstruita japano, povis ellerni la 
gramatikon kun konsiderinde granda vortprovizo kaj efektive 
scipovas uzi Esperanton tute libere kaj nature, kvazaŭ 
denaskulo. 


Mi sentas min reviviĝinta post pulmito 


La kan de oktobro 2006 oni ambulance enportis min en 
malsanulejon kaj mi kuŝis tie dum dek du tagoj pro pulmito kaj 
maligna sindromo (pro kromefikoj de tro fortaj medikamentoj). 
Unu semajnon post eliro de la malsanulejo, la 16an de oktobro, 
mi grade resaniĝis de la pulminflamo kaj rapide resaniĝis tagon 
post tago, kvankam mi ne povis piediri (do, mi rampis laŭ 
ŝtuparo), butonumi, kravati; mallonge: pro bona prizorgado fare 

de geflegistoj, precipe kelke da flegistinoj, tre kompetentaj, eĉ 
belaj, mi revigliĝis, sentante min kvazaŭ reviviĝinta. 


Kun la reala sento preskaŭ renaskiĝinta, mi eniris en la jaron 
de apro: 2007. Mi decidis esti ĉiuflanke aktiva, precipe je 
verkado en ambaŭ lingvoj, japane kaj esperante. Meze de mia 
malsaneco mi ricevis inviton kontribui al ĉi tiu libreto. Volonte 
mi akceptis tion, kvankam tiumomente mi ne povis bone skribi 
pro iom paralizitaj fingroj en la dekstra mano. 


En la jaro 2006 aperis du libroj: 1) Esperanto tiel parolata: 
Interparola praktiko; 2) Enkonduko al Esperanto: Gramatiko laŭ 
Tacuo Huĝimoto. Feliĉe, ili estas bone akceptataj, eĉ aperis jam 
samjare en aŭtuno korea traduko de la unua. 


Proprakorpe mi spertis, kial oni uzas unu saman vorton akuŝi 
por naski bebon kaj naski verkon. Senkonscie, aŭ sen rimarko pri 
tio, mi estis lacigita, preskaŭ tuj post la akuŝo de dua libro plus 
legado de ties presprovaĵoj, komence de oktobro, mi falis en 
staton, kompreneblan de neniu, inkluzive min mem: mi estis en 
danĝero eventuale morti pro pulmito plus maligna sindromo. 


Malgraŭ ĉio, nun mi tamen fartas denove bone, kaj sentas min 
preta kontribui entute al Esperanto, pli konkrete al UEA 
internacie, JEl enlande, krom mia konstanta kunlaboro ĉe EPA, 
kie mi estas de jardekoj kolumnisto en ĝia revuo Nova Vojo. 


Esperanto, kvankam naskita profunde en la sino de Eŭropo, 
estas kaj devas esti tamen lingvo komuna ne sole por eŭropanoj, 
sed ankaŭ idiomo universala por ĉiuj homoj de la mondo; do ĝi 
estas, aŭ almenaŭ celas esti “lingvo neŭtrale homa” laŭ la 
Zamenhofa ideo kaj idealo. Sole pro tiu konstato kaj kredo je 
tio, mi restas en Esperantujo kaj klopodis diversmaniere ĝis nun 
kaj tiudirekte faros eĉ pli multe en la proksima estonteco. 

“Kie vi loĝas?” 

“Mi loĝas en Eŭropo.” 

“Cu Eŭropanujo?” 

“Jes, ankaŭ tiel bone.” 

“Salut” el Japanujo!!” 

Reagas Edwin de Kock al 
Paŝo al Unueco de Nia Landnomaro 
de d-ro A. Albault 


Tiu ĉi verko estas la lasta parto de studo dissendita 1982-12-23 
al ĉiuj Akademianoj kaj disponigita de la aŭtoro por publikigo 
en Akademiaj Studoj 84. Ĝi respondas al studo, kiun d-ro 
Albault sendis al ĉiuj Akademianoj, kiu en pli detala formo 
aperis en Ak. St. 83. 


... Kaj nun mi devas veni al problemo en la listo de d-ro Albault, 
kvankam li ĝin ne aludas rekte. Tio estas, ke li antaŭsupozas la 
ĝeneraligon de la finaĵo -io por anstataŭi -ujo, precipe ĉar li 
metadas la formojn kun ĝi en la unuan kolumnon, kion mi volas 
protesti. 

Lastatempe iuj homoj kolopodis montri, ke -io havas grandan 
avantaĝon super -ujo, pro ĝia “internacieco”. Rolis en la afero 
ankaŭ influo de la Sennacieco. La laste menciitan ni povas 
simple forpuŝi, ĉar ĝi devenas el rondo kiu iafoje emas konfuzi 
sian vizion pri tio, kion ĝi deziras, kun tio, kio efektive ekzistas. 
Vere estas surtere nacioj, kaj la diversaj ŝtatoj de la nuntempo. 

La ĉefa motivo por enkonduki -io kiel sufikson landnoman estis 
la emo al “internacieco”. Kiel mi jam montris, tio kondukas al 
tendenco Naturalisma, kontraŭa al la spirito de Esperanto. 

Krom la subjektiva deziro mem, ne ekzistas bonaj argumentoj 
por la anstataŭigo. Ja troviĝas fortaj motivoj kontraŭ ĝi. Tial, ke 
oni tro ofte aŭdas nur unu flankon de la debato, mi ripetos ĉi tie 
la rezonadon, kiun mi ellaboris kaj oni publikigis en 1979. 

La deirpunkto estas tio, ke oni klopodas montri la netaŭgecon 
de -ujo kaj la superon de -io. Specife oni argumentas, ke la unue 
menciita havas “tri sencojn”. Efektive ujo ne signifas, kiel oni 
supozigas, “lando, arbo kaj enhavilo”. Ĝi havas, efektive, per si 
mem nur unu sencon, nome “kio enhavas”. La precizigon pri la 
koncernataĵo venas el la kombino de la sufikso -ujo kun la 
antaŭa radiko. Praktike tiaj kunmetoj nuntempe ne inkluzivas 

arbojn. Oni ne plu diras, ekzemple, pirujo en tiu senco. La vorto 
fariĝis, definitive, pirarbo. Restas nenia konfuzeblo. 

Nun ni konsideru -io. Kontraŭ la fono de la antaŭa alineo oni 
certe rajtas atendi, ke ĝi evidentigos sian superecon, mem 
estante nepre unusenca. Sed kion ni trovas? Esploro pruvas, ke ĝi 
havas - ho ve! - multegon da funkcioj, entirante nin en la 
marĉon de la Naturalismo. Ĉu surprize? 

En mia esploro mi trovis almenaŭ ok sencojn por -io, sendube 
rekordo. Jen: 


1. Post la plej diversaj pseŭdoafiksoj Grekdevenaj ĝi indikas 
sciencon, ekzemple: 

(a) -grafo (geografo - geografio) 

(b) -metro (geometro - geometrio) 

(c) -nomo (astronomo - astronomio) 

(ĉ) -ologo (biologo - biologio) 

Krome, laŭ PIV ”, antaŭ la finaĵo -io povas stari tiusence -mat, 

-pat, -tom, -urg kaj -zof, kion mi tamen ne pluesploris. 


2. Aliflanke ĝi celas ankaŭ malsciencon, kiel en astrologo - 
astrologio! 


3. Ĝi povas aludi teknikon nomitan laŭ ĝia karakteriza 
instrumento: 

mikroskopo - mikroskopio 

stetoskopo - stetoskopio 

telefono - telefonio. 


4. En kelkaj vortoj Grekdevenaj ĝi koncernas la politikon, 
interalie post la jenaj elementoj: 

-agogo (demagogo - demagogio) 

-arĥo (monarĥo - monarĥio) 

-krato (demokrato - demokratio). 


5. Ekzistas kazoj en kiuj -io diferencigas inter urbo kaj lando, 
jene: 

Luksemburgo - Luksemburgio 

Meksiko - Meksikio 





? Ndlr: Temas pri la unua eldono de PIV. 

6. lufoje, tamen, la supra distingo aperas ankaŭ en la formo 
de mala tipo: 
Brazilo (lando) - Brazilio (urbo). 


7. Alia diferencigo estas inter lando kaj la rivernomo el kiu ĝi 
devenas: 
Niĝero - Niĝerio. 


8. Plia speco de landnomoj, pli ol 30 laŭ Montagu C. Butler 
(Esperanto-English Dictionary), simile sed ne same finiĝas per 
-io, kiu ĉe ili tamen - ni notu tion bone - ne estas sufikso, nur la 
lastaj du literoj en vorto. La formoj pri kiuj temas ne povas 
disiĝi en radikon plus finaĵo, kaj ilin oni ankaŭ ne kreas el 
radikoj nomantaj popolanojn. Ekzemple, loĝanto de Ĉilio ne 
estas Ĉilo sed Ĉiliano, kontraste kun Hispano troviĝanta en 
Hispan - ujo. 


Ĝuste por ne konflikti kun tiu ĉi lasta nesufiksa tipo de 
landnomoj, -io ne devus esti alternativo aŭ anstataŭigo por -ujo. 
Se ni akceptus, apud vorto kiel Hispanujo, ankaŭ Hispanio, ni 
perdus klaran kaj necesan distingilon. La Esperantistoj ne scius, 
ĉu enloĝas la du landojn supre menciitajn Ĉiloj kaj Hispanoj aŭ 
Cilianoj kaj Hispanianoj. 

Sed ĉu la problemo ne solveblas per la simpla forigo de ĉiuj 
simplaj formoj kiel Hispano? Tiukaze Hispaniano ne estus 
konfuza. Bedaŭrinde ni ne povas, kaj ne rajtas, peli la simplajn 
vortojn el nia lingvo. Tion la Esperanta popolo simple ne 
akceptus. Krome, tia procedo rezultigas aliajn problemojn. 

luj popolnomoj ne rilatas al lando, ekzemple Buroj, Ciganoj 
kaj Judoj. Oni ne povas paroli pri Burio, Ciganio kaj Judio! La 
laste menciita validas nur en perspektivo historia. Tiaj vortoj do 
fariĝus neregulaĵoj. 

Aliaj popolnomoj ne koincidas kun unuopa lando. Arabojn oni 
ne trovas nur en Arabio! Krome naskiĝas homoj parolantaj 
certan lingvon kaj kun specifa kulturo ankaŭ en lando fremda. 
Ekzemple en Sud-Afriko, kaj multloke, oni havas Grekojn, kiuj 
tamen ne povas esti Grekianoj. 

Inverse troviĝas ŝtatanoj en landoj, kiuj ne donas al ili sian 
nomon. Ekzemplas la Katalunoj kaj la Vaskoj en Hispanujo. Ilin 

oni povas tamen nomi Hispanujanoj, nete distingante ilin de la 
Hispanoj. 

La ĉiam pli larĝan uzadon de -io mi konsideras unu el la gravaj 
kaŭzoj por la kaoso landnoma. Mi tial ne povas ne bedaŭri la 
decidon de la Akademio nuligi sian antaŭan malaprobon al -io, 
kiu naskiĝis el plia saĝeco. 

Do kion fari nun? Ekzistas du vojoj, kiujn mi priskribos jene: 

Unue, ni neniel reliefigu la tendencon anstaŭigi -ujo per -io, 
sed lasu la aferon al la popolo Esperanta. Tiucele la listo de d-ro 
Albault devas ne meti la formojn kun -io en la unuan, pli 
okulfrapan pozicion, sed en la lastan kolumnon, kaj inter 
krampojn, tiele: 


Albanujo Albanoj (oficiala) (Albanio) 


Due, se oni vere insistas pluiri sur la vojo disvastigi la uzon de 
-io landnoma, oni almenaŭ forigu la eblon krei formojn 
konfuzajn. Tio eblas per la sistema ŝanĝo de ĉiuj popolnomoj ĝis 
nun finiĝintaj per -iano post la malnovaj -io-landnomoj, cele 
unutipigon. Per tio malaperus la konfuzeblo menciita rilate al 
Ĉilianoj kaj Hispanoj. 

Adopti tiun ĉi ideon necesigus la jenajn formojn: 


Popolo Lando/kontinento 

Alĝeroj Alĝer/io (Por la konservativuloj 
Aŭstraloj Aŭstral/io validus ankaŭ aldoni-ujo 
Aŭstroj Aŭstr/io al ĉiuj ĉi formoj.) 
Bolivoj Boliv/io 

Ĉiloj Ĉil/io 

Liberoj Liber/io 

Liboj Lib/io 

Polinezoj Polinez/io 

Niĝeroj Niĝer/io 

Siberoj Siber/io 

Siroj Sir/io 

Tunizoj Tuniz/io kaj tiel plu. 


Kompreneble iuj el la novaj formoj kolizius kun aliaj vortoj 
jam ekzistantaj en la lingvo, kio postulus kelkajn adaptojn. 

Aŭstralo konfliktus kun aŭstrala = “sudhemisfera”. Ĉi-lastan 
oni povas ŝanĝi al ostrala, tiom pli ĉar ĝi estas vorto nekutima 
kun malmulta konateco inter la ordinaraj Esperantistoj. 

Libero povas signifi ankaŭ “liberecon”, kiu estas formo kiun ni 
ne rajtas ŝanĝi. La solvo estas nomi la popolon Lajberoj, laŭ la 
Angla prononco de Liberians, almenaŭ en mia terparto. 

Samas rilate al Niĝero, formo konservebla por la rivernomo. La 
popolon ni nomu Najĝeroj, laŭ la prononco Angla. 

Siro ĝis nun signifis “Reĝa Moŝto”, ĉefe se ne sole en tekstoj 
beletraj. Sed ni preferu Siroj, por indiki la poplon. En la alia 
signifo ni povus uzi Sireo. 

Tunizoj konfuzeblas kun la urbonomo Tunizo, sed ĉi-lastan oni 
povas senpene ŝanĝi al Tuniso, laŭ la prononco en iuj lingvoj kiel 
la Angla. 

Oni min tamen ne miskomprenu. Mi preferas la forigon de 
sufiksa -io, kaj la daŭran uzadon de -ujo, kiu estas nepre supera, 
krom Fundamenta. Sed la menciitaj adaptoj almenaŭ helpus 
pliordigi nian kaoson, se oni persistus uzadi -io, ĝeneraligante 
ŝin. Kompreneble la pluekziston de -ujo oni ne rajtas nuligi per 
decido Akademia. Tion atingus nur la evoluo mem, sed mi bone 
konscias, kiel influa povas esti la premo de iuj homoj. 

lo en ujo 


Blazio Vaha 


lo estas en ĉi ujo: 

ĉu Francujo, ĉu Francio? 
Mankas al mi klaraj konoj, 
mankas ankaŭ ĝusta scio. 


Devas ni elĵeti ion, 

mi mem ja ne scias: kion? 
ĉu Mi ion svinge ĵetu, 

ĉu mi ujon rompe tretu? 


Eble mi elĵetos ion, 
kaj mi l' ujon ne elĵetos. 
En la ujo restos io: 
ĉu Francujo, ĉu Francio. 


Eble Francjo mem decidos, 
en Franclando de la francoj, 
plaĉas al ĝi kiu nomo, 

ĉu Francujo, ĉu Francio. 


Franca lando fore floras 
damne, mi ĉi-fore ploras: 
kaj Franclando kaj Francujo 
estas en tre fora ujo. 


Eble francoj mem ne scias, 
ĉu la ujo estas bona, 
tamen ujo estas bona, 

en ĝi ĉiam estas io. 

PRI LANDNOMOJ 


(Resuma Esperantigo de Ĉapitroj IV kaj 
V el tezo pri Propraj Nomoj, aperinta en 
The British Esperantist, 19417, p. 65; 1948, 
pp. 152, 190, 199; 1949, p. 54. 

Ĉapitroj I-II pritraktas problemojn de 
asimiliĝo, transliterado, transskribo, kaj 
traduko, kaj nomoj Bibliaj, klasikaj, viraj, 
inaj, personaj, k.s.) 


Dua Eldono 


La redaktoro kore dankas s-ron Koiĉi Ŝimizu, kiu sendis jenan 
valoran artikolon kiel sian kontribuon al ĉi tiu libreto. Ĉar la 
kvalito de la tre malnova originalo ne permesis fotorepreson, la 
artikolo estas fidele retajpita kun korekto nur de malmultaj 
evidentaj komposteraroj. 





ĈAPITRO IV: 
LA ZAMENHOFA LANDNOMA 
SISTEMO 


(1) DU KLASOJ 


Ĉe naciaj lingvoj la landnomoj kutime staras en du klasoj. En unu 
(klaso I), la radiko estas landa, loka: Africa"”. En la alia (klaso II) la 
radiko estas genta, rasa: Turk. 

Ĉe Esperanto same. Iufoje la radiko nomas la landon, kaj la loĝanto 
nomiĝas per -ano: Afrik-o, Afrik-ano (klaso 1). Alifoje la radiko nomas 
la genton, kaj la lando nomiĝas per -ujo aŭ -lando: Turk-o, Turk-ujo 
(-lando) (klaso II). 

Tiu duklaseco ĝenerale havas historian bazon (LR 41). 


(2) KLASO I 
RADIKOJ GEOGRAFIAJ 


La radiko nomas la landon (lokon), la loĝanto estas -ano (en AZio 
loĝas Azianoj). 


Afrik Ekvador Jav Pakistan 
Amerik Eŭrop Kanad Paragvaj 
Argentin = Grenland  Kolombi Peru 
Aŭstrali Gvatemal  Korsik Siberi 
Birm Indonezi Kub Sicili 
Bolivi Irak Kvinsland Siri 
Borne Iran Libi Tasmani 
Brazil Irland Marok Tibet 
Cejlon Island Nederland Urugvaj 
Ĉili Izrael Novzeland Venezuel 
(a) Ĉe Aŭstrali, Bolivi, Ĉili, Kolombi, Siberi, . . . la fina -i ne estas 


sufikso: ĝi estas parto de la radiko. Oni ne parolas Angle pri Australs, 
Bolivs, Colombs, Sibers, Sirs, nek Esperante pri Aŭstraloj, Bolivoj .... 
Ni diras Australians, Aŭstralianoj. 


! Ndlr: Ĉar ĉi tiu artikolo unue aperis en The British Esperantist, Butler 
plurfoje citas ekzemplojn el la angla lingvo. 


33 


(b) same, ĉe Grenlando, Irlando, Islando, Kvinslando, Nederlando, 
Tajlando ... la finaĵo -lando estas parto de la radiko. Oni ne parolas pri 
Grenoj, Iroj, Isoj, Kvinsoj, Nederoj, Novzeoj, Tajoj . . ., sed pri 
Grenlandanoj, Islandanoj.... 


(3) KLASO II 
RADIKOJ GENTAJ 


La radiko nomas la genton (rason): la lando estas -ujo (la Grekoj 
loĝas en Grekujo). 


Angl Dan Ital Portugal 
Armen Egipt Japan Prus 
Aŭstr Eston Katalun Ruman 
Belg Franc Kimr Rus 
Breton German Kroat Serb 
Brit Grek Latv Slovak 
Bulgar Hind Litov Sved 
Ĉeĥoslovak Hispan Norveg Svis 

Ĉin Hungar Pol Turk 


(a) Bibliaj nomoj: Arab-(Etiop-Filiŝt-Ĥalde-Jud-Med-Pers-)o, -ujo. 
Pri Egiptujo vidu LK 42. 

(b) Anstataŭ -ujo oni povas ankaŭ diri -lando. Ekz., Danujo aŭ 
Danlando. Simile: Beĉuan-(Basuto-Kafro-Zulu-)lando. 


(c) Se -lando estas peza, -ujo estas preferinda. Cf. Anglujo, Italujo, 
Polujo kun Anglolando, Itallando, Pollando. 


(4) Tamen Fin(n)lando, Skotlando, Svislando, ĉar pli internaciaj, 
estas pli ofte uzataj ol Fin(n)ujo, Skotujo, Svisujo. 


(e) Aligentanto loĝanta en lando de klaso II estas -ujano aŭ -landano. 
“Germanoj kaj francoj, kiuj loĝas en Rusujo, estas Rusujanoj” 
(Ekzercaro 27). 


(f) Ni vidos poste, ke ĉia provo starigi ĉiujn landojn en unu klason 
(ĉu I, ĉu II), nepre malsukcesos, ĉar ĝi naskas formojn neinternaciajn 
kaj nepraktikajn. 

(4) DERIVAĴOJ“ 


(a) En ambaŭ klasoj, egale ĉu la radiko nomas landon aŭ genton, la 
finaĵoj -a, -e, kutime sufiĉas por esprimi ideon adjektivan aŭ adverban. 
Ekz., Angla (Usona) voĉo (pejzaĝo). Paroli Angle (Usone). 


(b) Se bezone oni povas precizigi. Usonana voĉo, Angluja pejzaĝo, 
paroli Anglalingve. 


(5) EN KIU KLASO? 


(a) Oni povas diskuti, ĉu iu radiko apartenas al klaso I aŭ al klaso II. 
Diversaj konsideroj povas influi la respondon: Esperanta tradicio, 
internacia uzado, la juĝo de la loĝantoj. 


(b) Parolante ĝenerale, oni povas diri, ke Esperanto sekvas la uzadon 
internacian. Tamen tio ne estas gvidilo certa, ĉar diverslingve la uzado 
malsamas. Ekz., F G formas Russie, Russland, el Russe, sed A formas 
Russian el Russia; A G formas Poland, Polen, el Pole, sed F formas 
Polonaise el Pologne; A formas Scotland el Scot, sed F formas Ecossais 
el Ecosse. France kaj Portugal estas landnomoj Angle, sed gentnomoj 
Esperante. 


(c) Ĉe LR 42 Zamenhof skribis: “Tiel longe, kiel ni uzas...nomojn de 
gentoj, ni devas ĉiam uzi tiujn nomojn kun la sufikso -uj”. Se do ekzistas 
Aŭstroj, Belgoj, Jugoslavoj, Svisoj (kaj tion oni povas nei), tiam la 
formoj Aŭstrujo, Belgujo, Jugoslavujo, Svisujo, estas sendisputeble 
ĝustaj. Kompreneble, se ekz. Jugoslavoj ne ekzistas, oni povus logike 
anstataŭigi la radikon Jugoslav per Jugoslavi, kaj diri Jugoslavio, 
Jugoslaviano. Tamen Zamenhof aldonis: “Estas vero, ke ekzistas tri 
Eŭropaj regnoj, por kiuj la sufikso uj estas ne tute logika (Aŭstrujo, 
Belgujo, kaj Svisujo), kaj se la Akademio trovus necesa anstataŭigi en ili 
la uj per i, mi tion ne malkonsilus; sed fari propravole escepton por tiuj 
tri regnoj mi al niaj verkistoj ne konsilus, ĉar la Esperantistoj jam tro 
forte alkutimiĝis al la ĝisnunaj...nomoj..., kaj por fari rompon en tiu 
alkutimiĝo mi ne vidas ian gravan neceson. La tuta esenco de lingvo 





“ Preferinde estas, ĉe derivaĵoj, uzi majusklon: Polo, Pola, Polujo. En siaj plej 
maturaj verkoj (Biblio, Fabeloj), Zamenhof definitive adoptis tiun Anglan 
sistemon. Ofte minusklo kaŭzas heziton aŭ dubesencon. Inter Kuba radiko kaj 
kuba radiko estas diferenco. Same, ĉe Esperanto, Esperanta, Esperantisto. 
Mi skribas Esperante, esperante tujan respondon. 

estas bazita antaŭ ĉio sur interkonsento, tial komuna ĝisnuna uzado 
devas ludi en lingvo pli gravan rolon, ol seke teoria logikeco; oferi la 
unuan al la dua mi konsilus nur en tia okazo, se nia Lingva Komitato tion 
postulus.” 


(4) Zamenhof opiniis (OV 356/7), ke gentaj nomoj kondukas al 
ŝovinismo kaj malpaco; do diplomatoj bone farus, anstataŭigante ilin per 
nomoj neŭtrale-geografiaj. Boirac, en sia Plena Vortaro xix, same diris, 
ke en okazo de dubo klaso I (-o, -ano) estas preferinda. Tamen la 
praktiko montras, ke starigi ĉiujn nomojn en klaso I ne estas eble. 


(6) UZADO ĈE LA FUNDAMENTO 


(a) La Fundamento diras “La Rusoj loĝas en Rusujo, kaj la Germanoj 
en Germanujo”, kaj UV difinas -uj kiel landnoman sufikson, kun la 
ekzemplo Turkujo. La Fundamento estas neŝanĝebla, kaj eĉ se oni uzos 
ankaŭ alternativajn formojn, la tradicia uzo de -ujo restos por ĉiam bona 
Esperanto. Vidu la antaŭparolon al la Fundamento, kaj fundan esploron 
pri ĝia signifo en “B.E.”, Majo, 1944. 


(b) Iuj lernolibroj kaj gazetoj tute bojkotas la Fundamentajn formojn, 
kaj tiumaniere intence misgvidas la legantojn. Tiu atenco kontraŭ la vivo 
kaj unueco de la lingvo estas nedefendebla, kaj senrezerve 
kondamnenda. 


(7 ARGUMENTOJ KONTRAŬ -UJO 


(a) “Ĝi estas malbela.” Gustoj diferencas. Kiaj juĝi -ejo bela, sed -ujo 
malbela? Miasente, -ujo estas pli belsona ol alternativoj proponitaj. 
Kontraŭ la monotoneco de listo de landnomoj kun la malforta sono -io, 
nomoj kun -ujo liveras bonvenan liberiĝon. 


(b) “Ĝia trisignifeco (lando, enhavilo, planto) kondukas al malklareco.” 
Pri tio Ossaka (Revuo Orienta, 1925, p. 1) kaj Corret (LI, 1920, p. 330) 
atentigas, ke la signifo de vorto dependas ne nur de la radiko, sed ankaŭ 
de uzado kaj kunteksto. En la praktiko Germanujo, lernejo, malfacila, 
estas vortoj sendependaj: oni ne dismembrigas ilin ĉiufoje kiam oni uzas 
ilin. 

Teorie estas dezirinde, ke ĉiu vorto havu nur unu signifon. Tiun 
principon Esperanto obeas pli rigore, ol ĉiu alia lingvo. Tamen ĝia 
senvaria aplikado estas neebla en lingvo vivanta. En Esperanto, kiel 

ankaŭ internacie, multaj radikoj havas plurajn signifojn aŭ nuancojn de 
signifo. Ekz., akra, alta, marko, ek, pra, re, ad, aĵ, um, ism, havas 
almenaŭ du ĝis kvin diversajn signifojn. La finaĵo -ŝipo havas malsamajn 
rilatojn laŭ la kunteksto: petrolŝipo (movata per); aerŝipo (veturas en); 
kirasŝipo (provizita per); batalŝipo (uzata por); karbŝipo (kiu portas). 
En la praktiko tio naskas nenian miskomprenon. Neniu lingvo povas viIvi 
sen marĝeno de elasteco. 

La argumento ne havas faktan bazon. “Ĉu iu povas imagi, ke Kristano 
estas loĝanto de la lando Kristo? aŭ Usonano kredanto al la religio 
Usono? aŭ monujo lando de mono?” (Ossaka). “Neniam eĉ plej 
malinteligenta idioto supozus, ke Germanujo estas arbo sur kiu kreskas 
Germanoj, aŭ skatolo en kiun oni metas Germanojn; aŭ ke supujo estas 
lando loĝata de supoj” (Corret). 

Tamen estas vere, ke -ujo ĉe nomo de arbo aŭ planto povetas esti 
dubesenca: pomujo povas signifi aŭ arbon aŭ korbon. Pro tio, kvankam 
tiu uzo ĉiam restos bona Esperanto, preferindaj estas -arbo, -planto, k.s. 


(c) “Franclingve la sono “uj” havas malagrablan signifon.” Same 
malagrablaj por Anglo estas pi, po, fart, fuk.... lam Britaj Esperantistoj 
komencis demandi “Kiel vi statas?”, sed alilingvanoj tolere ridetis je tiu 
strangaĵo, kiu baldaŭ mortis. Samtempe kaj samkiale Francoj kaj Belgoj 
ekuzis rogi anstataŭ peti, sed ne trovis imitantojn, kaj tio same 
malaperis. En Sennaciulo (11 Okt., 22 Nov., 1938) Perso volis forigi la 
vortojn kun, rid, kaj ĉiujn radikojn kun la silaboj kir, kos (ekz., akiri, 
kosti), ĉar Perse tiuj sonoj havas malbelan signifon, kaj malebligas 
propagandon en Persujo. Sed ne estas eble, postuli, ke neniu sono en unu 
lingvo havu malagrabalan signifon en alia. Gravigi tiajn tabuojn estas 
absurde. Vivantan lingvon oni uzu kiel ĝi ekzistas, kaj honi soit qui mal 
y pense'' (LI 1909, p. 268). 


(8) ELEKTO DE RADIKO 


(a) Diversaj cirkonstancoj estas konsiderendaj: ekz., la nomo ĉe la 
lando mem; internacia uzado; Esperanta tradicio; oportuneco por 
derivaĵoj. 


"' Ndlr: “Hontu tiu, kiu pensas pri ĝi malbone”: temas pri frazo en la mezepoka 
franca, tre konata en Britujo, ĉar ĝi estas la devizo de la plej alta kavalira 
ordeno. 

(b) Plej ofte la nomo uzata de la nacio koncernata estas preferinda. Do 
Kimrujo, ne Valeso aŭ Galo. 


(c) Tamen, se la nacia nomo estas malmulte konata alilande, dum alia 
radiko estas internacia, la internacia formo ŝajnas preferinda: Kroat, 
Montenegro, prefere ol Horvat, Crno gorac. Simile: Aŭstr, Finland, 
German, Hungar, Japan, ŝajnas preferindaj ol Ostriĉ, Suomi, Dojĉland, 
Magjar, Nipon. Tamen Helen, Nipon, Suomi, kaj similaj radikoj, restas 
eblaj alternativoj por celo poezia aŭ patriota. 


(9) RADIKOJ DISKUTEBLAJ '” 


(a) La formoj Ĉeĥ, Ĉin, Flandr, Japan, Ruman, nun ĝenerale 
anstataŭas la pli fruajn Bohem, Ĥin, Flamand, Japon, Rumen. 
Anstataŭ Brazilio la Brazilanoj nun uzas Brazil-o, -ano. Kanad-o, 
-ano, venkis kontraŭ Kanad-o, -ujo, kaj Ĉili-o, -ano, kontraŭ Ĉil-o, 
-ujo. 


()) Ĉu Finlando, Finnlando, aŭ Suomio? Ĉu la loĝantoj estas 
Finlandanoj, Finnoj, aŭ Suomianoj? Sajne Finnlando, Finno, venkas, 
kun Suomio kiel ebla varianto. 


(c) Holando estas provinco, Nederlando lando. 


(4) Takahaŝi en 1926 diris, ke la internacia formo Japan estas ofenda 
por Japana orelo, kaj li proponis Nippon-o aŭ Nihon-o, -ujo. Sed la 
Japanoj mem uzadas Japanujo. Tamen Nipono (ne Nippono) estas ebla 
varianto. 


(e) Okamoto (Revuo Orienta, 1928, p. 347) diris, ke la formo Kore-o, 
-ano, estas malĝusta: la lando Koreujo estas loĝata de la Koreoj. Tamen 
Kore-o, -ano, ŝajne venkas.“ 


() En Litova Stelo (Aprilo, 1925), Dombrowski kontraŭbatalis 
proponojn nomi lian landon Litvujo (Grabowski), aŭ Litvanio 
(Meazzini), aŭ Lituvujo (Stojan). Li diris: “Faru eksperimentojn pri viaj 





'? Ndlr: Kelkaj el la radikoj menciitaj en jena paragrafo, verkita en 1947-8, ne 
plu estas diskutindaj (Litov-, Uson-); aliaj (Kore-, Meksik-) ankoraŭ vekas 
polemikojn. Suomio kaj Nipono normale ne estas uzataj. 

" Ndlr: Tion Butler skribis en 1947-8. Nun, sesdek jarojn poste, eblas aserti la 
malon. 

propraj landnomoj, se vi volos; sed afable permesu al ni nomi nian 
landon laŭ nia volo. Ni Litovoj trovas la Zamenhofan nomon Litovujo, 
uzatan jam 30 jarojn, tute kontentiga.” 


(2) Ĉe LR 42 Zamenhof proponis Meksikio (lando), kaj Meksiko 
(urbo). Sed Meksikio ne estas internacia. Angle oni diras Mexicans, ne 
Mexicians. Pli bone estas uzi Meksiko por la lando, kaj Meksikurbo por 
la urbo (A: Mexico, Mexico City). 


(h) Ne ekzistas bona radiko en la Angla lingvo por U.S.A. aŭ por 
loĝanto en U.S.A. United States ne estas sufiĉe preciza: ekzistas aliaj 
unuiĝintaj ŝtatoj. America estas aplikebla al la tuta kontinento. 
Yankeeland estas neebla! Propono farita en U.S.A. kaj Kanado 
enkonduki Usona (United States of North America) kaj Usonian ne 
trovis favoron en la Angla lingvo, sed Esperanto ĝin akceptis (Uson-o, 
-ano). (LI, 1907, 214) 


ĈAPITRO V 
ALTERNATIVOJ AL -UJO 


(10) HISTORIO 


(Sekvas resumeto de artikolo multe pli longa kaj plene dokumentita: ne 
por malfermi vundojn nun feliĉe cikatriĝintajn, sed nur kiel ĉapitro el 
pasinta historio.) 


(a) En 1906 G. Moch sendis al la 143 membroj de la Lingva Komitato 
multajn proponojn pri propraj nomoj kaj ilia transskribo. Unu propono 
estas anstataŭigo de -ujo per -io. En 1907 LK starigis komitaton por 
studi la aferon. Sekve, en 1910 tri el la komitatanoj prezentis raporton 
kun konfliktantaj personaj opinioj. El ili, la sola persono kiu aprobis -io 
estis Moch mem! Neniu streĉo de la imago povus nomi tion “voĉdono 
farita de la LK favore al “io””, kiel iuj poste diris. LK nenion ajn 
voĉdonis. 


(b) En 1908 la Akademio (tiam la centra komitato de LK) konsideris la 
diversajn proponojn. Ĝi malakceptis -io per 8 voĉoj kontraŭ 1 (Moch 
mem!) En 1912, “pro publika kontraŭbatalo de Esperanto”, Moch ĉesis 
esti LKano, kaj fariĝis Idisto. 

(c) En Decembro, 1918“, la tiama redaktoro (kaj posedanto) de la 
gazeto Esperanto skribis: “La sufikso -i por landnomoj jam estas 
akceptita de la LK”. Kaj dum kelkaj jaroj en sia gazeto kaj en la Jarlibro 
de U.E.A. li anstataŭigis la Zamenhofan -ujo per -io. La U.E.A. 
membraro ne estis konsultita. Li diris (“B.E.”, 1919, p. 79) ke li ne estus 
farinta la ŝanĝon, se ĝi ne estus rekomendita de la LK! Tamen tian 
rekomendon la LK neniam faris. Kontraŭe, la Prezidanto de la LK 
esprimis “ĉagrenon” pri la daŭrigo, malgraŭ ripetitaj protestoj, de 
“maldisciplino, kiu subfosas la aŭtoritaton de la Lingvaj Institucioj”. 


(4) En 1920, la Akademio deklaris: “Pri landnomoj, la Akademio 
insiste kaj forte konsilas al ĉiuj Esperantistoj kiuj konscias, ke 
disciplino estas absolute necesa por konservi la unuecon de nia 
lingvo (kaj aparte al la gazetoj), uzi nur la Fundamentan kaj 
tradician finiĝon “ujo”: Turkujo, Germanujo, Rusujo, k.t.p. La 
Akademio memorigas, ke jam en 1909 ĝi oficiale voĉdonis kontraŭ la 
sufikso “1” por landnomoj.” 


(e) En 1921 la redaktoro de Esperanto petis, ke la LK konsideru 
modifitan formon de lia io-propono. En 1922, per 75 voĉoj kontraŭ 5, la 
LK malakceptis ĝin, kaj subtenis la Akademion. Tiun rezulton de la 
voĉdono kiun li petis, la redaktoro ne raportis al siaj legantoj. Li 
simple ĝin ignoris. Okazis tutmondaj protestoj: de la Universala 
Kongreso; de la naciaj societoj; de membroj de LK kaj U.E.A. Kiam, en 
la U.E.A. kunveno ĉe la Nurnberga Kongreso (1923), mi mem demandis, 
kial la U.E.A. malobeas la decidon de la LK, oni de la estrado respondis 
al mi, ke pri ĉiuj lingvaj demandoj oni sin turnu al la LK! Fine, tamen, 
U.E.A. cedis, kaj ĉio reordiĝis. 

(9] Sed dume, kelkaj Esperantistoj jam ekuzis -io, pro la supozita 


rekomendo de la LK. Krome, pro ideologia motivo, S.A.T. ĝin adoptis. 
Gi ankoraŭ uziĝas ĉe la maldekstruma gazetaro, kaj fariĝas ia politika 





“Ndlr: En la originala artikolo erare aperis la dato 1908, anstataŭ 1918. 
Esploro en la koncernaj numeroj de revuo Esperanto montras, ke la artikolo 
aperis en decembro 1918. Mi dankas al Rob Moerbeek, kiu kontrolis la datojn. 
Li informas: “En decembro 1918 Esperanto XIV-a jaro, numero 220 (12), pp 
138-140: rubriko Lingvaj Studoj; titolo: “Pri la geografiaj nomoj'. Sen 
aŭtornomo. Ĝi promesas normliston en la sekva numero. Tamen nur en 1919, 
numero 2, aperos mallonga listo en artikolo subskribita per H.H., evidente la 
“direktoro' Hector Hodler (p. 30).” 

ŝiboleto. Tiel naskiĝis la unua (kaj ĝis nun la sola) skismo kaj dissplitiĝo 
en la movado. 


(11) LA SINTENO DE ZAMENHOF 


Ne estas vere, citi Zamenhof kiel favora al -io. Efektive, en fruaj tagoj 
li modeste estis preta akcepti preskaŭ ĉian modifon de la lingvo, se per 
tio li povus certigi unuecon, kaj silentigi malkontentulojn. Ekz., en 1894, 
“sub la konstanta bombardo de kritikistoj” kaj “por kontentigi diversajn 
kriistojn”, li proponis por voĉdono multajn reformojn: ekz., forlasi la 
korelativojn, la akuzativon, kaj la akordon de adjektivo kun substantivo; 
adopti “io”, doni saman finaĵon al adjektivo kaj adverbo.... Kiam, feliĉe, 
la Esperantista mondo malakceptis tiujn proponojn, Zamenhof skribis pri 
ili: “Baldaŭ montriĝis, ke tio, kio en la teorio ŝajnis bona, en la praktiko 
nenion taŭgis. Post pli matura pripenso kaj elprovo ĝi montriĝis tre 
malbona,” kaj “tute malbonigus la lingvon”. Li eĉ rajtigis juran proceson 
lanome kontraŭ iu ajn, kiu represigos tiujn proponojn sen lia permeso. 

Neniam ajn, krom ĉe tiu reformprojekto, Zamenhof uzis io anstataŭ 
ujo. “Oferi la ĝisnunan uzadon mi konsilus nur se la LK tion 
postulus.” Kaj aliloke: “Se la LK malakceptos vian proponon, 
submetu vin discipline al ĝia decido.... Ĉiun mature pripensitan kaj 
orde voĉdonitan decidon de la Komitato mi akceptos sendispute.” 


(12) ARGUMENTOJ KONTRAŬ “IO” 


(a) Anstataŭigi Germanujon per Germanio estas ŝanĝi la formon 
donitan en la Fundamento. Vidu Corret: “Ĉu ni faru la unuan ŝanĝon en 
nia Fundamento?” (LI, Dec., 1920). La nomo mem estas afero relative 
negrava. Sed la principo koncernas la vivon de la lingvo. “Neniu persono 
kaj neniu societo devas havi la rajton arbitre fari en nia Fundamento iun 
eĉ plej malgrandan ŝanĝon.” Pri la signifo de tiuj vortoj legu la 
antaŭparolon al la Fundamento, kaj detalan pritrakton en “B.E.,”1944, p. 
118. Ekster ĉia dubo, sistema bojkoto de Fundamentaj formoj ne estas 
pravigebla. 


(b) Lingvo grandaparte estas afero de konvencio kaj uzado. Diferencoj 
ĉe la uzo de formoj en ĉiutaga uzo kaŭzas heziton, embarason, 
ĝenatecon. 

(c) Ni jam havas tro multajn vortojn kun la finaĵo -io. Lernantoj trovas 
ĉe ili la ĉefan prononcan malfacilaĵon, kaj volas diri opinio, nenio, 

alia.... Konglomeraĵo de vortoj per -io (7a) impresas malagrable: ekz., 
“la partio de demokratio en Polio kaj Danio” de kelkaj brodkastoj. 


(d) Ni povas lerni el la historio de Ido. Komence, Ido uzis -io (Italio). 
La akcentita “i” montriĝis monotona, malfacila, kaj neinternacia, do oni 
provis la formon -jo (Italjo). Fine oni decidis, ke kvankam ltalio devas 
esti prononcata ltaljo, Sundio ne havu la prononcon Sundjo. Posta 
komplikaĵo estis la adjektiva finaĵo por landnomaj substantivoj (Italia). 
Esperanto, feliĉe, ne bezonas esceptojn, kaj esceptojn al esceptoj. 


(e) Internacie la finaĵo -io estas malpreciza. Ĝi povas signifi sciencon, 
arton, landon, kampon de agado... Reformistoj proponis ĝin en 
Esperanto kun tiuj signifoj kaj aliaj: la ŝanĝo estas de klareco al 
malklareco. 


(13) ĈU “I” ESTAS SUFIKSO? 


La ianoj ne interkonsentas: kelkaj diras “jes”, kelkaj “ne”; aliaj, ke 
iufoje jes, iufoje ne. La demando havas gravecon. 


(14) TEORIO I: “[” ESTAS SUFIKSO 


Ĉi tiu teorio estas tute ne subtenebla, kaj verŝajne malmultaj nun 
defendus ĝin. Kiel sufikso “i” estas anomalio. Ĉiuj aliaj sufiksoj (krom 
ĉj, nj, la solaj veraj fleksioj en la lingvo) konsistas el almenaŭ du literoj: 
kaj ĉiu estas sendependa radiko kun propra signifo. Hundaĉo = aĉa 
hundo: klubano = ano de klubo: ludema = ema ludi: beligi = igi bela. 
Sed ĉe “i” tio ne estas vera: oni ne povas diri Svisio = io de Svisoj. La 
vorto io kaj la finaĵo i jam havas aliajn signifojn. Kiel sufikso “i” havas 
nenian sendependan signifon: ĝi estas escepto, kontraŭ la genio kaj la 
aglutina strukturo de la lingvo. 

La pledo, ke akcepto al “I” samrangas kun akcepto al mis, ism, aĉ, 
end, ne validas. Ĉi tiuj ne (kiel “i”) enkondukas ŝanĝon al la 
Fundamento, kaj ili ne estas (kiel “i”) fremdaj al la strukturo de la 
lingvo. Ili ne estas ŝanĝoj, nek senutilaj alternativoj por aliaj ekzistantaj 
sufiksoj. La ĉefa misaĵo pri end estas la ebla dusenceco de la du vortoj 
lavenda kaj legenda. Sed kiam centoj de radikoj finĝas per -io, la 
danĝero estas multe pli granda. Ekz., filozof-(koleg-visk-harp-kamel-lin- 
makaron-pens-pluv-) io... Ĉu Sardinio estas lando de Sardinoj? 
Germanio estas metalo, ne lando. 


42 


(15) TEORIO II 
“[? ESTAS PARTO DE LA RADIKO 


cc,99 


Pli nova teorio estas, ke “I” ne estas sufikso, sed parto de radiko: do 
“internaciaj” nomoj kun finaĵo -io estas bona Esperanto laŭ Regulo 15. 
La Akademio definitive malakceptis tiun hipotezon (Feb., 1929). Cetere, 
kiu povas decidi kiuj radikoj estas “internaciaj”? Kaj ĉu ĝia uzado devas 
limiĝi al okazoj, ĉe kiuj ĝi estas internacia? 


(a) Se “1” en Germanio estas parto de la radiko, la loĝantoj de 
Germanio ne estas Germanoj, sed Germanianoj. 


(b) Eĉ se oni akceptus Germanio, Italio... kiel formojn internaciajn, tio 
ne pravigus Anglio, Britio, Svedio, kaj similajn formojn, kiuj tute ne 
estas internaciaj. Nek Angle, nek alilingve, oni parolas pri Britians, 
Francians, Swedians, Swissians. Kaj iliaj logikaj derivaĵoj Japaniano, 
Danianino... estas netolereble pezaj. 


(c) La formo Anglio estas aparte malbona: ĉar England kaj Anglia ne 
estas samaj: Anglia nomas nur kelkajn provincojn de Anglujo. 


(16) TEORIO III 
DU RADIKOJ ESTAS NECESAJ 


“Ni bezonas samtempe du radikojn (ekz., Dan- kaj Dani-), anstataŭ 
nomi kaj landon kaj loĝanton per nur unu radiko (Dan-) laŭ Regulo 15.” 
Tio formas novan komplikaĵon: ĝi ŝveligas la vortaron kaj ŝarĝas la 
memoron per amaso da radikoj novaj kaj senutilaj. Al kiom da radikoj 
oni devos aldoni duplikaton? Kaj al kiuj? Kaj kiom tio profitos? 


(17) HEZITOJ : ŜANCELIĜOJ 


Ĉe ĉiu el la supraj teorioj, ekzistas granda necerteco de uzado. 


(a) lanoj tendencas uzi la formon ĉe radikoj kie ĝi tute ne estas 
pravigebla laŭ iu ajn teorio, krom kiel ofero de internacieco al 
unuformeco. Ekz., Bartelmes (Worker Esperantist, Aprilo, 1948) parolas 
pri Aŭstraloj, Braziloj, Kanadoj, kiel loĝantoj de Aŭstralio, Brazilio, 
Kanadio. Sed tiuj formoj ne ekzistas Esperante aŭ alilingve. Ni ne 
parolas Angle pri Australs, Brazils, aŭ Canads. 

(b) Ekzistas dua ŝanceliĝo. Ĉu diri Franca aŭ Francia, Dana aŭ Dania 
(voĉo, vetero, lingvo)?.. La malfacilo decidi kiun formon elekti 
diversokaze montriĝas per la kreskanta haoso ĉe ilia uzado. 


(c) La uzo de -io ne forigas (kiel oni asertas) la dividon de landnomoj 
en du klasojn (IV/1). Kaj kiel diveni, ĉu nomo per -io estas en klaso I 
(Siberio, Bolivio), aŭ en klaso II (Francio, Danio)? Eĉ J. Elhott, kiu 
neniel estis konservativulo, konstatis, ke estas konfuze devi memori, ke 
el Bolivio oni ricevas Boliviano, ne Bolivo; sed ke el Bulgario oni ricevas 
Bulgaro, ne Bulgariano. R. Rossetti en artikolo “La malfacileco de -io” 
(Worker Esperantist, Jan. kaj Julio, 1948) konstatis tiun malfacilaĵon, kaj 
klarigis kial, uzinte -io dum 17 jaroj, li revenis “firme kaj fortike” al -uj. 

Sed ĉe la Zamenhofa sistemo nenia dubo estas ebla: la loĝanto de 
Kimrujo estas okulvideble Kimro: la loĝanto de Libio certe estas Libiano. 


(18) DEFENDO DE -IO 


(a) “Ĝi estas internacia”. Ĉe kelkaj nomoj jes, sed kun misakcentita 


“c:», 


1”: ĉe aliaj, tute ne. 


(b) “Ĝi estas neŭtrala, nenacia”. Tute ne! Se -i estas sufikso kun signifo 
“land”, la formoj Franc-ujo, -io, -lando, ĉiuj egale signifas la lando de la 
Francoj, kaj ĉiuj estas egale neŭtralaj aŭ neneŭtralaj. 


(c) “Ĝi estas pli simpla, pli klara”. Ni jam montris, ke tio ne estas vera. 


(d) “Ĝi evitas la du-klasecon de landnomoj.” Ankaŭ tio ne estas vera. 
Se -io estas alternativo por -ujo, la divido restas tiel same, sed kun 
aldonitaj komplikaĵoj. Bartelmes (vidu supre) diras, ke la kriterio estas 
belsoneco kaj analogeco. La Zamenhofa kriterio estas historio kaj 
internacieco. 


(e) “Ĝi estas formo pli bona, pli moderna.” Fakte, oni ĝin diskutis de la 
plej fruaj jaroj de Esperanto. Cetere, se la plej lasta estas la plej bona, 
tiam Ido estas pli bona ol Esperanto, Novial ol Ido, Interlingva ol Novia, 
kaj Suma ol Interlingva! 


(f) “Multaj personoj ĝin uzas.” Des pli grave estas, ke tiuj, kiuj scias pli 
bone, ĝin evitu. Ankoraŭ pli multaj personoj forlasas aŭ misuzas la 
akuzativon, kaj alimaniere fuŝas la lingvon. Se oni ja ne povas ekstermi 
la lolon en la kreskanta tritiko, tio ne pravigas dissemi lolon sur la tritika 
kampo. Ni ne “sekvu la homamason ĉe malbonfaro” (Eliro 23/2). 

(19) ALTERNATIVAJ PROPONOJ KUNIO 


(a) Uzi -io por teritorioj politikaj, -ujo por etnografiaj (Stojan, Frost). 
Ekz., En Francio loĝas ankaŭ nefrancoj: Francoj loĝas en Francujo, 
Svisujo kaj Kanado. Komplikaĵo, kiu estas konfuza, senutila, kaj kun tre 
limigita aplikeblo. 


(b) Uzi -io kiam internacia, alie -ujo. Propono atakebla de ambaŭ 
flankoj; krome pro nereguleco kaj necerteco. 


(c) Uzi -io nur por ŝtatoj formitaj post la unua mondmilito (Christaller). 
Iom internacia, sed kreas novajn malfacilaĵojn. 


(20) ALIAJ PROPONOJ 


(a) Uzi “j” (Angljo, Aŭstrjo) (Funken). Tio plibonigas la akcenton, sed 
fuŝas la a de la vorto. Neniu ĝin subtenis. 


(b) Uzi “-ej” (Anglejo). El ĉiuj ne-Zamenhofaj proponoj, tio ŝajnas la 
malplej E Sed ĝi plivastigas la jam tro vastan signifon de “ej” 
kontraŭas internacian uzadon, kaj kondukas al neklareco. Oni ja o 
rigardi partojn de Kanado kaj Belgujo kiel Francejoj, aŭ almenaŭ 
Franclingvejoj, sed ili ne estas partoj de Francujo. En Urugvajo troviĝas 
Kimrejo, kaj en Londono Ĉinejo, kiuj ne estas Kimrujo kaj Ĉinujo. 


(c) Uzi “ij” (Anglijo) (Ellersiek). Tio imitas kelkajn Slavajn lingvojn, 
sed tiu fakto ŝ ŝajnas la sola argumento por ĝi. Povas esti, ke Zamenhof, 
mem Polo, unue pensis pri -ijo, kaj poste plibonigis ĝin per -ujo. Sed tio 
estas nura konjekto. 


(4) Aranĝi, ke ĉiu radiko nomu la landon (klaso I) (Sentis, Privat). Tio 
liveras aŭ (i) el la radikoj Briti, Dani..., pezajn neinternaciajn formojn 
Britiano, Grekiano, Poliano..., anstataŭ Brito, Polo, Dano, aŭ (ui) el la 
radikoj Brit, Dan..., la formojn Britano, Danano, Polano (egale 
neinternaciajn ĉar internacie Bri, Dan, Grek, Pol, estas ne landnomoj 
sed gentnomoj). La saman proponon faris Bavaj, kun plua rekomendo 
anstataŭigi -ano per -ulo (Peruo, Peruulo!). 


(e) Formi ĉiun landnomon per -io (klaso I). Tio liveras pezajn 
neinternaciajn formojn: Amerikio, Amerikiano:  Grenlandio: 
Irlandianino! 


(9) Aranĝi, ke ĉiu radiko nomu la loĝanton (klaso II), nomante la 
landon per -ujo aŭ -io. Tio signifas neinternaciajn pleonasmojn, ekz., 

Islandujo, Finlandujo, aŭ Islandio, Finlandio, sen kompensa profito. 
Cetere, tio rekte kontraŭas la Zamehofan idealon, ke ĉiuj nomoj estu en 
klaso I (5d). 


(g) Fari la radikon neŭtrala, nomante landon per -ujo, kaj loĝanton per 
-ano. Ekz., Francujo, Francano. Tio donas formojn longajn kaj 
neinternaciajn. Cetere, la simplaj formoj Anglo, Franco, tiam havus 
nenian signifon ajn. 


(h) Uzi du apartajn radikojn sensufikse: unu por la lando, la alia por la 
loĝanto. Ekz., Dano, Danmarko: Sviso, Helvetio: Anglo, Englando. 
Senutila kaj neregula komplikaĵo! 


(i) Uzi unu solan radikon sensufikse, nomante la loĝanton adjektive 
(Euquem). Ekz., Franco = Francujo, Franca = Franco. Tio estas 
neinternacia, kaj rompas la regulon ke substantivo finiĝas per -o. 


(j) Uzi la nacian radikon senŝanĝe: Deutschland, aŭ 


()) Uzi ĝin kun fonetika transskribo (Dojĉland). “Konsiloj de 
malespero”, kiuj implicas, ke Esperanto me kapablas esprimi 
landnomojn. 


(21) RESUMO : KONKLUDO 


Neniu sistemo estas aŭ povas esti nekritikebla. Sed la Zamenhofa 
sistemo estas altgrade internacia, logika, kaj praktika. Ĉiuj aliaj 
proponoj kontraŭdiras unu la aliajn: kreas malfacilaĵojn, 
anomaliojn, kaj konfuzon: kaj estas multe pli kritikeblaj. 

La Zamenhofa sistemo ne nur estas ĉiel la plej bona: ĝi estas la 
sola sistemo aprobita de la LK (Akademio), la sola por la lojala 
Esperantisto. Pri ĉi tiu demando (kiel diris Privat pri io alia), “ĉiu devas 
forlasi iun ajn konsideron pri personoj, prestiĝo, venko, aŭ 
malvenko, kaj vidi nur la bonon de nia lingvo.” 


M.C. BUTLER 
36, Penrhyn Road, Kingston on Thames, 
Surrey, Anglujo.” 


" Ndlr: Por kompleteco mi redonas ĉi tie la adreson de Butler, kiu aperas en la 
originala artikolo. Tamen notu, ke Montagu Butler mortis en 1970, do estas 
senutile nun skribi al tiu adreso! 

Nia fundamente perfekta lingvo 
Brunetto Casini 


Oni demandis min, kial “mi ankoraŭ preferas -ujon”. 

Mi respondis, ke eventuale oni devus klarigi al mi, kial oni 
malpreferu ĝin. 

Ujo estas enhavilo, kiu entenas aŭ kolektas aron da 
ekzempleroj de tio, kion reprezentas la radiko kiun ĝi plidifinas. 

Tial dokumentujo estas io, en kio kolektiĝas dokumentoj; 
rubujo io, en kio kolektiĝas rubaĵoj; pomujo arbo, en kiu 
kolektiĝas pomoj; frambujo arbusto, sur kiu kolektiĝas framboj; 
Italujo lando, en kiu vivas italoj, Toskanujo regiono, en kiu vivas 
toskanoj. 

Kaj veras, ke oni ankaŭ povas diri pomarbon, anstataŭ 
pomujo, sed ankaŭ eblas renomi dokumentskatolo la 
dokumentujon, rubkesto la rubujon. Kaj tiu anstataŭigado eblas 
ankaŭ por aliaj sufiksoj: rideto povas esti malgranda rido aŭ eĉ 
preskaŭrido, sportejo sportsalono aŭ sportkampo ktp. 

Se oni volus, oni povus ŝanĝi simile la tutan lingvon aŭ 
almenaŭ grandan parton de ĝi: tion malpermesas la 
Fundamento, sed pri tio fajfis De Beaufront kaj aliaj poste. Kaj 
la Fundamento asertas, ke Rusujo estas la lando, kie vivas rusoj. 
Rusio kaj Ruslando ne aperas en ĝi, ĉu ne? 

Esperanto havas kiel pozitivan karakterizaĵon sian simplecon 
kaj koheron, kiu mankas en tioma grado al ĉiuj t.n. “naturaj” 
lingvoj. Ni povus sintezi, ke ŝia “malnatureco” estas unu el ĝiaj 
kvalitoj, ĉar ĝi troviĝas ĉefe en ĝiaj “bonaj” flankoj: kiu volus 
anstataŭigi “kial” per “perkeo” kaj “tiom” per “tantao”, tiel 
uzante vortojn “pli naturajn” sed perdante la genian simplecon 
de la korelativoj? 

Simile, ne evidentas kial oni devas uzi Pollandon kaj Italion 
simple por paŭsi la naciajn lingvojn, kiam Polujo kaj Italujo 
plene, klare, sinteze kaj fundamente esprimas la saman 
koncepton; kaj plie, mi ne vidas, kial lernanto devu memori, ke 
oni diras Pollandon prefere ol Polion sed Italion prefere ol 
Itallandon. 

Idistoj malgajnis sian batalon: kial ni devas plu suferi tiajn 
iliajn virusojn en nia fundamente perfekta lingvo? 

« La rusoj loĝas en Rusujo 
kaj la germanoj en Germanujo. » 


Francisko Simonnet 


“La rusoj loĉas en Rusujo kaj la germanoj en Germanujo.” El tiu 
frazo en la Fundamento de Esperanto“ ni lernas multon: 
interalie ion pri la uzo de la artikolo, pri la uzo de 
vortokomencaj literoj grandaj ĉe nomoj de regnoj kaj respektive 
malgrandaj ĉe nomoj de gentanoj (tamen pri ĉi tio ne plene 
firme, ĉar en iuj aliaj lokoj en la Fundamento oni trovas 
grandajn), pri unu senco de la verbo loĝi, pri unu senco de la 
finaĵo as, pri la permeso ne intermeti komon kaj diri nur unufoje 
la verbon en okazo de du samaverbaj propozicioj kunigitaj per 
kaj. 

Sed ni lernas precipe tion, ke el nomo de loĝanto aŭ 
ĉefgentano nomon de la lando oni kunmetas per almeto de la 
sufikso uj '. La frazo estis tie enmetita ĝuste por tion sciigi al ni. 
Ci tion konfirmas la jenaj vortoj el la Universala Vortaro: 


uj' qui porte, qui contient, qui est peuple de; ex. [..] Turk” 
Turc—Turk'uj' Turquie | filled with; e.g. [...] Turk'uj' Turkey | 
Behalter, Triger (d. h. Gegenstand worin... aufbewarhrt wird,... Frŭchte 
tragende Pflanze, von... bevolkertes Land), z. B. [..] Turk' 
Tŭrke—Turk'uj' Tŭrkei | BMbCTHTEMB, HOCHTEAB (T.E. BEIMB, BB 
KOTOPOĤ XPAHHTCA..., pacTeHie HECVIILE...HJIH CTPAHA 3ACEACHNAM...); 
Hanp. [...] Turk' Typoks—Turk'uj' Typnuia | zawierajacy, noszacy 
(t. j. przedmiot, w ktorym sie co$ przechowuje, roŝlina, ktora wydaje 
owoc, lub kraj, wzgtedem zaludniajacych go mieszkancow ; np. [...] 
Turk' turek—Turk'uj' Turcya. 


Ŝajnas, ke ĉio direbla pri la landonomoj en la lingvo internacia 
estas per tio jam dirita. Eĉ sufiĉus la titole citita frazo el la 
Ekzercaro, sen ia aldono. 

Tamen, ni krome scias, ke iuj landoj estas nomataj per radiko 
sen sufikso. Tiaj estas, ekzemple, Brazilo, Kanado aŭ Nepalo. Pri 
tiuj venas demando, kiel oni nomu la loĝantojn aŭ la regnanojn. 





16 Ekzercaro, paragrafo 40-a, frazo 19-a. 

Kvankam tiaj landonomoj ne aperas en la Fundamento, oni 
trovas tie la rimedon por el landonomo fari nomon de enloĝanto 
aŭ de regnano: 


an' membre, habitant, partisan; ex. regn' l'”ĉtat—regn'an' citoyen | 
inhabitant, member; e. g. Nov-Jork'” New York—Nov-Jork'an' New 
Yorker | Mitglied, Einwohner, Anhinger; z. B. regn' Staat—regn'an' 
Bŭrger; Varsovi'an' Warschauer | uneHB, »xxHTEJB, NPHBEPXKEHENB; 
Hamp. regn' rocynapcTBo—regn'an' rpaxnaHHHb; Varsovi'an' 
BapmaB1HHHB | czionek, mieszkaniec, zwolennik, np. regn' 
paĥstwo—regn 'an' obywatel; Varsovi'an' Warszawianin. 


Do el nomo de iu loko aŭ de iu institucio oni ekhavas nomon de 
homo tie loĝanta aŭ iel al tiu apartenanta per almeto de la 
sufikso an '. Tion konfirmas la paragrafo 37-a de la Ekzercaro: 


[...] Ĉiuj loĝantoj de regno estas regnanoj. — Urbanoj estas ordinare pli 
ruzaj, ol vilaĝanoj. [...] La Parizanoj estas gajaj homoj. — [...] Germanoj 
kaj francoj, kiuj loĝas en Rusujo, estas Rusujanoj, kvankam ili ne estas 
rusoj. — Li estas nelerta kaj naiva provincano. — La loĝantoj de unu 
regno estas samregnanoj, la loĝantoj de unu urbo estas samurbanoj [...]. 


Rimarku, ke la almeto de an' ne igas malgranda la komencan 
literon grandan de la landonomo (Rusujanoj)! 

luj landoj estas nomataj nek per radiko propra, nek el la nomo 
de sia loĝantaro, sed el nomo de io alia. Pri tiaj oni ne trovas 
indikojn specialajn en la Fundamento. Sed ankaŭ por tiaj okazoj 
valoras la normala maniero fari en Esperanto vortojn 
bezonatajn, kiun fiksas unuavice la regulo 11-a de la 
Fundamenta Gramatiko. Ekzemple, la nomo de la lando nomata 
laŭ la rivero Senegalo malfacile povus esti en Esperanto io alia ol 
Senegallando aŭ Senegalolando; la nomo de la lando nomata laŭ 
sia ĉefurbo Luksemburgo malfacile povus esti en Esperanto io 
alia ol Luksemburglando aŭ Luksemburgolando. 

Nun ni vere jam preskaŭ ĉion diris pri nomado de landoj kaj 
landanoj en la lingvo internacia. Pendantaj restas nur demandoj 
tre specialaj, el kiuj multaj apenaŭ estas lingvaj. Ekzemple, ĉu 
tiu lando, kies ĉefurbo estas Andoro Malnova (aŭ, eble pli bone: 


7 Atentu, ke Nov-Jork certe estas kompostista eraro anstataŭ la 
bezonata Nov-Jork' ! 

Andoro la Malnova), estu nomata Andor(o)lando, aŭ, konforme 
al sia kutimo, Andoraj Valoj aŭ Andora Valaro, aŭ per ia alia 
vorto aŭ duvortaĵo, komenciĝanta per Andor(o)val(ar) kaj 
enhavanta la radikon land ? Eble propre lingva tie estas nur tiu 
demando, ĉu eneston de land” oni nepre postulu ankaŭ tiam, 
kiam tiu venus apud iun alian vorteron jam indikantan, ke temas 
pri ia regiono. Tiun demandon mi en la nuna teksto lasos 
senresponda. 


Kial do oni pri la landonomoj en Esperanto disputadis dum 
multaj centoj da paĝoj? 


Oni tamen multe pridisputadis pri la landonomoj en Esperanto, 
kaj oni plu bezonos tiel fari, pro diversaspecaj kaŭzoj, el kiuj iuj 
estas pravigeblaj, aliaj ne. 

Unuflanke, en la elektado de la uzotaj radikoj, kiam tiuj 
ankoraŭ ne ekzistas aŭ ne estas kontentige fiksitaj, oni devas 
iom cerbumi: Kiun el la fontalingvaj formoj oni preferu? Kiel la 
elektitan formon oni internaciigu? Ĉu signifon havantajn nomojn 
oni laŭsignife traduku aŭ oni nur laŭforme adaptu al la 
internacilingva ortografio? Laŭ kiuj reguloj oni faru la necesajn 
transskribojn kaj adaptojn? Disputado pri tiaspecaj demandoj 
ofte estas respektinda kaj ofte utila. Sed ni klare komprenu, ke 
tio ne rilatas al la funkciado de Esperanto; tio rilatas nur al 
elekto por Esperanto de vorteroj bezonataj kaj mankantaj, aŭ 
respektive al enpreno aŭ ne-enpreno de vorteroj novaj. 

Bedaŭrinde la multa disputado havis ankaŭ alispecajn kaŭzojn, 
kiuj agis ankaŭ interne de la ĵus menciitaj per si mem 
pravigeblaj disputoj, kaj ekster tiuj. luj homoj nepre volis fari 
ŝanĝojn en la lingvo, kvankam tiaj ne necesis, aŭ pro nuraj 
kapricoj, aŭ pro troa imitemo al lingvoj aliaj, aŭ pro deziro 
anstataŭigi Esperanton per iu alia, nova lingvo, havanta, 
ekzemple, alian alfabeton aŭ alian sufiksaron. Al multaj 
lernintoj kaj lernantoj de Esperanto oni instruadis kaj instruadas 
iujn tiajn novajn lingvojn ne dirante al tiuj kompatinduloj, ke tio 
ne estas Esperanto. Kulpas la instruintoj kaj la instruantoj, ne la 
lernintoj kaj lernantoj, ke ĉi tiuj eraras. Mi esperas, ke la nuna 
libro kontribuos al la bezonataj reĝustigoj. 

La lingvon internacian ja difinas la Fundamento de Esperanto, 
publikigita en Parizo en la jaro 1905-a kaj samajare en Bulonjo 
ĉe Maro sankciita de la Unua Universala Kongreso de Esperanto 
per la paragrafo 4-a de la “Deklaracio pri la esenco de la 
Esperantismo”, el kiu mi citu la jenon: 


[...] La sola unu fojon por ĉiam deviga por ĉiuj esperantistoj 
fundamento de la lingvo Esperanto estas la verketo 
«Fundamento de Esperanto», en kiu neniu havas la rajton fari 
ŝanĝon. Se iu dekliniĝas de la reguloj kaj modeloj donitaj en la 
dirita verko, li neniam povas pravigi sin per la vortoj “tiel 
deziras aŭ konsilas la aŭtoro de Esperanto”. Ĉiun ideon, kiu ne 
povas esti oportune esprimata per tiu materialo, kiu troviĝas en 
la «Fundamento de Esperanto», ĉiu esperantisto havas la rajton 
esprimi en tia maniero, kiun li trovas la plej ĝusta, tiel same, 
kiel estas farate en ĉiu alia lingvo. Sed pro plena unueco de la 
lingvo al ĉiuj esperantistoj estas rekomendate imitadi kiel eble 
plej multe tiun stilon, kiu troviĝas en la verkoj de la kreinto de 
Esperanto, kiu la plej multe laboris por kaj en Esperanto kaj la 
plej bone konas ĝian spiriton. 


Tio klare signifas, ke Esperantistoj “havas la rajton” nek “fari 
ŝanĝon” en la Fundamento, nek “dekliniĝ[i] de la reguloj kaj 
modeloj donitaj en [tiu] verko”, kaj ke nur por diri ion, “kiu ne 
povas esti oportune esprimata per tiu materialo, kiu troviĝas en 
la «Fundamento de Esperanto»,” ili rajtas ĉerpi el aliaj fontoj. 
Kiu ne submetiĝas al tio, tiu ne rajtas nomi sin Esperantisto, kaj 
kiu instruas iun lingvoformon ne konforman al tio, dirante, ke 
Esperanton li instruas, tiu estas mensogisto. Pro respekto al la 
honestaj erarigitoj, indas reveni al punktoj tute ne 
pridisputeblaj kaj jam tro multe pridisputitaj. 

Krome multo estas vere pridisputebla; kaj oni povas, 
konsentante pri la principoj, tamen havi pri iuj demandoj 
opiniojn malsamajn, ĉar la Fundamento difinas Esperanton ja 
ne-ŝanĝeble, sed ne plene. Ne el la Fundamento, ekzemple, ni 
scios, ĉu unu grandan Afrikan riveron ni nomu Kongo aŭ Kongolo 
aŭ Zairo, nek, sekve, kiel ni nomu tiujn landojn, kiujn laŭ tiu 
rivero oni kutime nomas, nek kiamaniere ni distingigu tiujn du 
landojn; nek ni scios, ĉu unu Nord-Afrikan urbon, el kiu unu 
landon oni nomas, ni nomu Tunis 'o, kiel Zamenhof, aŭ Tuniz 'o, 

kiel iuj francoj. Alian ekzemplon vidu pli supre, pri la lando de 
Andoro. Do la nuna libro ne elĉerpos la temon de landonomado. 

Bedaŭrinde ne nur iuj privatuloj emis forgesi, ke Esperanton 
difinas la Fundamento de Esperanto, sed ankaŭ tiuj institucioj, 
kies tasko propra estas tion rememorigadi al la Esperantistaro, 
nome la Lingva Komitato kaj la Akademio de Esperanto. 

Rilate al landonomado aparte gravas la jeno, kion oni povas 
legi en la Oka Oficiala Aldono al la Universala Vortaro'“: 


3. La sufikso -io 

La Akademio, konsiderante, ke la Lingva Komitato, kiam ĝi en 
1922 malkonsilis la enkondukon de la sufikso -io por formi 
landnomojn, bazis sian decidon sur la konstato de la tiama 
uzado; 

konstatante, ke nuntempe, malgraŭ tiu oficiala malkonsilo, la 
uzado de tiu sufikso -io ne malkreskis, sed male disvastiĝis; 

[...]; 
[...] nuligante la antaŭan malkonsilon de la Lingva Komitato, 
sed ne ŝanĝante ĝin al rekomendo, lasas al la ĝenerala uzado 
libere decidi pri la venko de la pli oportuna formo. 


Tion el la kvardek tri tiamaj membroj de la Akademio aprobis 
tridek tri! 

Tute klare estas, ke la Lingva Komitato en la jaro 1922-a 
nenian konsilon rajtis doni pri tia temo. Nenion alian ĝi rajtis 
fari, ol rememorigi, ke laŭ la Fundamento de Esperanto 
landonomon el landanonomo oni ricevas per almeto de la sufikso 
uj', kaj admoni, ke oni ne dekliniĝu de la Fundamenta modelo. 
“Konstatante, ke nuntempe, malgraŭ tiu oficiala malkonsilo, la 
uzado de tiu sufikso -io ne malkreskis, sed male disvastiĝis”, la 
Akademio havis la devon rediri la samon. Nenion pli! 

Eble ĝi tamen povus krome atentigi, por malhelpi eblan 
miskomprenon, ke, kvankam sufikso i' estas ne-permesebla, 
tamen la litero i povas aperi kiel la lasta litero en iu radiko 
landonoma, kiel, ekzemple, en Aŭstralio aŭ en Polinezio. 

Ne temas nur pri formo de kelkaj centoj da landonomoj. 
Temas por la Esperantistoj pri lojaleco al sia lingvo kaj al sia 
samlingvanaro, por la homaro pri la ununureco de ĝia internacia 











18 Aktoj de la Akademio, lI. 1968-1974, paĝo 14-a. 

lingvo. Por membroj de la Akademio de Esperanto, kiuj antaŭ sia 
elektiĝo devis certigi la Prezidanton de la Akademio pri sia 
“fideleco al la Fundamento”” la devo estas nepra. 

Sed ankaŭ se ĝi ne kunpuŝiĝus kun unu Fundamenta sufikso, ia 
“sufikso -io” estus tute ne ebla. Kun escepto de la multrilate 
apartaj lingvorandaĵoj ĉj' kaj nj', ankaŭ kiuj ne konsistas el 
vokalo sola, la sufiksoj de Esperanto konsistas el vokalo venanta 
antaŭ konsonanto aŭ konsonantogrupo. Nu, la proponata i” ne 
havas tian konsiston, kaj ankaŭ pro kelkaj pliaj kialoj ne estus 
akceptebla. Do rusoj ne povas loĝi en “Rusio”. 

Al tio oni kelkafoje respondas, ke, se la priparolata lando ne 
povas esti nomata Rus'i'o, ĝi tute bone povas esti nomata 
Rusi 'o, kun radiko Rusi ', alia, ol la radiko Rus '. Efektive povus 
ekzisti ia radiko Rusi” apud la radiko Rus ', simile kiel ekzistas la 
radiko lini apud la radiko lin” aŭ la radiko pensi” apud la radiko 
pens '. Sed tiu radiko ne povus esti la nomo de tiu lando, en kiu 
loĝas la rusoj, ĉar la rusoj ja “loĝas en Rusujo”. 

Kvankam malpli okulfrape, ankaŭ formoj kiel Alĝerio aŭ 
Tunizio estas mallaŭdindaj kaj rigardeblaj kiel kontraŭaj al la 
Fundamento. Estus ja malfacile ne vidi, ke tiaj landonomoj estis 
devenigitaj de la nomo de la respektiva ĉefurbo. Nu, ĉar i” nek 
estas, nek povas esti Esperanta sufikso, Alĝerio ne povas deveni 
de Alĝero en Esperanto. Uzante parojn similajn al Alĉerio kaj 
Alĝero oni do anstataŭigas Esperanton per iu alia lingvo. En 
Esperanto lando nomata laŭ la urbonomo Alĝero malfacile povus 
esti io alia ol Alĉerlando aŭ, por multaj pli facile elparoleble, 
Alĝerolando. lel simile, lando nomata laŭ la familinomo de 
Bolivaro malfacile povus esti io alia ol Bolivarlando aŭ 
Bolivarolando; kaj malfacile lando, kies nomo celas indiki, ke ĝi 
estas la “Lando de Libero”, povus esti io alia ol Liberlando aŭ 
Liberolando. 

Pro la malprava proponado de i' kaj la deziro ne partopreni en 
disputadoj, iuj volis ne elekti inter tiu i' kaj la Fundamenta 
sufikso uj'. Tiuintence ili anstataŭ tiu lasta uzadas la radikon 
land” post radiko nomanta landanon, simile kiel ili aŭ iuj aliaj 
uzadas la radikon arb” anstataŭ tiu sama uj' en nomoj de arboj 
post radiko nomanta ties frukton. Per tio ili malpli krude 





” Statuto de la Akademio, 5 9-a. 

kripligas la lingvon internacian, ol faras la uzantoj de la ne-ebla 
i”, ĉar radiko land' nepre ekzistas en tiu lingvo (ni vidis, ke per 
ĝi oni faru landonomojn el nomo de io alia, ol landano). Sed ili ja 
devojiĝas de la Fundamento, laŭ kiu “La rusoj loĝas en Rusujo 
kaj la germanoj en Germanujo”. Ruslando (kiun foje uzis 
Zamenhof mem, eble, krom la tuj dirota kialo, almenaŭ parte 
pro premo de la kutimo de kelkaj novaj uzantoj de Esperanto la 
lingvon ankoraŭ ne firme regantaj) estus pravigebla nur per 
intenco komprenigi, ke oni ne konsentas, ke tiu lando estus la 
lando nur de la rusoj, kvankam kun rusoj ĝi ja havas ian rilaton 
(al tia pravigo tamen malinstigas la Fundamenta frazo: 
“Germanoj kaj francoj, kiuj loĝas en Rusujo, estas Rusujanoj, 
kvankam ili ne estas rusoj”). 

Speciale miriga kaj maltrankviliga estas la konduto de tiuj, 
kiuj, certe sen tiaspeca intenco, uzadas kunmetaĵojn kun la 
radiko land' ne pri ĉiuj landoj, sed nur pri kelkaj. Al formo 
Finlando instigis la similaj formoj troveblaj en multaj lingvoj, 
inter kiuj unu el la lingvoj de tiu dulingva lando mem (Finland); 
pli kontentiga estas la formo Finnlando, ankaŭ uzata de kelkaj, 
ĉar temas pri lando de finnoj, ne de finoj, sed tiu estas apenaŭ 
elparolebla, por multaj eĉ tute ne. Ankaŭ Skotlando estas 
apogata de la propralingva formo (Scotland). Kvankam tio neniel 
pravigas tiujn formojn, tio iagrade komprenigas la emon ilin uzi. 
Sed kion oni pensu pri homoj, siadire Esperantistoj, kiuj nomas 
Polujon (polalingve Polska, latinalingve Polonia) per Pollando, aŭ 
Svisujon (sialingve Schweiz, Suisse, Svizzera, Svizra, latinalingve 
Helvetia) per Svislando, dum tiujn du formojn apogas nur la 
lingvo angla? 

Estas tre bedaŭrinde, ke, pro influo de la lingvo franca, oni la 
loĝantojn de tiu lasta lando nomas svisoj. Pli kontentige estus 
uzi la radikon Svis” por tiu vilaĝo, de kies nomo devenis tiu de la 
lando. Tiam la lando estus nomebla Svislando, kaj ties homoj 
Svislandanoj. Mi timas, ke estas jam tro malfrue por tion 
reordigi. 


Ni ne tuŝis ĉion tuŝindan pri la nomado de landoj, kaj ne al ĉiuj 
levitaj demandoj ni alportis respondon. Tamen okazus granda 





20 Ekzercaro, paragrafo 37-a, frazo 9-a. 

pliboniĝo de la internacilingva afero, se tio, kion ni ĵus 
rememorigis al ni, estus malpli ofte malatentata. Oni ne 
mallaŭdu, ke nenio science nova nek surprize sprita estas ĉi- 
supre legebla: la intenco humile estis nur rememorigi kelkajn 
nepraĵojn. 

La rusoj loĝas en Rusujo kaj la germanoj en Germanujo, do la 
skotoj en Skotujo kaj la poloj en Polujo (kaj la ĥinoj en Ĥinujo: 
en la ofte renkontataj formoj ĉino kaj Ĉinio ni havas ekzemplon 
de la kripligado de la alfabeto, kiun pli supre nur per aludo ni 
tuŝetis). Luksemburgo estas la ĉefurbo de Luksemburgolando, 
Meksiko tiu de Meksikolando. Borde de la rivero Senegalo kuŝas 
Senegalolando, kaj Paragvajolando borde de la rivero Paragvajo. 
Oni povus ne havi la vortinternajn substantivajn o; mi 
rekomendas ties enŝovon por faciligi al multaj la elparoladon. 

Pli grave: Esperanton difinas la Fundamento de Esperanto. Por 
interkompreniĝo de lando al lando kaj de jarcento al jarcento 
nepre gravas, ke la uzantoj de tiu lingvo tion ne forgesu, 
alivorte: ke la lingvon internacian de doktoro Esperanto oni ne 
anstataŭigu per iuj lingvoj aliaj ol tiu. Ankaŭ ŝanĝo de unu 
sufikso povas fari el iu lingvo iun lingvon alian. 

Kamikazoj loĝas en Kamikazujo! 


Petro Desmet' 


Ludo: Ŝajnas ke Anna Lowenstein reinventis la varman akvon! Ŝi 

relanĉas la diskuton pri la landnomoj, kaj predikas reiron al la 

fundamenta -ujo! 

Viko: Ĉu vere? Mi tute ne sciis ke ŝi havas kamikazajn intencojn. 

Cetere ŝi tamen ne reinventis la varman akvon sed nur remetis la 

kaldronon sur la fornon. Ĉiukaze mi aplaŭdas reiron al la 

Fundamento, ĉar kiel vi scias mi ja estas fundamentisto. Bonega 

afero, ke ni havas la Fundamenton, ĉar danke al ĝi ni disponas 

pri fonto kiu ĉiam denove inspiras nin. 

Ludo: Kio pri remetita kaldrono? 

Viko: Nu, kiel vi mem aludis, jam estis pli ol unu fojon diskutoj 

pri tio. Oni inventis ĉiuspecajn novajn sufiksojn. Sed mi ne 

pensas ke ĝis nun iu estis sufiĉe inteligenta por proponi la veran 

sanan solvon: ni reiru al nia fonto! 

Ludo: Nu, kaj kial tiuj proponoj ne sukcesis? Kial oni ne akceptis 

almenaŭ unu el la proponitaj novaj sufiksoj? 

Viko: Sendube ankaŭ vi jam spertis tion. La plej bona maniero 

por estigi akrajn disputojn estas lanĉado de amika interŝanĝo de 

ideoj pri lingvaj problemoj, kaj plej akraj ili fariĝas kiam temas 

pri propraj nomoj aŭ eĉ nur pri geografiaj nomoj. 

Ludo: Tamen estus bona ideo, se ni havus tute ĝeneralan 

regulon pri formado de landnomoj. Cu vi opinias tion ebla? 

Viko: Nepre jes. Eĉ ne tro malfacila tasko, kondiĉe ke oni ne 

petu al komitato! Oni sekvu la konsilon de Zamenhof, ofte 

ripetata en PIV: "Konsiliĝu neniam kun lingvisto, konsiliĝu nur 

kun personoj, kiuj havas filologian senton kaj havis multe da 

praktiko en Esperanto." 

Ludo: Ne tro ĝentilan opinion ŝajne la Majstro havis pri 

lingvistoj! 

Viko: Aĥ, mi supozas ke Zamenhof skribis tion kiam li laciĝis pro 

la emo de iuj lingvistoj nepre plibonigi la lingvon. Cetere, estas 

tre verŝajne ke en iu aŭ alia perdita loko troviĝas lingvisto kun 
filologia sento, kaj kiu eĉ praktikas Esperanton! 

Ludo: Ĉu vi vere pensas ke en ĉiuj kazoj oni povas trovi solvon? 
Viko: Nepre! Dum vizitoj al iamaj komunismaj landoj mi 
konstatis ke la gejunuloj tie kutimas reguligi jam multon! Por ili 
mi ne estis Belgo, mi ne estis Flandro, sed mi estis Belgiano kaj 
Flandriano. Aliaj estis Francianoj, Germanianoj ktp... Post 
komenca ŝoko mi rapide alkutimiĝis, kaj trovis la solvon ne 
malbona. Almenaŭ oni ne plu devus kontroli ĉu la i de io estas 
parto de la radiko, aŭ parto de la finaĵo. 

Ludo: Nu ja, vi loĝas en lando kiu havas grandan sperton pri 
lingvaj problemoj! Kaj kiu do eble estas pli elasta en tiaj 
demandoj ol normaluloj! 

Viko: Bona esperanta ekzemplo ĉe ni estas la tre malnova 
esperantigo de la nomo de Valonia urbo. Temas pri Charleroi. 
Tute klare malfacile esperantigebla nomo! Se oni esperantigas 
laŭsone ĝi estus Ŝarlerŭa, kaj la ortografio ja estus tre 
malproksima de la originalo kaj plie la uzo de Ŭŭ komence de 
silabo estas diskutebla. Kuraĝe oni prenis laŭvortan tradukon 
Karloreĝo, kiu eĉ, miru se vi volas, mi neniam legis protestojn 
kontraŭ tiu nomo. Solvado vere ĉiam eblas kaj ne bezonas 
superan inteligentecon. 

Ludo: Do kial ne jam longe? 

Viko: Mi ne kredas ke ankoraŭ estas eble ŝanĝi ion ajn en nia 
lingvo per decidoj de alte. Aliflanke la lingvo evoluis kaj evoluas! 
Nur se la gravaj revuoj akceptus iun aplikadon de iu sistemigita 
tutaĵo, sen multe da diskutado kaj kun endormiga lulado de la 
protestantoj, ĝi povus sukcesi. Mi sincere pensas ke reiro al la 
fundamenta -ujo kun repenso de iuj bazaj radikoj, estus beno 
(kaj bono) por ĉiu ajn... Oni nur devos redifini kelkajn, plej ofte 
nefundamentajn, radikojn. Enkonduko de formoj kiaj Niponujo, 
Suomujo, Baratujo ktp... vere signifus progreson! Ni sloganu: 
"Progreso per Regreso!" 

-i- minacas la kernan strukturon de Esperanto 


Rudolf Fischer 


Multaj Esperantistoj havas problemojn uzi la ĝustan nomon de 
landano, ĉar kutime en Esperantaj revuoj kaj eĉ en kelkaj 
vortaroj oni ne plu trovas la formojn de la landonomoj kun -uj-. 
Tiel oni renkontas en Interreto malĝustajn formojn kiel 
“Francano kaj “Usonio”. La sistema ne-uzo kaj ankoraŭ pli klare 
la malpermeso de -uj- estas kontraŭ-Fundamenta. Kial valoras 
konservi la uzon de -uj- por “lando”? 


(Mal)avantaĝoj de -i- kaj -uj- 


Mi mallonge menciu la lingvoteoriajn avantaĝojn de -i- kaj -uj-, 
kaj oni atentu, ke kutime la avantaĝo de unu formo samtempe 
estas malavantaĝo de la alia.” 


Avantaĝoj de -i-: 

11) Evitas la homonimecon kun -uj- “vaz-” kaj kun la fakte 
arhaika “-arb-”. 

i2) Pl internacia (sed se oni kontrolas tiun argumenton 
laŭkvante, ĝi ne estas tre konvinka). 

133) Laŭdire “politike pli akceptebla”, ĉar ekzemple en 
Germanujo ne loĝas nur (etnaj) Germanoj. 

i4) Pli ofte uzata nuntempe (pro la influo de lernolibroj, 
vortaroj, revuoj, vidu supre). 


2 “Kolumbus ... esploris porciojn de la nunaj Kubio, Puertorikio kaj 
Bahamio. ... En 1508, [Juan Ponce de Leon] esploris Puertorikion; 
Jamaikion en 1509.” Tion publikigis la “Hejmo de la Dept. de Defendo 
de Usonio.” (Fonto: http:/ /www.neta.com/~1stbooks/edefen1.htm) 

22 Pli detalan diskutadon oni trovas en mia artikolo “Sprachwandel im 
Esperanto am Beispiel des Suffixes -i-,” aperinta en Linguistische 
Informationen, Beiheft 11, 2004, eldonata de Gesellschaft fŭr 
Interlinguistik, Berlin, aŭ havebla de la aŭtoro. 

15) Pli facila por nespertaj Esperantistoj, kiuj povas uzi ĝin en 
landnomoj, ne atentante, ĉu -i- apartenas al la vortradiko, ĉu al 
la finaĵo. 


Avantaĝoj de -uj-: 
uj1) Fundamenta formo. 


uj2) Obeas al la Fundamenta strukturo de sufikso per sia formo 
VK(K). (V = vokalo, K = konsonanto; sole -estr- havas la formon 
VKKK)”. 


uj3) Estas uzebla kiel memstara vorto konforme al la Esperanta 
lingvostrukturo. 


uj4) Evitas homonimecon kun pluraj morfemoj de Esperanto kaj 
kun (pseŭdo)afikko -i- (ekz. en biologio, Luksemburgio, 
Germanio, demokratio, mikroskopio, io, ktp.). 

uj5) Klare montras, ke la radiko antaŭ ĝi nomas la landanon. 


Nuna uzo kaj lingvoŝanĝiĝo 


En la praktiko dum la lastaj jaroj pli kaj pli venkis -i- kontraŭ 
-uj-. La kaŭzoj laŭ mia opinio estas ĉefe jenaj. Unue punkto i3 
supre: Pro tiu duba politika kialo (oni povas ja same diri: En 
Germanio ne loĝas nur Germanoj) estiĝis punkto i4. Kiel la 
lingvouzantoj kondutu alimaniere, se lernolibroj kaj vortaroj 
prisilentas -uj-? Gravas tamen ankaŭ punkto i5: Lingvoŝanĝiĝo 
inklinas al pli leĝeraj formoj, eĉ se tiuj minacas la regulecon de 
la lingva strukturo! Tio validas ankaŭ por vaste parolata 
planlingvo. 


-i- minacas la kernan strukturon 


La ĝenerala uzo de -i- fakte minacas la kernan lingvan strukturon 
de Esperanto! Kaj sekve ĝi estas vere - nerekte - kontraŭ- 
Fundamenta. Kiel mi pruvu tiun (espereble) iom ŝokan aserton 
per faktoj? 


2 Nur -ĉj- kaj -nj- devias de tiu koncepto, sekve lezas laŭgrade la 
striktan aglutinecon de Esperanto, sed tio estas alia temo. 

Unue: la ekskluziva uzo de -i- en landnomoj, kiel jam 
menciite, kaŭzas, ke tre multaj Esperantistoj ne plu regas la 
nomojn de la koncernaj landanoj. Pluraj praktikaj kaj sistemaj 
testoj, kiujn mi okazigis, pruvis la pravecon de tiu aserto. Antaŭ 
nelonge mi aŭdis en internacia rondo de Esperantistaj fakuloj(!) 
multajn tiajn erarojn, ekz. Koreanoj, Vjetnamanoj, ktp. (Ĝustas: 
Koreoj kaj Vjetnamoj). 

Due: tiu ĉarma -i- havas interesan evoluon. Jam oni vidas, ke 
ĝi afliktas landonomojn kun ĝisnuna simpla vortfina -(land)o: 
Nederio (anstataŭ Nederlando), Meklenburgo (vortaroj de Erich- 
Dieter Krause) » Meklenburgio“, ktp. Ĝi estas uzata 
plivastasence por esprimi ajnan lokan signifon: Nordio, 
Ŝengenio”, Horzonio“, tenebrio” ktp. Ĝi kunfandiĝas kun la 
pseŭdosufikso -i- en filozofio, geografio, k.a. kun la signifo 
“tereno”, “kampo”, jam al figura senco “faktereno” » “fako”. 
Simile ĝi estas intertempe uzata por aliaj derivaĵoj, deviante 
ĉiam pli de la signifo “lando”. Ekzemple: tirano » tiranio“. Dum 
la una eldono de Plena llustrita Vortaro (1970) prezentas 
ankoraŭ “nur” kvar diversajn signifojn de -i-, La Nova Plena 
Ilustrita Vortaro (2002) jam distingas sep! Resume: Ĝi estas 
survoje al (neregula) pseŭdoderivilo kun ajna signifo (sekve ĝi 
perdas entute konkretan signifon). 

Jam La Nova Plena Ilustrita Vortaro avertas, ke -i- komencas 
anstataŭi -ec-. Same oni povas aŭguri, ke baldaŭ ĝi servos ankaŭ 
por -ej-. Tiel Esperanto perdos iom post iom siajn famajn 
semantikajn dimensiojn, esprimatajn per la diversaj 
afikso(vorto)j kiel -ul-, -aĵ-, -ec-, -ej- ktp. Tio estas tipa 
naturalisma evoluo, rekte kontraŭ la ne-naturalisma, reguleca, 


24 La Nova Plena Ilustrita Vortaro (2002), Etimologia Vortaro de la 
Propraj Nomoj de Andre Cherpillod (2005). 
3 La landoj, kiuj subskribis la kontrakton de Schengen. (Kontakto 
2006:3). 
26 Zono, kiun oni fiksis por la uzo de sama horo (Kontakto 2006:3, 
citaĵo). 
27 Fikcia “lando de tenebro” (En usa tenebrio de Don Harlow); komparu 
kun tenebrio (speco de skarabo). 
28 Aperis nove en La Nova Plena Ilustrita Vortaro, kiu klarigas: “regado 
...”. Kp. demokrato - demokratio. 

aŭtonoma lingvostrukturo de Esperanto, alivorte kontraŭ la 
Fundamento. 


Malbona ekzemplo en vortaro 

Kompletan konfuzon kaŭzas la Etimologia Vortaro de la Propraj 
Nomoj de Andre Cherpillod (2005). Ĝis nun ĉiu bona vortaro 
montris klare la radikon de landonomo por ebligi regulan 
derivadon de la nocio por la landano. Ekzemple: German/ujo, -io 
aŭ simile. Cherpillod forlasis tiun sistemon kaj indikas anstataŭe, 
ĉu landonomo devenas de alia nomo. Deveni ne signifas “esti 
regule derivata”! Ekzemple: ĝusta prezento estus Alĝeri/o; nur 
tiel oni klare vidus, ke la landano-nomo estas Alĉĝeriano. Sed ĉar 
Alĝerio kompreneble devenas de la nomo de la ĉefurbo Alĝero, 
Cherpillod skribas Alĝer'io. Tiel nun ne plu estas dedukteble, 
kiel nomiĝas la landano, kaj tio pliprogresigas la fenomenon, ke 
multaj Esperantistoj ne plu regas la landano-nomojn. 


Alvoko al la Esperantistoj 

Por kontraŭagi tiun fatalan evoluon, mi jen alvokas ĉiujn 
respondecemajn redaktistojn kaj aŭtorojn, precipe tiujn de 
lernolibroj kaj vortaroj, uzi sisteme la sufikson -uj- por la 
koncerna grupo de landonomoj, kaj mi tre rekomendas tion 
ankaŭ al la ordinaraj Esperantistoj, kiuj celas regi la nomojn de 
la landanoj. Esperanto estas altgrade regula kaj facila; 
“naturalisma” evoluo iom post iom detruus ĝian unikan 
strukturon. 

-ujo: finaĵo plej bela 


Jorge Camacho 


Antaŭ sufiĉe multe da jaroj mi ŝanĝis mian uzadon de -io al -ujo. 
Probable en mia rakontaro Sur la linio (eldonita en 1991) 
videblas ĉi diferenco inter la unuaj rakontoj kaj la lastaj. La 
sufikso -ujo estas pli klara kaj preciza: en Germanujo vivas 
germanoj, en Bolivio - bolivianoj (ne bolivoj). 

Male, -io ne permesas scii kiu parto de vorto estas la radiko. 
Antaŭe mi ial trovis la sufikson -ujo “malbela”, probable ĉar la 
formoj kun ĝi ne similas tiujn de multaj eŭropaj lingvoj, 
finiĝantajn per -ia. Mi tamen vidas ke la hungara uzas 
senprobleme la finaĵon -orszdg, aŭ la ĉina -kuo, ambaŭ 
signifantajn “-lando”, kaj neniu kabeis el tiuj lingvoj ĉi-kiale. 
Germanujo same naturas kiel Nemetorszdg aŭ Tekuo (pinjine 
Deguo) respektive hungare kaj ĉine. 

Aliflanke, mi uzadas -io por distingi regnon de ĉefurbo 
(Meksiko/Meksikio) aŭ de alia rilata nomo (soveto/Sovetio), 
ankaŭ por iamaj politikaj entoj (Romo/Romio) kaj por 
nuntempaj regnoj, por kiuj esperantuloj ankoraŭ ne elektis 
apartan nomon: Sudafrikio (distinge de Suda Afriko aŭ Sud- 
Afriko por la geografia plurregna sudo de la kontinento, laŭ la 
uzo de Privat en Vivo de Gandhi: tre interesan ĉapitron de la 
sudafrika historio konsistigas la sudafrikia apartismo) aŭ Sahario 
(por la Demokratia Sahara Araba Respubliko, okupanta nur 
parton de Saharo). 

Plej absurde estas, ke kelkaj umbilikismaj egomaniuloj volas 
krei distingon inter Esperantujo kaj Esperantio, alproprigante al 
si ĉi lastan kaj disdonante atestilojn pri purrasa esperantuja 
civitaneco! Sed tiu temo ne plu koncernas esperantologojn kaj 
esperantologion, sed psiĥologojn kaj psiĥologion... 

Ni metu -ion en la ujon! 


Marcel Leereveld 


Dum duona jarcento (1934-1983) mi uzis -io anstataŭ -ujo por 
landoj, ĉar mi estis membro de SAT, kaj SAT iniciatis jam antaŭ 
1934 uzi ĉiam -io anstataŭ -ujo. 

Nur post lingvismaj studoj (de 1970 ĝis 1980) mi eltrovis, ke la 
uzado de la sufikso -i- estas kontraŭ la spirito de Esperanto kaj 
krome kreas esceptojn al la Esperanta vortfarado. 

Jen la tialoj: 


1) 


2) 


La sufikso -i- egalas al la finaĵo -i de la infinitivo. Neniu 
alia sufikso egalas al finaĵo. Tio do estus escepto. 


Ĝi estas la sola sufikso de nur unu litero. Tio do estus 
escepto. Zamenhof sendube ne kreis unuliterajn sufiksojn 
por ne tro densigi la lingvon. 


Unu el la karakteraĵoj de Esperanto estas, ke oni povas, 
kiam tio utilas, uzi ĉiujn afiksojn memstare, kaj en ĉiuj 
kategorioj: ujo, ejo, emo, fia, eta, ina, iĝi, igi, ege ktp. 
La sufikso -i- kreus vortojn, kiuj estus samaj al jam 
ekzistantaj sed havus tute alian signifon: io = lando, ia = 
landa, ie = en landa maniero, iu = estu lando. Tio do 
kreus homonimojn nepre evitindajn. 


Uzante -ujo post popolnomo oni tuj scias, ke la radiko 
estas popolnomo, kaj ke la finaĵo -io sekve ne estas 
sufikso, sed fina parto de radiko de lando, kies popolo do 
formiĝas per -ano: Koreujo — koreo; Ĉilio — ĉiliano. Se 
oni uzas la sufikson -io oni ne estas certa: Indonezio — ĉu 
indonezo aŭ indoneziano? Bolivio —~ ĉu bolivo aŭ 
boliviano? Moldavio ~ ĉu moldavo aŭ moldaviano? Ni 
devus lerni por ĉiu lando kun -io ĉu ĝi estas radiko aŭ 
lando farita el popolnomo. Tre malpraktike! 

5) La sufikso -i- estas (nenecesa) neologismo, tial polucianta 
la lingvon. 


6) La oficiala sufikso -uj- figure uzata por landoj neniam 
kaŭzis miskomprenojn. 


Do, se oni uzas la t.n. sufikson -i- por landoj, oni enkondukas 
gramatikajn esceptojn kaj nenecesajn homonimojn, tiel 
malfaciligante la lingvon. Tio estas ago kontraŭ Esperanto kaj 
kontraŭ nia racio. 


Francujo trovas lokon en mia koro 


Fra Gaeta 


Kutime mi uzas la vorton Francio parolante pri ĝi pro ia ajn 
kialo, sed kiam temas pri intima sento al mia lando, mi ŝatas 
nomi ĝin Francujo. Tiel ĝi pli bone trovas lokon en mia koro. 

Esperanto, lingvo de paco kaj toleremo 


Franciska Toubale 


Vi certe legis kaj aŭdis tiun diraĵon, ke Esperanto estas la lingvo 
de paco kaj toleremo. Por konvinkiĝi, mi proponas al vi 
eksperimenton: skribu libron aŭ artikolon, aŭ traduku sufiĉe 
gravan verkon. Elektu paroli en ĝi pri Francujo, Germanujo, 
Koreujo ktp. Petu kelkajn homojn de diversaj devenoj ke ili 
reviziu vian tekston. 

Sen komento, ili tuj korektos viajn -uj-formojn al -io (Francio, 
Germanio, Koreio). Se vi insistas, ili anoncos al vi, ke vi estas aŭ 
malmoderna homo, kiu forgesis evolui, aŭ eĉ malbona SATano 
ĉar en SAT neniu uzas -uj. 

Trankvile, vi klarigas ke estas granda diferenco inter Aŭstrali-o 
kaj Ital-i-o, ke vi ne povas akcepti la decidon uzi -i- kiel sufikson 
por la landnomoj, ĉar -i- jam havas alian rolon en Esperanto. 
Plie, ne eblas alikategoriigi ĝin kiel -et / eta, aŭ per / peri, ĉar 
ie kaj ia jam ekzistas. Kaj cetere, ĉu ne estas pli simple tuj scii, 
ke se la lando nomiĝas Rusujo, la civitano havos la nomon ruso? 
Ĉion ĉi mi lernis de Marcel Leereveld, kiu regule aperigas 
artikolojn en Laŭte pri lingvaj problemoj. Li instigis min pripensi 
kaj finfine uzi tiun pli simplan sistemon. 

Damne! se vi persistas en la uzo de la sufikso -uj, anstataŭ 
kontraŭargumentoj venas insultoj, minacoj. Amikeco kun kelkaj 
homoj estas en danĝero. Vi perfidis kaj ne kapablas rekoni vian 
eraran konduton. Subite vi komprenas la sorton de la unuaj 
kristanoj aŭ de la judoj dum la Inkvizicio, kiuj ne volis rezigni pri 
sia religio. 

Mi kore dankas la du literojn -uj, kiuj montris al mi, ke 
esperantistoj povas esti pli batalantaj ol pacaj. 

La Esperantaj landnomoj tamen kontentigaj 


Edwin de Kock 


La sekvonta artikolo estis verkita en 1983, responde al artikolo 
de Bernard Golden. 


Antaŭ kelka tempo Bernard Golden asertis (Horizonto, n-ro 22, 
p. 86), ke la landnoma sistemo en Esperanto estas malregula, 
eble eĉ pli ol tiu de la naciaj lingvoj. Leginte tiun misideon, mi 
komence ne reagis, sed nun ektrovas, ke ĝi efektive stimulas al 
nenecesa reformemo sur ĉi tereno. Mi do demonstros la plenan 
erarecon de la Goldena tezo, kaj ke la Esperantaj nomoj por 
teritorioj kaj ties loĝantoj efektive estas kontentigaj kaj 
neŝanĝendaj. La nunaj formoj montriĝas facilaj kaj konsekvencaj 
ĝis alta grado. 

Mia deirpunkto estu komparo inter Esperanto kaj la du naciaj 
lingvoj kiujn mi konas plej bone, nome la Anogla kaj la Afrikansa. 
Unue ni konsideru la jenajn listojn, kiujn mi kompilis iom rapide 
kaj tial nekomplete. 


Angle 

Tipo Teritorio Loĝanto Adjektivo 
1 America America/n America/n 
2 Italy Itali/an Itali/an 
3 Eoypt Eoypt/ian Eoypt/ian 
4a Belgium Belgi/an Belgi/an 
4b Norway Norw/egian Norw/egian 
5 Europe Europ/ean Europ/ean 
6 Israel Israel/i Israel/i 
7 Asia Asia/tic Asia/tic 

8 Spain Span/iard Span/ish 
9a Iceland Iceland/er Iceland/ic 
9b New Zealand New Zealand/er New Zealand 
10 France French/man French 
11a Japan Japan/ese Japan/ese 
11b China China/man Chin/ese 
12. Congo Congo/lese Congo/lese 
13 Holland Holland/er Dutch 
Tipo Adjektivo Loĝanto Teritorio 
1a English English/man Eng/land 
1b  Cornish Cornish/man Corn/wall 
2 Brit/ish Brit/on Brit/ain 
3 Swiss Swiss Switzer/land 
4 Dutch Dutch/man Netherlands 
5 German German German/y 
6 Greek Greek Greece 
7 Afghan Afghan Afghan/istan 
Tipo Loĝanto Adjektivo Teritorio 
1 Malay Malay/an Malay/a 
2 Arab Arab/ian Arab/ia 
3 Pole Pol/ish Po/land 
4 Turk Turk/ish Turk/ey 
5 Swede Swed/ish Swede/n 
6 Dane Dan/ish Den/mark 


Por konstati la diferencojn, iufoje subtilajn, oni devas atenti 
ankaŭ la sonojn. Ekzemple la literoj ti en Egypti/an reprezentas 
fonetikan ŝanĝon al ŝ, kompare kun la t en Egypt. En la Angla do 
troviĝas entute - parte pro ŝia granda malreguleco - almenaŭ 30 
manieroj formi nomojn por la teritorioj, kune kun ties loĝantoj 
kaj la koncernaj adjektivoj. Por kompari jen: 

Afrikanse 


A Tipo Teritorio Loĝanto Adjektivo 
1a Amerika Amerika/ner Amerik/aans 
1b  Itali/e Itali/aner Itali/aans 
2 Span/je Span/ jaard Spaan/s 
3a  Brasili/e Brasili/aan Brasili/aans 
3b Peru Peru/viaan Peru/viaans 
4 Europa Europ/eaan Europ/ees 
5 China Chin/ees Chin/ees 
6 Kongo Kongo/lees Kongo/lees 
7 Japan Japan/nees Japan/s, Japan/nees 
ŝa  Nieu-Seeland Nieu-Seeland/er Nieu-Seeland/s 
8b  Noorwee Noorwe/er Noorwee/gs 
9 Australi/fe  Australi/er Austra/lies 

10 Israel Israel/i Israel/s 
11 Vlaandere  Vla/ming Vlaa/ms 

B Tipo Adjektivo Loĝanto Teritorio 
1 Engels Engels/man Enge/land 
2 Duits Duits/er Duits/land 
3 Frans Frans/man Frank/ryk 

C Tipo Loĝanto Adjektivo Teritorio 
1a  Griek Griek/s Griek/eland 
1b Rus Russ/ies Rus/land 
2 Belo Belg/ies Belgi/e 
3 Brit Brit/s Britt/anje 
4 Sweed Sweed/s Swed/e 
5 Argentyn Argentyn/s Arsentin/ie 
6 Hongaar Hongaar/s Hongar/ye 
7 Deen Deen/s Dene/marke 
8 Afgaan Afgaan/s Afgan/istan 


En la Afrikansa ekzistas ne malpli ol 26 manieroj formi nomojn 
por teritorioj, kun ties loĝantoj kaj la rilataj adjektivoj. 
Kaj jen la skemoj Esperantaj: 

A Tipo Loĝanto Adjektivo Teritorio 


1 German/o German/a German/ujo 
2 Rus/o Rus/a Rus/lando 

B Tipo Teritorio Adjektivo Loĝanto 
1 Island/o Island/a Island/ano 


Tipo A2 estas malpli ofta ol kaj interŝangebla kun tipo A1. Oni 
rajtas ankaŭ diri Rus/ujo aŭ German/lando. Tio ne eblas en la 
supraj ekzemploj el la nacilingvoj. Oni ja povas Angle diri Asia/n 
anstataŭ Asia/tic, sed tute ne Span/ish por Span/iard, aŭ 
Afrikanse Griek/er apud Griek. 

Kaj nun ni povas konkrete testi la aserton de Golden, ke 
Esperanto estas tiel neregula kiel la naciaj lingvoj, aŭ eĉ pli 
kaosaj ol ili. Du aŭ tri bazaj tipoj en Esperanto kompariĝas ne 
malbone kun la 30 en la Angla aŭ la 26 en la Afrikansa, ĉu? 

Krome ni observu, ke la Esperantaj ekvivalentoj de la supraj 
listoj estas regule uzeblaj kaj tial kroĉiĝas multe pli facile en la 
memoro. Eĉ en la propra lingvo gepatra la infano baraktas 
distingi la multajn tipojn konfuzige proksimajn unuj al la aliaj. 
Kontraŭ tio la tuta kaoso de la multaj tipoj supre donitaj, Angle 
kaj Afrikanse, reduktiĝas en Esperanto al simpla ordigo duopa. 
Jen de ili pliaj ekzemploj laŭ la deirpunkto: 

Regiono: Amerik/o, Argentin/o, Aŭstrali/o, Azi/o, Brazil/o, 
Eŭrop/o, Holand/o, lIsland/o, Israel/o, Kong/o, Kornval/o, 
Nederland/o, Nov-Zeland/o, Peru/o. Kun ĉi radikoj uzu -a por la 
adjektivo kaj -ano por la loĝanto. 

Loĝanto: Afgan/o, Angl/o, Arab/o, Belg/o, Ĉin/o, Dan/o, 
Esipt/o, Flandr/o, Franc/o, German/o, Grek/o, Hispan/o, 
Hungar/o, Ital/o, Japan/o, Malaj/o, Norveg/o, Polo/o, Rus/o, 
Sved/o, Svis/o, Turk/o. Kun ĉi radikoj uzu -a por la adjektivo 
kaj -ujo aŭ -lando por la teritorioj. 

Jen baze ĉio. Sed ĉu ne ekzistas problemetoj? Mi ne kontestas, 
ke iufoje la efektivo aspektas alia ol la teorio. Jen kaj jen oni 
povas argumenti, ekzemple pri tio, ĉu Egipt/o devus esti homo 
aŭ lando, aŭ ĉu ekzistas Belg/o anstataŭ Belgi/ano. Sed tiaj 
detaloj, facile ĝustigeblaj, ne tuŝas la esencan regulecon de la 
sistemo Zamenhofa. Efektive la sola vera problemo granda estis 

kaŭzita far iuj miscelaj samideanoj per sia enkonduko de la fuŝa 
sufikso -io por anstataŭi -ujo. Tiel kreiĝas konfuzaj neregulaĵoj 
kie ili neniam ekzistis antaŭe. Laŭ la Zamenhofa sistemo oni 
diras: 

1) Aŭstrali/o - Aŭstrali/ano sed 2) Angl/o - Angl/ujo. Sed 
ŝanĝi Angl/ujo al Angl/io necesigas tutan serion da modifoj de la 
tipo Angl/o al Angl/i/ano aŭ Aŭstrali/ano al Aŭstral/o. Alie la 
Zamenhofa skemeco disfalas ĉi-punkte. 

Kaj ĉu la Naturalistoj inter ni neniam pensas pri la rezulta 
malbeligo de la lingvo? Laŭtlegu: Ĉeestis Anglo, Ĉino, Ruso, tri 
Usonanoj, Aŭstraliano kaj Zuluo, kaj tiam: Ĉeestis Angliano, 
Ĉiniano, Rusiano, tri Usonanoj, Aŭtraliano kaj Zuluiano. Kiel la 
misrimo de la plurfoje ripetataj -ano, kiu portas la vortakcenton, 
agacas homon kun orelo sentema! Sed ekzistas spiritoj sen ajna 
respekto por aferoj estetikaj. Ili kompreneble ne apartenas al la 
sama specio kiel Zamenhof. 

Ni do konsideru du pliajn faktorojn. 

Unue, la sistemo de Esperanto utiligi kaj la landnomon kaj la 
vorton por loĝanto kiel bazon por pluformado verŝajne 
konsistigas la plej ordan eblon per la materialo prenita el la 
naciaj lingvoj tiel malregulaj, kiel ni jam vidis rilate al la Angla 
kaj la Afrikansa. Redukti ĉion al unu skemo alportas tro multajn 
kripligojn. 

Due, la nuna sistemo ne konsistigas lezon de la morfologio 
Esperanta. Tute kontraŭe. Ĉe la unua rigardo la Internacia 
Lingvo ja ŝajnas ege regula, kvazaŭ ĝi estus maŝino; sed 
ekzameno pli profunda rivelas ankaŭ aspektojn malsimetriajn. 
Tiel estas ĉe la artaĵoj. Ni neniam forgesu, ke Esperanton 
elpensis poeto kaj ne matematikisto. Zamenhof estis kaj racia 
kaj sentema. 

Por la landnoma fenomeno ekzistas en nia gramatiko pluraj 
paralelaĵoj, tiel ke oni povas utiligi pli ol unu rimedon atingi la 
saman rezulton. Jen kelkaj: 

Por indiki personon ni uzas iufoje radikon, sed alikaze tion plus 
sufikso, ekzemple tajloro apud dent/isto aŭ matrono apud 
vir/ino. Parencas al tio la instrumentoj, kiel martelo kaj ĉiz/ilo. 
Same la lokoj. Ni parolas pri salono sed manĝ/ejo (eventuala 
ankaŭ pri manĝoĉambro). 

Analoge al tiu variemo estas la diferenco inter verboradikoj 
transitivaj kaj netransitivaj, kion oni devas lerni por ĝusta 
uzado. Tiel diferencas laŭkaraktere la similsignifaj fini kaj ĉesi. 
Per tio oni pluformas ilin malsame. El fini oni konstruas finiĝi, 
sed el ĉesi ĉesigi. 

Plue mi aludas tion, ke ne ĉiuj substantivoj en Esperanto 
finiĝas necese per -o, ĉar ekzistas regulo permesanta ties 
vortspecoj. La adjektivo ne finiĝas senvarie per -a/j (komparu 
ambaŭ homoj, multaj homoj kaj ĉiuj homoj) aŭ la adverbo per 
-e (ĉar kantistino ne kantas nur bele, sed hodiaŭ, tiom aŭ iam). 
Kaj eĉ ne ekzistas unu finaĵo por karakterizi la verbon kiel tian, 
nur specifigiloj: -as, -is, -os, -us, -u kaj -i. La lingvo estas 
harmoniaĵo, sed ne mekanisme simetria. 

Tiu plurformeco ne indikas ian mankon en Esperanto, sed 
pruvas kontraŭe ke ĝi estas homa lingvo. Kiu jukas ĉion skemigi, 
tiu ne komprenas la sistemon Zamenhofan en ĝia baza aglutineco 
aŭ aspektoj artismaj. 

Ĉiukaze ni nun agnosku, ke la dueca skemo fari niajn 
landnomojn, pasintece tro kritikita, per si mem prezentas nek 
malregulaĵojn, nek ion esceptan en Esperanto, sed fenomenon 
tute konforman al ĝia spirito. Ne ekzistas ajna kialo ŝanĝi tion 
reformisme kaj kontraŭ-Fundamente. 


Z1 


Tankae pri uj 


Tacuo Huĝimoto 


Tankae pri uj 

Mi provos versi tuj, 
Nome pri gentuj”, 

Do ankaŭ pri Japanuj” 
Kaj same pri Italuj”. 


En Bulgarujo 

Oni tamen evitu 

Ĝin uzi buŝe, 

Ĉar ĝi sonas tro krude 
En senco seksorgana. 


Ĉiam esceptoj 
Troviĝas ĉiuteme, 
Ankaŭ landnome, 
Do funkcias Japani” 
Same ankaŭ Itali”. 


Mi estas tamen 
Nature konvinkita 
Pri valideco 

De ujo ĉe landnomo 
Malgraŭ ĉio kaj ĉiuj. 


Sed ja kaj tamen 

De tempo al tempo, mi 
Foje malgraŭ mi 

Cedas al cirkonstancoj 
Kaj uzas Japanion. 

Tamen kaj tamen 
Principe mi ja restas 
Uj-praktikanto 

Kiel Zamenhofida 
Fundamentisto tuta. 


Cetere io 

Fundamente signifas, 
En la serio 

Korelativa ion 

Sed neniom landnomon. 

Instrui la landonomojn 


Anna Lowenstein 


La leciono pri landonomoj: kia okazo por elrevigi la lernantojn! 
Ili estas firme konvinkitaj pri la simpleco kaj logikeco de 
Esperanto, sed nun necesos prezenti al ili sistemon kiu estas nek 
simpla, nek aparte logika. La tasko tamen estas certe pli facila 
por tiuj instruistoj, kiuj uzas -ujo, ol por tiuj, kiuj uzas -io; la du 
partoj de la landonoma sistemo almenaŭ estas klare indikitaj per 
malsamaj finaĵoj, anstataŭ konfuziĝi en laŭŝajne sama finaĵo kun 
du funkcioj. 

Mi de pluraj jaroj instruas Esperanton laŭ la Cseh-metodo, kaj 
laŭ la normoj de tiu metodo ellaborigis lecionon por instrui la 
landonomojn. Antaŭ ol priskribi tiun lecionon necesas memorigi, 
ke la Cseh-metodo estas konversacia metodo; tial, instruante la 
nomojn de landoj kaj loĝantoj, mi evitas simple prezenti tedajn 
listojn. Enkondukante tiujn nomojn, mi konstante starigas pri ili 
demandojn al la lernantoj: “Kiu estas la ĉefurbo de Francujo?”, 
“Ĉu vi iam vojaĝis al Grekujo?”, “Kia lando estas Svedujo?”, “En 
kiu kontinento estas Ĉinujo?”, “Kiu estas la ĉef-ministro de 
Germanujo?” “Kion trinkas la italoj/japanoj/britoj?” kaj simile. 
Krom aldoni intereson al la leciono, tio signifas, ke la lernantoj 
komencas tuj mem uzi la vortojn en vera kunteksto, kio helpos 
ilin parkerisi ilin. 


Preparoj por la leciono pri landonomoj 


Esenco de la Cseh-metodo estas zorga pretigado de ĉiu leciono. 
Ĉiu nova vorto aŭ gramatikaĵo estas bazita sur tiuj jam lernitaj. 
Antaŭ ol instrui pri la landonomoj mem, mi preparas la 
terenon en pli frua leciono, instruante la du bezonotajn 
sufiksojn -ujo kaj -ano. 
e -ujo: Mi instruas vortojn de la speco sukerujo, teujo, monujo, 
abelujo, ankaŭ pomujo, pirujo ktp. (tamen menciante, ke oni 
ĝenerale preferas la alternativon kun -arbo!), kaj ankaŭ 
nedetale tuŝas ŝian uzon en landonomoj, ekz. Italujo, Britujo, 
kiujn la lernantoj jam de tempo al tempo renkontis neformale. 

e -ano: Mi kaptas la okazon por instrui la nomojn de la kvin 
kontinentoj kun ties loĝantoj: afrikanoj, amerikanoj ktp. Tiuj 
nomoj por parolantoj de eŭropaj lingvoj estas tuj rekoneblaj. De 
tie mi progresas al loĝantoj de urboj: romanoj, parizanoj, 
londonanoj ktp., kaj finfine al vortoj kiaj urbano, vilaĝano, 
familiano, komitatano, kristano, islamano. Mi evitas en ĉi tiu 
fazo mencii la uzon de -ano por nomi landanojn (usonano, 
niĝeriano), ne dezirante jam komenci la klarigon pri la du-parta 
sistemo, kiun mi traktos en la posta leciono. 


La leciono mem 


Mi komencas per tiaj demandoj: “Kiel oni nomas la homojn, kiuj 
loĝas en Italujo?”, “En kiu lando loĝas la angloj?” Baldaŭ do 
aperas sur la maldekstra flanko de la tabulo tian liston: 


norveg/o Norvegujo 
hispan/o Hispanujo 
japan/o Japanujo 
ĉin/o Ĉinujo ktp. 


(Kial ĉe la maldekstra flanko de la tabulo? Tio fariĝos klare 
poste!) 

Nun eblas klarigi en simpla Esperanto la regulon: “La simpla 
radiko signifas la homon. Oni aldonas la finaĵon -ujo por fari la 
nomon de la lando.” Mi aldonas komence de la listo titolon: 


Homo Lando 
X-O X-ujo 


Alkutimiĝinte al la simpleco de Esperanto, la lernantoj emas 
nun supozi, ke finiĝis la leciono; evidente ili jam lernis ĉion, kion 
ili bezonas scii pri formado de lando- kaj popol-nomoj en 
Esperanto! Venis la momento por seniluziigi ilin: “La sistemo de 
landonomoj en Esperanto havas du partojn. Sed ni lernis nur la 
unuan parton. Nun ni lernos la duan parton.” 

Finfine mi dividas la tabulon en du partojn per vertikala linio 
laŭ la mezo. En la dekstra flanko mi komencas listigi ekzemplojn 
de jena speco, unue donante ilin mem, poste petante pli de la 
lernantoj. Nur poste mi aldonos la titolon: 

Lando Homo 


X-Oo X-ano 
Brazil/o brazilano 
Niĝeri/o niĝeriano 
Aŭstrali/o aŭstraliano 
Ĉili/o ĉiliano 
Uson/o usonano 


Notu la diagonalan strekon, kiu dividas la radikon de la finaĵo. 
Tio aparte utilos en la postaj paŝoj, kiam mi prezentos la 
ŝajnfinaĵojn -lando kaj -io; estos grave distingi, kie finiĝas la 
radiko. 

“Ni jam lernis la sistemon Italo loĝas en Italujo. Oni uzas tiun 
sistemon ĉefe por eŭropaj popoloj, sed ankaŭ por kelkaj aliaj, 
ekzemple ĉinoj, japanoj, etiopoj ktp. 

“En la dua parto de la sistemo, la simpla radiko indikas la 
nomon de la lando, ekzemple Brazil-, kaj oni aldonas la finaĵon 
-ano por fari la nomon de la homo, kiu loĝas tie: brazilano. 

“Sed estas du problemoj. Foje oni povas uzi la finaĵon -lando 
anstataŭ -ujo.” 

Nun mi komencas doni ekzemplojn, unue ĉe la maldekstra 
flanko de la tabulo: 


pol/o Polujo / Pollando 
skot/o Skotujo / Skotlando 
svis/o Svisujo / Svislando 
finn/o Finnujo / Finnlando 


“Sed rigardu la nomojn Irlando, Islando, Nederlando. Kiu loĝas 
en ili?” 

Provante respondi tiun demandon, la lernantoj tuj vidas, ke la 
sistemo ne funkcias. Tial eblas nun aldoni en la dekstra flanko de 


la tabulo: 
Irland/o irlandano 
Island/o islandano 


Nederland/o nederlandano 


Nun oni vidas la utilon de la dividolinio meze de la tabulo. La 
lernantoj propraokule vidas, ke iuj nomoj aldoniĝas al la 

maldekstra flanko, aliaj al la dekstra. Ili ne povas preteratenti la 
fakton, ke ekzistas du kategorioj, kaj ke Svislando, ekzemple, 
apartenas al unu kategorio, dum Islando apartenas al la alia. Pri 
la dua grupo mi klarigas: “-lando ne estas finaĵo. Oni ne povas 
forpreni ĝin. Ĝi estas parto de la radiko.” 

Nun venas la lasta malfacilaĵo. “Tio estas la unua problemo. La 
dua problemo estas la finaĵo -io. Mi mem ĉiam uzas -ujo, sed 
multaj homoj preferas -io. Ekzemple, anstataŭ Italujo oni povas 
diri Italio; anstataŭ Francujo oni povas diri Francio ktp.” Je ĉi 
tiu punkto, mi aldonas (-io) kiel alternativan finaĵon post la jam 
listigitaj landonomoj ĉe la maldekstra flanko de la tabulo. 

“Sed rigardu tiujn nomojn: Ĉilio, Niĝerio, Aŭstralio ktp. En 
tiuj nomoj, -io ne egalas -ujo. Tiuj landonomoj estas en la dua 
parto de la sistemo.” 

Por fini, mi disdonas liston de lando- kaj popol-nomoj al la 
lernantoj, kaj ankaŭ kvizon por solvi hejme. La kvizo konsistas el 
listo de ĉefurboj; apud ĉiu urbo la lernantoj devas skribi la 
nomon de la koncerna lando. Kutime ili ĝuas tiun taskon, ĝuste 
ĉar ĝi estas prezentata kiel kvizo. Kaj tamen, krom instrui 
plurajn konatajn urbonomojn en Esperanto, ĝi devigas ilin 
konsulti la liston kaj praktike ekuzi kelkajn el la landonomoj. 
Tial ne necesas nepre listigi ĉiujn dum la leciono; estas pli 
grave, ke la lernantoj bone komprenu kiel funkcias la du-parta 
sistemo. 


Resumado 


Esenca parto de instruado estas konstanta resumado de la jam 
lernita materialo - ne sufiĉas klarigi komplikan sistemon nur unu 
fojon! En la posta leciono, ni komune korektas la kvizon, kaj mi 
kaptas la okazon por samtempe demandi, kiel nomiĝas la 
loĝantoj de la koncernaj landoj. 

Poste mi disdonas resumon de la antaŭa leciono, kiun la 
lernantoj tuj laŭtlegos. Ĝi estas verkita per tre simplaj vortoj, 
kiujn ili jam lernis en pli fruaj lecionoj (eventuale necesos 
aparte instrui la vorton anstataŭi). La resumo aperas en p. 78-81 
de ĉi tiu libro. Elŝutebla versio taŭga por multobligado aperas 
ankaŭ ĉe http: //www.edukado.net/lerniloteko/ 10433. 

LANDONOMOJ EN ESPERANTO 








La baza sistemo 


La sistemo de la landonomoj en Esperanto havas du partojn. 


La unua parto: 


I homo 
---o 
ital-o 
franc-o 
german-o 
angl-o 
ĉin-o 
japan-o 
egipt-o 


lando 
---ujo 
Ital-ujo 
Franc-ujo 
German-ujo 
Angl-ujo 
Ĉin-ujo 
Japan-ujo 
Egipt-ujo 


Ĉi tie la radiko indikas la homon, kaj necesas aldoni la finaĵon -ujo por 


krei la landonomon. 


La dua parto: 

II lando homo 
---O ---ano 
Brazil-o brazil-ano 
Uson-o uson-ano 
Kolombi-o kolombi-ano 
Pakistan-o pakistan-ano 
Indonezi-o indonezi-ano 
Kenj-o kenj-ano 
Sud-Afrik-o sud-afrik-ano 


Ĉi tie la radiko indikas la landon, kaj necesas aldoni la finaĵon -ano por 
krei la nomon de la homo, kiu loĝas tie. 

La finaĵo -lando 


Sed estas problemo! Oni povas uzi la finaĵon -/ando anstataŭ -ujo. 


Rigardu: 


I homo 
---o 
pol-o 
SVIS-O 
skot-o 
finn-o 
dan-o 


lando 

---lando (---ujo) 
Pol-lando (Pol-ujo) 
Svis-lando (Svis-ujo) 
Skot-lando (Skot-ujo) 
Finn-lando (Finn-ujo) 
Dan-lando (Dan-ujo) 


Teorie oni povus aldoni la finaĵon -/ando al ĉiuj landonomoj anstataŭ 
-ujo (ekz. German-lando, Sved-lando ktp.) En la praktiko oni tre 


malofte aŭdas tiajn formojn. 


Tiuj nomoj apartenas al la parto I de la sistemo. 
La radiko indikas la homon, kaj necesas aldoni la finaĵon -ujo aŭ -lando 


por krei la landonomon. 


Sed rigardu la subajn ekzemplojn: 


II lando 
---o 
Irlando-o 
Island-o 
Nederland-o 


homo 

---ano 
irland-ano 
island-ano 
nederland-ano 


Tiuj nomoj apartenas al la parto II de la sistemo. 
La radiko indikas la landon, kaj necesas aldoni la finaĵon -ano por krei 


la nomon de la homo, kiu loĝas tie. 


-lando ne estas finaĵo, sed estas esenca parto de la radiko, kiun oni ne 


povas forigi. 














-ujo/-io 


Multaj homoj preferas uzi la finaĵon -io anstataŭ -ujo. Ekzemple: 


I homo 
---o 
ital-o 
franc-o 
german-o 
angl-o 
ĉin-o 
japan-o 
egipt-o 


lando 

---io (---ujo) 
Ital-io (-ujo) 
Franc-io (-ujo) 
German-io (-ujo) 
Angl-io (-ujo) 
Ĉin-io (-ujo) 
Japan-io (-ujo) 
Egipt-io (-ujo) 


Sed rigardu la subajn ekzemplojn: 


II lando 
---o 
Kolombi-o 
Ĉili-o 
Siri-o 
Indonezi-o 
Aŭstrali-o 
Niĝeri-o 
Liberi-o 


homo 

---ano 
kolombi-ano 
ĉili-ano 
siri-ano 
indonezi-ano 
aŭstrali-ano 
niĝeri-ano 
liberi-ano 


Tiuj ekzemploj apartenas al la parto II de la sistemo. La radiko indikas 
la landon, kaj necesas aldoni la finaĵon -ano por krei la nomon de la 


homo, kiu loĝas tie. 


-i- ne estas parto de la finaĵo. Ĝi estas esenca parto de la radiko, kiun 


oni ne povas forigi. 


En tiuj ekzemploj, -io ne anstataŭas la finaĵon -ujo. Oni ne povas diri 


“Kolombujo”, “Ĉilujo” ktp. 

Landoj kun -(i)stano 


En kelkaj landonomoj, pro influo de la naciaj lingvoj, multaj homoj 
uzas la finaĵon -stano aŭ -istano anstataŭ -ujo. Tiuj nomoj ĝenerale 
apartenas al la parto I de la sistemo. 


homo lando 

---O ---ujo/ ---(i)stano 

afgan-o Afgan-ujo / Afgan-istano 
kazaĥ-o Kazaĥ-ujo / Kazaĥ-stano 
kirgiz-o Kirgiz-ujo / Kirgiz-istano 
kurd-o Kurd-ujo / Kurd-istano 

taĝik-o Taĝik-ujo / Taĝik-istano 
turkmen-o Turkmen-ujo / Turkmen-istano 
uzbek-o Uzbek-ujo / Uzbek-istano 


Sed estas unu tia landonomo, kiu apartenas al la parto II de la sistemo 
(ĉar ne ekzistas popolo, kiu nomiĝas “pakoj”). La finaĵo -istano estas 
esenca parto de la radiko, kiun oni ne povas forigi: 


llI lando homo 
---o ---ano 
Pakistan-o pakistan-ano 

Mi havis sonĝon 


Luiĝi Rokamoriĉe 


En la jaro 1902 nia Majstro L. L. Zamenhof respondis al s-ro Paul 
Fruictier el Parizo, kiu sendis al li leteron pri landnomoj, jene: 


Kara sinjoro! Via opinio pri la nomoj geografiaj estas tute 
ĝusta, kaj vian ideon pri la uzado de la aldono “lando” mi 
plene aprobas. Laŭ la reguloj de Esperanto oni povas tute 
bone „giri Franclando, Anglolando, Kanadlando, Perulando 
k.t.p. 


Mi havis nun sendorman sonĝon: antaŭ miaj okuloj ekaperas 
bela mondmapo, kaj ĉiu lando havas flagon; sur ĉiuj flagoj estas 
la nomo de la lando, kaj sur flirtantaj flagoj mi vidas la nomojn 
de: Albanlando, Belglando, Brazillando, Ĉinlando, Hispanlando, 
Kublando, Filipinlando, Germanlando, Itallando, Meksiklando, 
Ruslando, Vjetnamlando, k.t.p., dum en la aero gaje kaj ŝerce 
dancas inter la flagoj ĉiuj tiurilataj -ujo kaj -io kiel aŭtunaj 
folioj. 





2 Zamenhof, L.L.: Lingvaj Respondoj. Konsiloj kaj Opinioj pri 
Esperanto. Redaktis G[aston] Waringhien. 6a eldono, Esperantaj 
Francaj Eldonejoj, Marmande, 1962 [represo: Pro Esperanto, Vieno, 
1995]. 

Kiu estas pli facila? 


Pluraj kontribuantoj al ĉi tiu libro klarigas, ke ili preferas la 
finaĵon -ujo, ĉar -io kaŭzas problemojn: la -i- povus aparteni 
foje al la radiko, foje al la finaĵo. 

Eble ne ĉiuj legantoj tamen estas konvinkitaj, ke -io efektive 
estas pli malfacila. Por pruvi sian argumenton, Rudolf Fischer 
proponas jenan ekzercon, laŭ la modelo de la taskoj, kiujn oni 
kutime donas al lernantoj en lingvo-kursoj. 


Derivu el la sekvaj landnomoj la nomon de la landano! 


MISpQNIO. = - = | TOS s 
SVISIO €=€=£€$xĥ visas ede keo esea bordera paka o : 
Belelo- = - - ip - 
ŜIbEO. --=-=t?| Ĵzeesttessse mienon aeneas eseeton saneso teeeeosso ; 
Serbio 0: | seins eseis tanie do sesa teeel ease : 
Skandimavios -—-- sigssinsnneinsnrke od keea donne ten kaste oEei ; 
AGAMIO: = = l psenssone sensado ndo KEK kon aio : 
AMEMO) == | osnnsi dadao densk Koide OO : 
EMODIOĈ. == Ĉ|Ĵ sbestpess aksono enado Kassa sd akdS . 
INGONEZIO. -- -- -usnseisnesenia kasono sasa ; 
TONZAMlO. = | -anssessniasi sora ase kaiasna as Snone Sese iasaŝ aedo kasasa6S ŝ 
MONGOUIO = = Ĉileninnnteoabaobakabeteononsbbensonsbebebesetesbevecestos : 
MOlBGVIOL . -=-=-=-=| ĈSssssnenenkonnanisekone oo Konsumo kok akekenb eni : 
BOlVIO. €=€=6=6=6a?- samsigna : 
HOMO? =-=-—wuj oksŝkebintmte so kreata EKo Laro deeso rasa ; 
AŬSIKONOIS | assis rra sas : 


Malfacile, ĉu ne? Nun turnu la paĝon kaj provu la saman 
ekzercon kun la finaĵo -ujo anstataŭ -io. 


83 


Derivu el la sekvaj landnomoj la nomon de la landano! 


Hispanujo = | aesisniekoseonaneni Seesena inioeaseiacako aksa skCekonoS - 
SVISUJOS €=—gj Eksgisesaskaasa ka siao dE Kekonk rea Simeon pobon vea baso ] 
Beloŭjoo. | css ka e a allo ŝ 
ŜIDEKIO" = | ka o aao : 
SerbljO. uk I AS - 
Skandinavujo = .....e.ueveeeeeneennnenanennnnnnnnnnnnannnnanennnannanenes : 
AIDONUJO“ = IL ds eb eds ko ka er eebe deisto $ 
AlBEMOL == | sese oE E o ; 
EtIODUJO!. == 1 paseisioneĝe kos kool oa nie iea peda nA ke onko : 
Indonezio = (f)aeŝnnnnososenonennnononnnknknionoŝninkinaiaŝaneaŝakaia io : 
TONZAMIOS = | Ĉidasiseseĝ abla dson Sa eau masoo konsole astedoj : 
MONGOIUJO. = -—-—- | Sassszaniaioeopanata coda pababaoukban Kakao bavo oeoj ; 
MOlKGVUJOD = === esssnekisnesnenestresoŭona do oS oda edkoBkonenesao sed aco ; 
BOUMO. = ĈzeantenstofoksS KE omiosa inon seneese as ana Saad eedesSetano : 
MĜIOS =-=€—gm Assgisezkekokeĝen kniko smb senka eeks inen kaVal ag eneiŭ Saed ; 
AŬSIKAŬO. == - = | arsisknsmisknen Eok onen kon okdeko keke . 


La solvo troviĝas en p. 93. 
Kiun el la du ekzercoj vi trovis pli facila? 

Ujo- kaj io-formoj por la nomoj de regionoj 
Ekzemplo: La nomoj de la federaciaj landoj en Germanujo 


Rudolf Fischer 


Dum la nomoj de ŝtatoj plej ofte estas vaste konataj, la nomoj 
de regionoj, provincoj, ktp. estas malpli ofte uzataj, kaj tial iliaj 
formoj estas relative malstabilaj kaj necertaj. Ankaŭ por tiu 
nomgrupo multaj Esperantistoj inklinas senpripense enkonduki 
iun io-formon, egale, ĉu senchave aŭ ne. Kontraŭe mi 
rekomendas tion nur en tre specifaj okazoj, dum en aliaj ujo- 
formo estas pli praktika, ĉar oni tiam tuj povas derivi facile la 
nomon de la landano. En aliaj okazoj simpla o-formo estas lingve 
pli ekonomia, ĉar oni ŝparas unu silabon. 

Kiel ekzemplon por tiuj diversaj grupoj de okazoj mi uzos tie 
ĉi la 16 federaciajn landojn de Germanujo. Unu el la problemoj 
estas, ke iliaj nomoj en la praktiko tre varias, ekzemple, ĉar por 
la t.n. “novaj” federaciaj landoj, t.e. tiuj de la teritorio de la 
iama Germana Demokratia Respubliko, la nomoj ankoraŭ ne 
enradikiĝis. 

Mi komparis la uzon sur la Interretaj paĝoj de la landaj 
Esperanto-ligoj kun la unua eldono de la Plena Ilustrita Vortaro 
(PIV, 1970), La Nova Plena Ilustrita Vortaro (NPIV, 2002) kaj 
GroBes Worterbuch Esperanto-Deutsch (Granda Vortaro 
Esperanto-Germana) de Erich-Dieter Krause (1999). Kompreneble 
la “novaj federaciaj landoj” mankas en PIV kaj en pli fruaj 
vortaroj de Krause. Sed partoj de la nomoj ofte indikas pli 
malnovan landoparton (provincon, dukejon, ktp.), kaj ties nomo 
jes ja troviĝas en la pli malnovaj vortaroj. Ekzemple por kontroli 
la nunan landonomon Meklenburgio-Antaŭpomerio utilas serĉi en 
PIV sub Meklenburg- kaj Pomer-. Mi provas nun klasifiki la 
unuopajn fenomenojn kaj la koncernan nomproblemon laŭgrupe. 

En la unua grupo la Esperanta formo estas simple la Germana 
nomo plus fina -o. Al tiu apartenas Berlino, Bremeno, Hamburgo 

kaj (iom adaptita) Sarlando”. La unuaj tri ekzemploj samtempe 
nomas jen urbon, jen federacian landon; pro la identa teritorio 
ne necesas pernoma distingo. 

La duan grupon konsistigas tiuj landoj, en kiuj ankaŭ ekzistas 
(teritorie ne-identa) samnoma urbo (ofte la ĉef-urbo). Por tiuj 
paroj urbo/lando ekzistas kutimo krei varianton finiĝantan per 
-io kiel landonomon.” Vidu la ekzemplojn Luksemburgo/ 
Luksemburgio, Alŝero/Alŝerio, ktp.” Tiu tre speciala kaj 
limigita uzo de -io estas akceptebla. Tiel oni venas al jenaj paroj 
de urbo kaj nom(part)o de federacia lando: Badeno/Badenio, 
Brandenburgo/Bandenbursio, Meklenburso/ Meklenburgio. Inter 
ili Badenio ne estas tiom konvinka, ĉar la koncerna urbo jam de 
pluraj jarcentoj nomiĝas Baden-Baden en la Germana, tiel ke la 
paro Baden-Badeno/Badeno ankaŭ taŭgus. Fakte ankaŭ la 
koncerna landa ligo de Germana Esperanto-Asocio nomas sin 
Baden-Virtemberga Esperanto-Ligo. 

La tria grupo montras la fenomenon, ke foje la -i- apartenas al 
la nomradiko, foje ne. Se ne, tiam la radiko nomas iujn 
landanojn, kies etna identigo nuntempe en Germanujo pli-malpli 
diskuteblas; aliflanke lastatempe pro la (re)formiĝo de regionaj 
sin-identigoj tio eble pli gravas ol antaŭ jardekoj. Famaj pro tiu 
etna memkonscio estas la Bavaroj, tiel ke ĉiuj tri vortaroj 
indikas ambaŭ variantojn Bavario/Bavarujo. La koncerna landa 
ligo estas Bavara Esperanto-Ligo. Por unu federacia lando la 
vortaroj indikas eĉ tri formojn, nome Hesujo, Hesio kaj 
Heslando. 


39 La nomo venas de la rivero Saro (Germane: Saar). En PIV troviĝas 
ankoraŭ Saaro kaj Saarlando. 
3' Bedaŭrinde la naturalismanoj insistas pri plia konkurenca regulo: 
Meksik-urbo / Meksiko, do ke oni deiras de la landonomo kaj formas la 
urbonomon per kunmetaĵo kun -urbo, laŭ mi tute superflua komplikaĵo 
kaj misformo. 
32 Kvankam NPIV indikas por tiaj formoj sufikson -i-, kun malklara 
signifo, tiu vortanalizo estas erara, vidu ekz. la “a” en la paro kamero 
- kamerao kaj “I” en speco - specio. Enmeto de vokalo por ricevi sam- 
etiman varianton estas kutima metodo de Esperanta vortkreado; en ĉiu 
kazo la vokalo apartenas al la radiko kaj ne estas aparta 
vortstrukturero (sufikso). 

Aliaj ekzemploj estas pli komplikaj. Ĉar la iama Pomerujo, 
kies orienta (“malantaŭa”) parto nun apartenas al Polujo, ne plu 
ekzistas, estas pli bone uzi por la okcidenta (“antaŭa”) parto ne 
plu la radikon Pomer-. Sekve unue taŭgas Meklenburgio- 
Antaŭpomerio (tamen kun malbelsona duobla -io). 

Unuanime la tri vortaroj indikas nur Turingio, ne Turingujo, 
malgraŭ la landa ligo Turinga Esperanto-Asocio. Simile 
Rejnlando-Vestfalio, kvankam multaj Vestfaloj (la nomo venas 
de iama Saksa tribo) certe postulos, ke la -i- ne apartenu al la 
radiko. Fakte en fondodokumento el la jaro 1907 de la unua 
Esperanto-grupo en Mŭnster oni trovas la nomon kiel “Esperanto- 
Societo Munster [Vestfalujo]”. Aliflanke la koncerna landa ligo 
nomas sin Rejnland-Vestfalia Esperanto-Ligo.” 

Ne konsekvenca (kaj do kontraŭ grava interna principo de 
Esperanto) estas la landonomo Ŝlesvig-Holstinio. Origine temis 
pri du apartaj provincoj, krome ekzistas urbo Ŝlesvigo, tiel ke la 
landonomo devus esti Ŝlesvigio-. Inverse kial Holstinio, dum ne 
ekzistas urbo Holstein? 

La Saksoj (iama ĝermana tribo) aperas en la nomo de tri 
federaciaj landoj: Saksujo/-io, Malsupra Saksio kaj Saksio- 
Anhalto (NPIV) (Saks-Anhalto laŭ Krause). En la lasta ekzemplo 
la varianto de Krause estas preferinda, ĉar pli mallonga kaj ĉar 
Saks-Anhalto ne estas kombino de du landaj nomoj kiel en 
Ŝlesvig-Holstinio. Sed kial ne ankaŭ Malsupra Saksujo? (Ĝuste tie 
la iamaj Saksoj loĝis!) 

La lasta tipo de nomvarianto estas, ke en la kunmetitaj nomoj 
de federacia lando la unua parto foje havas finan -o, foje ne. 
Tiel Rejnlando-Palatinato (NPIV), sed Rejnland-Palatinato 
(Krause). La koncerna membro-organizo de Germana Esperanto- 
Asocio nomas sin Rejnlando-Palatinata Esperanto-Ligo. Komparu 
kun Nordrejn-Vestfalio (nur la esprimo Nordrejna-Vestfalia ŝtato 
troviĝas en PIV). Analoge: Meklenburgio-Antaŭpomerio (NPIV), 
sed Meklenburg-Antaŭpomerio (Krause). Badenio-Virtembergo 
ne aperas en la vortaro de Krause, nur Badenio kaj Vurtembergo 
(kun indiko de varianto Virtembergo). 





3 La federacia lando tamen nomiĝas Nordrejn-Vestfalujo. Nordrejn- 
estas nomradiko, ĝi ne egalas al norda Rejno; tial la skribmaniero Nord- 
Rejno estas nemotivigita. 

Resume mi diru jenon: 
(1) Kvankam la paroj urbo/lando kun la io-formo por lando estas 
akcepteblaj, en la unua parto de kunmetita landonomo tiu io- 
formo estas superflua. Mi preferas la pli mallongajn formojn de 
Krause: Meklenburg-..., Rejnland-..., Saks- kaj Ŝlesvig-, analoge 
al Nordrejn-; sed tiam ankaŭ Baden-. 
(2) Utilus ankaŭ uzo de -uj- (do forigo de -i- je la radikofino de 
la dua parto) en la nomoj Nordrejn-Vestfalujo, Malsupra 
Saksujo, Ŝlesvig-Holstinujo kaj Turingujo, tiel ke oni povas 
paroli pri Vestfaloj (Germane: Westfalen), malsupraj Saksoj 
(Germane: Niedersachsen), Holstinoj (Germane: Holsteiner) kaj 
Turingoj (Germane: Thŭringer). 

La formoj rekomendataj de mi por la nomoj de la federaciaj 
landoj en Germanujo aperas en la tabelo malsupre. Car mi uzis 
laŭeble la ujo-formon, oni el tiuj nomoj povas tute regule derivi 


la nomon por la landanoj. 


Federaciaj landoj 


Baden-Virtembergo 
Bavarujo 

Berlino 
Brandenburgio 
Bremeno 

Hamburgo 

Hesujo 

Malsupra Saksujo 
Meklenburg-Antaŭpomerio 
Nordrejn-Vestfalujo 
Rejnland-Palatinato 
Saksujo 
Saks-Anhalto 
Sarlando 
Ŝlesvig-Holstinujo 
Turingujo 


Landanoj 


Baden-Virtembergano 
Bavaro 

Berlinano 
Brandenburgiano 
Bremenano 
Hamburgano 

Heso 

Malsupra-Sakso 
Meklenburg-Antaŭpomeriano 
Nordrejn-Vestfalo 
Rejnland-Palatinatano 
Sakso 

Saks-Anhaltano 
Sarlandano 
Ŝlesvig-Holstino 
Turingo 

Listo de landoj kaj landanoj 
Kompilis Bertilo Wennergren 


Tiu ĉi listo enhavas nomojn de ĉiuj sendependaj landoj kaj de 
kelkaj ne-sendependaj. Por kelkaj landoj menciiĝas pli ol unu 
nomformo, ĉar la uzado estas varia. En tiaj okazoj, en kiuj unu 
nomformo estas Fundamenta aŭ oficialigita, tamen ne menciiĝas 
aliaj variantoj, eĉ se ili estas praktike uzataj. En iaj okazoj 
sufiĉe ofta nomformo ne menciiĝas, ĉar la Akademio faris klaran 
rekomendon kontraŭ tiaspecaj formoj. Formoj kun i-sufikso 
anstataŭ uj-sufikso ne aperas en la listo. i-emuloj povas ilin 
mem facile krei el la uj-formoj. 


Afriko: afrikanoj 


Alĝerio: alĝerianoj 

Angolo: angolanoj 

Benino: beninanoj 

Bocvano: bocvananoj 

Burkino: burkinanoj 

Burundo: burundanoj 

Centr-Afriko, Centr-Afrika 
Respubliko: centr-afrikanoj, 
anoj de Centr-Afriko, anoj 
de Centr-Afrika Respubliko 

Ĉado: ĉadanoj 

Ebur-Bordo, Ebura Bordo: 
ebur[a]-bordanoj 

Esiptujo, Esipto: egiptoj, 
egiptanoj 

Eritreo: eritreanoj 

Etiopujo: etiopoj 

Gabono: gabonanoj 

Gambio: gambianoj 

Ganao: ganaanoj 

Gvineo: gvineanoj 


Gvineo-Bisaŭo: gvineo- 
bisaŭanoj 

Gvineo Ekvatora: anoj de 
Gvineo Ekvatora 

Ĝibutio: ĝibutianoj 

Kaboverdo: kaboverdanoj 

Kameruno: kamerunanoj 

Kenjo: kenjanoj 

Komoroj: komoranoj 

Kongo, Kongolo, Demokratia 
Respubliko Kong[ol]o, 
Kong[ol]o Kinŝasa: konganoj, 
kongolanoj, anoj de 
Demokratia Respubliko 
Kong[ol]o, anoj de Kong[ol]o 
Kinŝasa 

Kongo, Kongolo, Respubliko 
Kong[ol]o, Kong[olJo 
Brazavila: konganoj, 
kongolanoj, anoj de 
Respubliko Kong[ol]o, anoj 
de Kong[ol]o Brazavila 

Lesoto: lesotanoj 

Liberio: liberianoj 

Libio: libianoj 

Madagaskaro: madasaskaranoj 

Malavio: malavianoj 

Malio: malianoj 

Maroko: marokanoj 

Maŭricio: maŭricianoj 

Maŭritanujo: maŭritanoj 

Mozambiko: mozambikanoj 

Namibio: namibianoj 

Niĝerio: niĝerianoj 

Niĝero, Niĝerlando: niĝeranoj, 
niĝerlandanoj 

Okcidenta Saharo: anoj de 
Okcidenta Saharo 

Ruando: ruandanoj 


Ameriko: amerikanoj 


Antigvo kaj Barbudo: anoj de 
Antigvo kaj Barbudo, 
antigvanoj, barbudanoj 

Arogentino: argentinanoj 

Bahamoj: bahamanoj 

Barbado: barbadanoj 

Belizo: belizanoj 

Bolivio: bolivianoj 

Brazilo: brazilanoj 

Ĉilio: ĉilianoj 

Domingo, Dominikana 
Respubliko: dominganoj, anoj 
de Dominikana Respubliko 

Dominiko: dominikanoj 


Santomeo kaj Principeo, 
Saotomeo kaj Principeo: 
santome-kaj-principe-anoj, 
saotome-kaj-principe-anoj, 
santomeanoj, saotomeanoj, 
principeanoj 

Sejŝeloj: sejŝelanoj 

Senegalo: senegalanoj 

Sieraleono: sieraleonanoj 

Somalujo: somaloj 

Sud-Afriko: sud-afrikanoj 

Sudano: sudananoj 

Svazilando, Svaziujo: svazioj 

Tanzanio: tanzanianoj 

Togo, Togolando, Togolo: 
toganoj, togolandanoj, 
togolanoj 

Tunizio: tunizianoj 

Ugando: ugandanoj 

Zambio: zambianoj 

Zimbabvo: zimbabvanoj 


Ekvadoro: ekvadoranoj 
Grenado: grenadanoj 
Gujano: gujananoj 
Gronlando, Groenlando: 
gronlandanoj, groenlandanoj 
Gvatemalo: gvatemalanoj 
Haitio: haitianoj 
Honduro: honduranoj 
Jamajko: jamajkanoj 
Kanado: kanadanoj 
Kolombio: kolombianoj 
Kostariko: kostarikanoj 
Kubo: kubanoj 
Meksiko: meksikanoj 

Nikaragvo: nikaragvanoj 
Panamo: panamanoj 
Paragvajo: paragvajanoj 
Peruo: peruanoj 
Puertoriko, Portoriko: 
puertorikanoj, portorikanoj 
Salvadoro: salvadoranoj 
Sankta Kristoforo kaj Neviso, 
Sent-Kristofo kaj Neviso: 
anoj de Sankta Kristoforo 
kaj Neviso, anoj de 
Sent-Kristofo kaj Neviso, 
sankta-kristoforanoj, 
sent-kristofanoj, nevisanoj 
Sankta Lucio, Sent-Lucio: 
sankta-lucianoj, sent- 
lucianoj 


Azio: azianoj 


Afganujo, Afganistano: 
afganoj, afganistananoj 

Armenujo: armenoj 

Azerbajĝano: azerbajĝananoj 

Bangladeŝo: bangladeŝanoj 

Barato, Hindujo: baratanoj, 
hindoj 

Barejno: barejnanoj 

Bengalujo: bengaloj 

Birmo: birmanoj 

Brunejo: brunejanoj 

Butano: butananoj 

Ĉinujo: ĉinoj 

Filipinoj: filipinanoj 

Hindujo, Barato: hindoj, 
baratanoj 

Honkongo: honkonganoj 


Sankta Vincento kaj 
Grenadinoj, Sent-Vincento 
kaj Grenadinoj: anoj de 
Sankta Vincento kaj 
Grenadinoj, anoj de Sent- 
Vincento kaj Grenadinoj, 
sankta-vincentanoj, 
grenadinanoj 

Surinamo: surinamanoj 

Trinidado kaj Tobago: anoj de 
Trinidado kaj Tobago, 
trinidadanoj, tobaganoj 

Urugvajo: urugvajanoj 

Usono: usonanoj 

Venezuelo: venezuelanoj 


Indonezio: indonezianoj 
Irako: irakanoj 
Irano: irananoj 
Israelo: israelanoj 
Japanujo: japanoj 
Jemeno: jemenanoj 
Jordanio: jordanianoj 
Kamboĝo: kamboĝanoj 
Kartvelujo: kartveloj 
Kataro: kataranoj 
Kazaĥujo, Kazaĥstano: 
kazaĥoj, kazaĥstananoj 
Kipro: kipranoj 
Kirgizujo, Kirgizistano: 
kirgizoj, kirgizistananoj 
Kurdujo, Kurdistano: kurdoj, 
kurdistananoj 

Kuvajto: kuvajtanoj 

Laoso: laosanoj 

Libano: libananoj 

Makao: makaanoj 

Malajzio: malajzianoj 

Maldivoj: maldivanoj 

Mongolujo: mongoloj 

Nepalo: nepalanoj 

Nord-Koreujo, Nord-Koreo, 
Demokratia Popola 
Respubliko Kore[uj]o: nord- 
koreoj, nord-koreanoj, anoj 
de Demokratia Popola 
Respubliko Kore[uj]o 

Rusujo: rusoj 

Omano: omananoj 

Pakistano: pakistananoj 

Palestino: palestinanoj 


Saŭda Arabujo, Saud-Arabujo: 


saŭd-araboj, saud-araboj 
Siberio: siberianoj 
Singapuro: singapuranoj 


Eŭropo: eŭropanoj 


Albanujo: albanoj 

Andoro: andoranoj 

Anglujo: angloj 

Aŭstrujo: aŭstroj 

Belgujo: belgoj 

Belorusujo, Bjelorusujo, 
Belarusujo: belorusoj, 
bjelorusoj, belarusoj 

Bosnujo (kaj Hercegovino): 
bosnoj, anoj de Bosnujo kaj 
Hercegovino 


Sirio: sirianoj 

Srilanko: srilankanoj 

Sud-Koreujo, Sud-Koreo, Korea 
Respubliko: sud-koreoj, sud- 
koreanoj, anoj de Korea 
Respubliko 

Taĝikujo, Taĝikistano: taĝikoj, 
taĉikistananoj 

Tajlando, Tajujo: tajoj 

Tajvano: tajvananoj 

Tibeto: tibetanoj 

Turkmenujo, Turkmenistano: 
turkmenoj, turkmenistananoj 

Turkujo: turkoj 

Unuiĝintaj Arabaj Emirlandoj: 
anoj de Unuiĝintaj Arabaj 
Emirlandoj, UAE-anoj 

Uzbekujo, Uzbekistano: 
uzbekoj, uzbekistananoj 

Vjetnamujo, Vjetnamo: 
vjetnamoj, vjetnamanoj 


Britujo: britoj 

Bulgarujo: bulgaroj 
Ĉeĥujo: ĉeĥoj 

Danujo, Danlando: danoj 
Estonujo: estonoj 
Eŭskujo: eŭskoj 

Ferooj: feroanoj 
Finnlando, Finnujo: finnoj 
Francujo: francoj 
Germanujo: germanoj 
Grekujo, Greklando: grekoj 

Hispanujo: hispanoj 
Hungarujo: hungaroj 

Irlando: irlandanoj 

Islando: islandanoj 

Italujo: italoj 

Katalunujo: katalunoj 
Kimrujo: kimroj 

Kroatujo: kroatoj 

Latvujo: latvoj 

Liĥtenŝtejno: liĥtenŝtejnanoj 
Litovujo: litovoj 
Luksemburgo: luksemburganoj 
Makedonujo: makedonoj 
Malto: maltanoj 

Moldavujo: moldavoj 
Monako: monakanoj 
Montenegro: montenegranoj 
Nederlando: nederlandanoj 


Oceanio: oceanianoj 


Aŭstralio: aŭstralianoj 
Mikronezio: mikronezianoj 
Fiĝioj, Fiĝio: fiĝianoj 
Kiribato: kiribatanoj 
Marŝaloj: marŝalanoj 

Nauro: nauranoj 
Nov-Zelando: nov-zelandanoj 
Palaŭo: palaŭanoj 


Solvo al la ekzerco en p. 83: 


Norvegujo: norvegoj 
Pollando, Polujo: poloj 
Portugalujo: portugaloj 
Rumanujo: rumanoj 
Rusujo: rusoj 
Sanmarino: sanmarinanoj 
Serbujo: serboj 
Skandinavujo: skandinavoj 
Skotlando, Skotujo: skotoj 
Slovakujo: slovakoj 
Slovenujo: slovenoj 
Svedujo: svedoj 
Svislando, Svisujo: svisoj 
Turkujo: turkoj 
Ukrainujo, Ukrajno: ukrainoj, 
ukrajnanoj 
Vatikano: vatikananoj 


Papuo-Nov-Gvineo: papuo-nov- 
gvineanoj, papuanoj, 
nov-gvineanoj 

Polinezio: polinezianoj 

Salomonoj: salomonanoj 

Samoo: samoanoj 

Tongo: tonganoj 

Tuvalo: tuvalanoj 

Vanuatuo: vanuatuanoj 


Hispano, Sviso, Belgo, Siberiano, Serbo, Skandinavo, Albano, Alĝeriano, 
Etiopo, Indoneziano, Tanzaniano, Mongolo, Moldavo, Boliviano, 


Haitiano, Aŭstraliano. 

Promeso 


Ofte oni aŭdas komentojn de la speco: “Mi preferus uzi -ujo; ĝi 
estas pli simpla, pli logika. Sed bedaŭrinde ĉiuj nun diras -io.” 

Cu vi memoras la promesslipon, kiun Zamenhof aldonis al la 
Unua Libro? 





Promeso, 


lom,0: Mi, sub,gskribit,a, 
promesas ellerni la 
propomitajn de d-ro 
Esperanto lingv,o,n in- 
Adreso; ternasiam, 86 estos 
montrita, ke dek mi- 


lionoj person,oj don,is 
publike tian sam,a n 
promesjp,T. 


Sub skribos 





Bonŝance la legantoj plejparte ignoris tiun promesslipon, ĉar 
se oni atendus ĝis dek milionoj da homoj konsentis lerni 
Esperanton, ni atendus ankoraŭ nun. 

Do, ĉu ni aldonu al ĉi tiu libro promesslipon pri uzo de -ujo? Ni 
estu tamen iom pli modestaj pri niaj esperoj ol estis Zamenhof. 


Promeso 


Mi, subskribita, 
promesas ekuzi la 
finaĵon -ujo en 

Adreso: landonomoj, se estos 


montrita, ke kvin mil 
personoj donis publike 
tian saman promeson. 


Subskribo: 





Aŭdacu, same kiel aŭdacis la unuaj lernantoj de Esperanto! Se 
vi opinias, ke estas bona ideo uzi -ujo, ne atendu la aliajn 4999 
sampensulojn, sed ekuzu ĝin tuj! 

Ni tamen havas avantaĝon, kiun Zamenhof ne havis. Se vi 
decidas ekuzi, aŭ jam uzas, la finaĵon -ujo en landonomoj, 
rigardu en Interreto ĉe www.bonalingvo.it/promesoj. Tie vi 
povos vidi, kiuj jam uzas -ujo, kaj eventuale mem aldoni vian 
nomon al la listo. Ĉu la listo ŝajnas al vi ankoraŭ tro mallonga? 
Do, ne hezitu, sed helpu longigi ĝin! 

Se vi ne kutimas uzi Interreton, vi povas kompreneble skribi 
per ordinara poŝto, petante ke oni aldonu vian nomon al la listo. 
Jen la adreso: 


Anna Lowenstein 

Via del Castello 1 

00036 Palestrina 
Italujo. 

